A BÉLYEGGYŰJTÉS TÖRTÉNETE

Írta:

NÉVI PÁL

Amikor az ember fejlődése során odáig emelkedett, hogy a primer életszükségletek kielégítésére szolgáló munka nem kötötte le a teljes idejét, attól a pillanattól kezdve a homo sapiens igénybe vette mindazt a lehetőséget, amit önmaga és embertársai szórakoztatására alkalmasnak talált. A fejlődés folyamán egyre több ember lelte örömét abban, hogy valamit gyűjteni kezdett. A vadkan agyarától — a gemmákig, a könyvektől — a régi pénzekig, a növényektől — az ex librisekig több százra tehető mindaz, amit az emberek már gyűjtöttek, gyűjtenek és gyűjteni fognak. A könyvektől eltekintve talán egyik gyűjtési ág sem tudott olyan tartós népszerűségre szert tenni, mint éppen a kb. 100 esztendős bélyeggyűjtés. Mielőtt a bélyeggyűjtés történetét ismertetném, szólnom kell a gyűjtés tárgyát képező bélyeg feltalálásáról és használatba vételéről

1840-ig a postai küldemények bérmentesítési díját készpénzben fizették. 1823-ban a svéd Treffenberg emlékiratot intézett a svéd parlamenthez. Ebben javaslata szerint megtiltandó lenne a bérmentesítési díjak készpénzben valóbeszedése, mert az ilyen bevételek megnyugtató ellenőrzésére az addig követett gyakorlatban nincs lehetőség. Az állami bevételek megnyugtató módon történő ellenőrzéséről lemondani és beérni azzal a feltételezéssel, hogy az összes postaalkalmazottak amúgy is megbízható emberek, nem lehet. A postaalkalmazottak a küldemények átvételénél a bérmentesítési díjakat készpénzben átvették és ennek megtörténtét a küldemények lebélyegzésével, vagy kézjegyükkel igazolták. A küldemény azonban a címzett birtokába került, így a postán ellenőrzésre alkalmas bizonylat nem maradt.

Treffenberg elképzelése szerint levélpapír méretű postai ívet kell készíttetni éspedig hamisítások meggátlása céljából nagy, köralakú, vízjeles papirosból. Erre nyomandó ezután két nehezen utánozható mintájú és kivitelű értékbélyegző, melyből az egyik színtelen dombornyomású, a másik pedig feketeszínű bélyegző legyen. Az így készített majd összehajtott levélborítóba helyezendő a levél, mely úgy hajtogatandó és zárandó, hogy az értékbélyegzések a küldemény címoldalára kerüljenek.

Bár a beterjesztett újításnak azonnal sok híve akadt, a parlament azt mégsem fogadta el és Svédországban 1855-ig minden a régiben maradt.

Az 1820 és 1840 közötti húsz évben sok ország postásait és újítóit foglalkoztatta a postai bérmentesítési díjak jól ellenőrizhetően és minél egyszerűbb módon való beszedésének és kezelésének problémája, annál is inkább, mert évről évre szaporodott azoknak az országoknak a száma, ahol komoly mozgalmat indítottak a postai szállítási díjak csökkentésére és egységesítésére, ami pedig csak megfelelő postai reformok megvalósításával volt gyakorlatilag megoldható. A posták addig elért bevételeiket a jövőre nézve is biztosítottnak kívánták látni, amit elképzeléseik szerint a portódíj esetleges csökkentése feltétlenül veszélyeztetne. E megfontolásokból kiindulva a díjtételek leszállításának kérdését összekapcsolták a kezelési költségek csökkenthetőségével. Nyilvánvalóvá vált, hogy ehhez az út egyfelől az addigi kezelési mód egyszerűsítése, azaz olcsóbbá tótele, másfelől a bevételek fokozott és egyszerűbben végezhető ellenőrzése. Mindezeket felismerve már csak a két problémát egyszerre megoldó valami, azaz a bélyeg hiányzott. Megszületése nem váratott sokat magára, mert már többen voltak, akik egymásról nem is tudva, gondolataikban elérkeztek a megoldáshoz: az előre megvásárolható és a küldeményekre egyszerűen és tartósan ráhelyezhető papiroshoz, azaz a bélyeghez.

Chalmers bélyegtervei

E postai értékcikk eladása és érvénytelenítése munkában a legkevesebb ráfordítással végezhető, emellett számadása a legegyszerűbben és legolcsóbban ellenőrizhető. Ezek után már csak a kivitelezés módjának megoldása volt már hátra.

Végül is megszületett az összes felmerült kívánalmaknak megfelelő megoldás, a postabélyeg. Még jóformán használatba sem vették, amikor már végnélküli vita indult, ki is a bélyeg tulajdonképpeni feltalálója. Legalább tíz ember vindikálta magának a találmány jogát. Az éveken át tartó nemzetközi fórumokat megmozgató vita és az ezek kapcsán bemutatott bizonyítékok, valamint a filatelisták kutatásainak eredménye a tényleges feltalálók körét három személyre: Chalmersre, Kosirra és Hillre korlátozta.

James Chalmers 1782. február 2-án a skóciai Arbroathban született és meglehetősen fiatalon könyvnyomdai és kiadó vállalatot alapított az angliai Dundeeben. Sokat foglalkozott szabad óráiban a posta megreformálásának kérdésével és ennek kapcsán 1834-ben nyomdájában már bélyegterveket készített. E terveket a Dundeei Kereskedelmi Kamarához benyújtotta és tervének elfogadtatásához a kamara segítségét kérte. Tény az is, hogy tervei sohasem kerültek gyakorlati kivitelezésre. 1853. augusztus 26-án meghalt. Röviddel halála után, 1858-ban jelentkezett a bélyeg feltalálását magának vindikáló második személy: Kosir. Az 1948. augusztus 27-én Jugoszláviában kiadott Kosir emlékbélyeg (Zumstein száma: 598. Michel száma: 556. Yvert száma: Repülő 23) szelvényén a következő szöveg olvasható: „Az 1804. július 29-én a szlovéniai Sp. Lusaban született Kosir Lőrincnek az első postabélyeg szellemi feltalálójának emlékére."

Kosir, aki Bécsben élt és osztrák állami alkalmazott volt, sokat foglalkozott — többek között — postai reformtervekkel is, és amikor 1858-ban a nyilvánosság elé lépve a bélyeg feltalálásának jogát a maga részére követelte nemcsak az osztrák, hanem a német államok postái egész soránál panaszt emelt és vizsgálatot követelt. A postaigazgatások panaszait elfektették, de nem így a szászországi postaigazgatás, mert ez valóban elrendelte a vizsgálatot. A hosszú időn át tartó vizsgálat befejeztével a postaigazgatás a kormányhoz intézett jelentésében a becsatolt bizonyítékok alapján megállapította, illetve bizonyítottnak ismerte el, hogy Kosir valóban már 1836-ban az osztrák kormányhoz intézett beadványában tervezetet nyújtott be, mely a portódíj készpénzben történő fizetése helyett bérmentesítési postabélyegek készíttetését és forgalomba hozatalát javasolja.

L. Kosir

Jóhiszeműen elképzelhető, hogy Kosir sohasem hallott Chalmersről, sem kísérleteiről, hogy fogalma sem volt arról, hogy ugyanazon gondolatnak gyakorlati kivitelezéséről egy másik személy már gyakorlati megoldást talált, így joggal vélte, hogy a feltalálói jog őt illeti. Tudjuk, hogy tévedett, mert Chalmers legalább két esztendővel megelőzte. Összefoglalva, Chalmers 1834-ben nyomdájában már bélyegpróbanyomatokat készít. Kosir 1836-ban postabélyeg bevezetésére tesz javaslatot az osztrák kormánynak, de elfogadott és bevezetett bélyeg egyik újításból sem lett. Aki akár a maga, akár más elgondolását gyakorlatilag megvalósítja és a postabélyeget valóban a postai forgalomban bevezeti és intézményesíti az: Sir Rowland Hill.

Hill 1795. december 3-án a Coventry közelében levő Kidderminsterben született. Apja iskolamester volt, így nem csodálható, hogy fiát a tanítói pályára szánta. Az is lett, de 38 éves korában megunta a tanítóságot, mert érdeklődése egyre inkább gyakorlati kérdések megoldásának irányába fordult. Így jutott el a posta megreformálásának gondolatához. 1837-ben nyilvánosságra hozta „Post Office Reform, its Importance and Practicability „(A postai reform szükségessége és fontossága) című nagy feltűnést keltő követelését, melyben a postai adminisztráció egyszerűsítését, a postai tarifák leszállítását és egységesítését, az egységes „penny portó” (filléres portó) rendszer bevezetését és a bérmentesítési díjak kötelező előrefizetését ajánlotta. A Hill-féle reform bevezetése előtt az angol posta elfogadott továbbításra olyan küldeményeket is, melyeknél a portóköltség a címzett által volt fizetendő. Ez a lehetőség egyre több szélhámost termelt. Feladó és címzett előre megbeszélt jeleket írt a borítékra, melyet a címzett a kézbesítés alkalmával elolvasott, utána pedig a levél átvételét megtagadva, annak portóját sem volt hajlandó megfizetni. A posta munkája tehát díjazatlan maradt. Ugyanígy gyakran megfizetetlen maradt a címzettnek bosszantására, vagy megtréfálására feladott küldemény bérmentesítési díja is.

A Hillféle egységes „penny portó” rendszer lényege az volt, hogy egy   
közönséges levél portója egész Anglia területére, függetlenül a távolságtól, egységesen 1 penny legyen. Megjegyzendő, hogy eredeti programjában még csak előre benyomott értékjelzésű levélpapíros és boríték kiadása szerepelt; a bélyeg maga nem.

Sir Rowlad Hill

Reformtörekvései a posták urainak merev ellenállásába ütköztek, de az 1837-ben Maidstone-ban képviselőnek megválasztott Disraeli személyében megértő és lelkes támogatóra talált, aki a Hillféle reformok megvalósítását alsóházi nagy beszédében sürgette és követelte.

A reform helyeslői és ellenzői között még javában folyt a vita, amikor

Hill eredeti javaslatát megváltoztatva, most már a benyomott értékjelzésű levélpapíros és boríték helyett, borítókra ragasztandó bélyeget ajánlott. Ez az újabb javaslata egyenesen feltüzelte ellenzékét. Lord Lichfield postaügyi miniszter a Hillféle reform lényegét, a bélyeget „az összes bolond találmányok legrendkívülibb"-jének minősítette. A központi posta főnöke az egész javaslatot „abszurd"-nak találta, Lord Monteagle felsőházi beszédében szánakozó mosollyal jelentette ki: „csak jóhiszemű bolondok helyeselhetik egy olyan terv megvalósítását, amely túlságosan balga, együgyű ahhoz, hogy annak kivitelezésével valaha is kísérletezzenek".

Hillt az ellentábor éles és rosszindulatú kritikája sem kedvetlenítette el és fáradhatatlan szívóssággal folytatta harcát, mely végülis 1840-ben nemcsak javaslatainak elfogadását eredményezte, hanem annak megvalósításával, a posta vezetőinek sorába történt kinevezésével, őt bízták meg. 1840. május 6-án kiadásra került a világ első bélyege. A két címletben kiadott bélyegek Viktória királynő arcképét ábrázolják, az 1 penny fekete, a 2 penny érték sötétkék színben. Hill előre gondolt a bélyeghamisítókra, ezért a bélyegeket különleges, vízjeles papirosra nyomatta. A bélyegeket egymástól vágással választották el, a fogazógép későbbi találmány.

A reform gyakorlatban való beválásának ellenőrzésére kiküldött alsóházi vizsgáló bizottság jelentésében igazolta, hogy a reformok megvalósítása már az első évben félmillió font bevételi többlethez juttatta a postát. A következő évek során a bevételi többlet egyre fokozódott, ezzel párhuzamosan Hill egyre magasabb állásba került. Még nyugállományba való vonulása előtt megkapta az egyik legnagyobb angol kitüntetést, a bárói címmel járó Bath-rendet. 1864-ben kérte nyugdíjaztatását, amikor ezt engedélyezték, kimagaslóan eredményes munkájáért 20 000 font nemzeti ajándékban részesült. 1879. augusztus 27-én Hampsteadban történt elhunytával Anglia legérdemesebb fiai mellé a Westminster apátság kriptájába temették. Emlékére Londonban 1882-ben a tőzsdével szemben szobrot állítottak, melynek leleplezését és koszorúzását Viktória királynő végezte.

A sors iróniája, hogy pontosan az első két bélyeg megjelenésének napján került kiadásra a William Mulready által alkotott „teljes” azaz benyomott értékjelzésű postai boríték. Érdekes tény, hogy az első hetekben a bélyegekkel szemben a borítéknak jósoltak jövőt, annál is inkább, mert a bélyegek a vicclapok állandóan visszatérő gúnyos támadásának tárgyát képezték. Amint Hill könyvében megírta, a szűnni nem akaró támadások és gúnyolódó bírálatok megrendítették benne a bélyegek gyakorlatban való beválásának hitét, és maga is hajlott arra, hogy a bélyegekkel szemben a Mulready féle borítékoké a jövő. Talán így is történt volna, ha a borítékok tervezője el nem árasztotta volna azt a képen látható fantasztikus és túlzott díszítéssel.

A naiv rajzokkal túldíszített boríték a bélyegeknél is hálásabb anyagot jelentett a vicclapok számára, és amíg a bélyegek feletti élcelődés megszűnt, annál nagyobb szorgalommal vetették rá magukat a viccgyártók a borítékra. Rövidesen az összes vicclapok legkedvesebb karikatúrájává vált és több százra tehető azoknak a gúnyverseknek a száma, melyeken egész Anglia derült. Így a jobb sorsra érdemes újítás nyilván a szűnni nem akaró gúnyolódások hatására nevetségbe fulladt és használatával felhagytak. Nem alaptalan az a feltevés, hogy egy egyszerűbb, ízlésesebb rajzú borítéknak nagyobb

Mulready boríték

lett volna a sikere. Igazolja e feltevést, hogy az ausztráliai Új-Dél-Wales-ban 1838-ban kiadott, ízlésesebben készített borítékok az 1850-ben kiadott bélyegek mellett sokáig használatban voltak.

A bélyegek sikere egészen rövid idő alatt világviszonylatban is bámulatos volt. Az 1840−1850 közötti angol birodalmi kibocsátásokról nem beszélve, gyors ütemben jelentek meg a bélyegek. Idősorrendben 1841- és 1842-ben az Amerikai Egyesült Államokban magánpostabélyegek, 1843 júliusában Brazília bélyegei, 1843 októberében Svájcban a genfi kanton bélyegei, 1845. július 1-én Svájcban a baseli kanton bélyegei és ugyanebben az évben az Egyesült Államokban a „Postamester” bélyegek. 1849. januárban a francia, júliusban a belga, novemberben a bajor bélyegek következtek. Közben 1848-ban világviszonylatban is az elsők között lett volna a magyar bélyeg,  
ha Kossuth Lajos kormányát a szabadságharc a bélyeg kiadásában meg nem akadályozta volna.

Amint képünkön látható, a bélyegtervet jeles festőművészünk: Than Mór el is készítette. 1848. július 3-án a magyar honvédség tábori nyomdájának vezetője Urschitz Jakab megkapta a bélyegtervet Than német nyelven írott és szellemes szójátékkal fogalmazott kísérőlevelével „Das hab auch ich getan, M. Than” (Ezt is én csináltam). A szójáték — sajnos — nem fordítható magyarra, lényege, hogy „getan” = csináltam, hasonlított művészünk nevéhez. Egy pillantás a bélyegtervre elárulja, hogy a tervezőművésznek nem volt erős oldala a szövegírás. Érdekes a két felső sarokban alkalmazott magyaros díszítő elem és két oldalon egy-egy búzakalász. A címerrajz majdnem azonosa, Pesti Magyar Kereskedelmi Bank által kibocsájtott Kossuth bankók rajzával. A bélyegterv munkába­vételét igazolja Urschitz széljegyzete, mely szerint a keret vörös, középrész zöld színben nyomandó. Ha szabadságharcunk tragikus eseményei a bélyegkiadást nem akadályozták volna, úgy Ausztriát két évvel megelőzve jelent volna meg a magyar bélyeg.

Than Mór bélyegterve

Az 1850 és 1860 közötti tíz esztendő alatt további 30 állam bélyegkiadása következett és a posták forgalma egyre nagyobb mértékben fejlődött, mely nemzetközi szervezet felállítását igényelte. A német posta vezérigazgatójának Dr. Heinrich Stephannak kezdeményezésére és kitartó szervező munkájának gyümölcseként 1874-ben Bernben megalakult az Union Postale Universelle, röviden UPU. (Egyetemes Posta Egyesület.) A szervezetben alapító tagként a mi postánk is résztvett. A posták nemzetközi szervezete a nemzetközi postaforgalom biztonságossá tételével megoldotta az összes világrészeket átfogó modern és megbízható postaszolgálatot.

A bélyegek kiadásával megkezdődött azok gyűjtése is. A filatelista irodalom — nem egységesen —, az első bélyeggyűjtőnek az angol Dr. John Edward Grayt tartja. Akár ő volt az első, akár nem, egy bizonyos, hogy egyike volt az első filatelistáknak. De nézzük, honnan ered ez a szó, hogy filatelista. A név két görög szó, a philosz és ateleia összetevéséből keletkezett. Az első barátot, a második illetékmentest jelent. A név megalkotója egy Herpin nevű francia bélyeggyűjtő volt. Az elnevezés használata ma már 100 esztendős. A bélyeggyűjtés, amint a szakirodalom megállapította, Angliából indult el Franciaországon, Svájcon és Németországon át egyre több hívet számláló világkörútjára.

A kezdő bélyeggyűjtés tárgya Angliában nemcsak a bel és külföldről, valamint gyarmatokról érkező bélyeg volt, hanem ezzel egyidejűleg indult a

különféle rajzú, színű és számú máltai kereszt és számjegyes bélyegzőkkel lebélyegzett levelek, tehát lebélyegzések gyűjtése is. Ezt követte az angol klasszikus bélyegeken szinte rejtetten elhelyezett lemezszámok gyűjtése.  
Pl. a Zumstein 16-os számú bélyegen 152-féle lemezszámot alkalmaztak,

Az UPU alapító irata. Az első aláírás baloldalt dr. Heinrich Stephanó, alul „Pour le Hongrie” (Magyarország nevében) M. Gervay (Gervay Mihály) aláírása

melyből a 77-es számú bélyeg világritkaság. Ugyanígy kezdettől fogva kedvelt gyűjtési terület volt a bélyegeken alkalmazott ellenőrző betűk szerinti gyűjtés, valamint ezek segítségével ívrekonstrukciók készítése. A felsoroltakkal párhuzamosan gyűjtötték már kezdetben is a vízjelállásokat, hiszen már az 1847-ben kiadott 6 penny értékű bélyegeknek (2. sz.) vízjellel négy különböző állása ismeretes. 1854/1855-ben kiadott 8 és 9 katalógus számú bélye-

geket kétféle fogazással hozták forgalomba (14-es és 16-os) és amint ez ismeretessé vált, megindult a bélyegek fogazat szerinti rendezése is. A filatélia e boldog korszakában nem az új megjelenések mielőbbi megszerzése volt a fő cél, még kevésbé a „gumigyűjtés”, hanem a bélyegzett példányok fent írt változatainak összegyűjtése. Ilyen gyűjtemények felépítése természetesen sok tízezer példány átvizsgálását igényelte. A teljesség kedvéért megemlítendő az Angliában napjainkban is folytatott „Mulready” borítékok gyűjtése, valamint az 1841. után kékes papiroson nyomott 1 penny bélyegeken a festékbehatása folytán keletkezett ún. „elefántcsont fejeknek” specializált gyűjtése. Az ilyen gyűjteményeknek különleges érdekessége, hogy a bélyegeket képes oldalukon ragasztják, mert az „elefántcsont fejek” a bélyeg hátoldalán láthatók.

Ferdinánd király bélyeg és bélyegzése

A XIX. század gyűjtői túlnyomórészt az egész világ bélyegeit gyűjtötték és nagy többségükben lényegesen kisebb minőségi követelményt támasztottak, mint napjaink gyűjtői. Néhány hiányzó fog, sarokhiány, papírelvékonyodás (ablak), vágott bélyegeknél egykét oldal szélhiány stb. nem jelentett okot arra, hogy az ilyen hibás bélyeget a gyűjtő ne helyezze hatalmas méretű albumába. Innen ered az a sajnálatos tény, hogy a legtöbb valóban nagyon öreg gyűjteményben, különösen a ritkább példányok között nagyon sok a másod, sőt harmadrendű darab. A századforduló idején az egyre szaporodó bélyegkiadások az általános gyűjtést egyre nehezebbé tették, így lassanként a világgyűjtők közül egyre többen korlátozták gyűjtési területüket egy-egy világrészre vagy országra. Sok volt az olyan gyűjtő is, aki fenntartotta ugyan világgyűjteményét, de azt a XIX. században kiadott bélyegekre korlátozta, azaz gyűjteményét az 1899-ben kiadott bélyegekkel lezárta. Megemlítendő még a gyűjtés e korszakáról az is, hogy a gyűjtők egy része vegyes sorokat képezett, azaz egy-egy sort részben használatlan, részben használt példányokból állított össze.

A múlt század bélyegein túlnyomó részben uralkodók képeit, címereket, számjegyeket, vagy allegorikus képeket találunk. A választék tehát meglehetősen kicsi volt, a téma pedig vérszegénységében nem adott lehetőséget valóban szép és művészi kivitelű bélyegek kiadására. A korszellem illusztrálására megemlítendő, hogy a „Szicíliai Királyság” által 1859-ben kiadott és Ferdinánd király arcképét ábrázoló sorhoz a posta különleges, mint a képen látható, koszorúhoz hasonló bélyegzőket készíttetett.

Ezeket úgy méretezték, hogy elővigyázatos használatuk esetén, a bélyeg középrészén keretbe helyezett portrét a bélyegző nem érte, hanem balról,

felülről és jobbról egy megkoszorúzott kép hatását keltette. Miután a bélyegző háromoldalú volt, az a bélyeg alsó részét nem érte. Tették mindezt azért, mert a királyi arckép lebélyegzése, azaz képének párnafestékkel történő „bemocskolása” felségsértés bűntettét jelentette.

53 évnek kellett elmúlni ahhoz, hogy az első bélyeget egy témáiban érdekes és képeiben végre a sablontól eltérő bélyegekből álló sor követhesse. Ez az 1893-ban az Amerikai Egyesült Államok kiadásában megjelent Kolumbus sor volt. Bár e sor korábbi sablontól eltérő érdekességére szerte a világon felfigyeltek, mégis világviszonylatban is legátütőbb sikere a 13 évvel későbben 1906-ban kiadott bosnyák tájképes sorozatnak volt. Ez a művészi kivitelében a Kolumbus sort is messze felülmúló és szokatlanul érdekes témájú bélyegsor egyszerre rávezette a világ bélyegtervezőit és postavezetőit, hogy a már unalmas és témájukban elcsépelt bélyegképek helyett mód van érdekes, szép és művészi kivitelű bélyegek készítésére, alkotói Koloman Moser és Ferdinánd Schirnböck megalapítói lettek a világhírű bécsi iskolának. Schirn­böck tanár az 1908-as jubileumi sortól kezdve 1930-ig majd az összes osztrák bélyegek lemezeinek vésője és számtalan külföldi megbízói között volt a magyar posta is. Az 1927-es légiposta sorunk bélyegeinek lemezeit is ő véste. Bankjegynyomdánk bélyegkészítő művészeire is közvetve nagy hatással volt, mert legjobb tanítványa, az osztrák Nibelungen sor lemezeinek vésője Rupert Franké, bankjegynyomdánk megalapítása alkalmával Budapestre költözött, hosszú éveken át itt működött és több neves művészünk az ő tanítványa volt.

A bürokrácia malmai lassan őrölnek. Hiába mutatta be világviszonylatban követendő példaként a bosnyák tájképes sor, milyen lehetőségeket biztosít a jól megválasztott téma a tervező művészek álmai megvalósítására, a posták urai ragaszkodtak a már megszokott és banális bélyegképekhez. Mintha mi sem történt volna, a posták tovább nyomatták régen megunt, vérszegény témájú bélyegeket. Változatot csak az államfő halála vagy elűzése és az allegorikus képek hol sima, hol vonalazott háttere (franciáknál a Marianne, németeknél a Germánia stb.) hozott. Ez alól sajnos a mi postánk sem képezett kivételt, hiszen a bosnyák sor megjelenése után tíz évvel még mindig újabb címletű turul rajzú bélyegeket hoztak forgalomba. A tárgyilagosság érdekében megjegyzendő, hogy az unalmas bélyegek nagy tömegében akadt néha egy-egy érdekes képű sorozat is, mint pl. a görög 1896-os és 1906-os olimpia sor, továbbá, hogyha lassan is, de megindult tájképeket ábrázoló bélyegek kiadása is. Már a húszas évek elején is ismert volt egy budapesti gyűjtő, aki többek között tájképes bélyegek gyűjtésére is specializálta magát és bizonyára nem tudta, hogy ezzel nálunk egyike volt az első motívumgyűjtőknek.

A technika fejlődése újabb, postát szállító lehetőséggel gyarapodott, a légiposta szállítással. Ez újabb bélyegeket hozott és ezzel megszületett egy világszerte igen kedvelt gyűjtési ág, a légipostai bélyegek, borítékok, elsőnapi repülő borítékok, légi járat megnyitási bélyegzések, címkék gyűjtése. A hivatalos kiadások sorrendjét tekintve először Olaszországban, utána másodiknak Ausztriában, harmadiknak az Amerikai Egyesült Államokban, negyediknek a mi postánk adott ki repülőposta bélyegeket. 1928-ban Németországa Zeppelin léghajót ábrázoló két légiposta bélyeget adott ki és akkor még nem is tudták, hogy ezzel megalapozták a repülőbélyeg gyűjtés talán leg-

drágább és legnehezebb gyűjtési területét, a külön Zeppelin gyűjteményeket. E témakörbe tartozó és megemlítendő az 1897-ben létesített újzélandi „pigeon” (galamb) posta. Az üzemelő magántársaság a bérmentesítési díjak lerovására külön bélyegeket adott ki, melyek a repülő előfutárokat gyűjtők körében keresett drága darabok. A galamb szárnya alá erősített egészen kicsi, vékony papiros hengerke volt a levél, melyet az északi szigetről a déli szigetre meglepően rövid idő alatt továbbítottak a madarak. A papiros kis méretére való tekintettel csak egészen rövid közlemények számára volt lehetőség, mégis ez az érdekes kísérlet vitathatatlanul a légiposta előfutára. E gyűjtési területbe tartoznak még a ballonposták, kísérleti repülésekkel továbbított légipostai küldemények és a kísérleti postai rakétákkal valóban szállított küldemények.

Az 1920-as évet követő időben egyre több posta jut el ahhoz a felismeréshez, hogy a bélyeggyűjtők táborának folyamatosan szaporodó száma kitűnő üzleti lehetőséget biztosít számukra. Megindult tehát a posták egymás közötti versenye. Rájöttek végre arra, hogy szép bélyegekből sokkal nagyobb az eladási lehetőség, mint a primitívekből, ezért kiváló művészeket vontak be a tervezési munkába, akik a bélyegkép tartalmát egyre tisztultabb művészi rajzokkal vitték át a bélyegekre. Tökéletesedett a nyomási technika, javult a papiros minősége és gumizása egyre szebbé vált a bélyegek kivitele. Lényegesen változott a bélyegek képe is. A már megunt és elcsépelt képek helyett megjelent a bélyegeken a dolgozó ember, a nép világa. Tájképek, műemlékek, festmények, gyárak, épületek, gépek, virágok, állatok, szigetek, felfedezők, sportolók képei tarkítják a kiadásra került bélyegek képeit. Érvényesül a kölcsönhatás. Szebbek a bélyegek, szaporodnak a bélyeggyűjtők, de ezzel párhuzamosan a kezdő gyűjtők elé tornyosuló akadályok is. A klasszikus bélyegek száma nem szaporodik a növekvő tábor arányában, ellenkezőleg, évről évre fogy, márpedig a gyűjtő, amikor gyűjteni kezd, a teljes elérését ambicionálja. Szerencsére itt nem érvényesült a kölcsönhatás, egyrészt az új államok egész sorának megszületése és az ezzel járó új gyűjtői területek megnyílása, másrészt, mert az újabb bélyegek képeinek témagazdagsága kialakította az egyre népszerűbbé és elterjedtté váló gyűjtési ágat, a motívum vagy tematikus gyűjtést. Amilyen arányban fogy az országgyűjtemények száma, legalább olyan mértékben szaporodik az egyéb szempontok szerint felépített gyűjteményeké, amin még az sem változtat, hogy a komoly motívumgyűjtő hazájának és talán még néhány országnak bélyegeit országgyűjtemény keretei között építi.

A bélyeg megszületésének és elterjedésének ismertetése után térjünk vissza a bélyeggyűjtés hőskorára, amikor a könyvkereskedők bélyegárusítással is foglakozni kezdtek. Ebben az időben bélyegkereskedők még nem voltak. A bélyeggyűjtés történetével foglalkozó filatelista szakírók eddig figyelmen kívül hagyták azt az érdekes és jellemző körülményt, hogy nem a játékáru, papírnemű vagy vegyeskereskedők, hanem a kultúrát terjesztő „áru” kereskedői, a könyvkereskedők sorolták feladatkörükbe a bélyegek adásával és vételével való foglalkozást. Az egyes államok bélyegeinek elkülönítésére és tárolására dobozokat és borítékokat használtak. A rendelkezésünkre állóadatok szerint a kezdet kezdetén egyes kereskedők a bélyegeket vékony szegekre szúrva tárolták. Bár e tárolás helytelen módjára rövidesen rájöttek

és megváltoztatták, mégis sok értékes régi bélyeg ment tönkre. A vásárlókörútjáról hazatért gyűjtő vastag csomagoló papirosból készített lapokra csirizzel felragasztotta szerzeményeit. Sokan gyűjteményeiket üveglap alatti asztalokon tartották. Szép számmal akadtak gyűjtők, akiknél az albumokat lámpaernyők pótolták. Ezek a bélyegeiket lámpaernyőkre pikkelyszerűen ragasztották. A gyűjtemények elhelyezésének e korszakában még kimagaslóan a legjobb mód a különböző méretű és rendeltetésű dobozokban való gyűjtés volt.

Az, hogy ezek a kezdetben primitív bélyeggyűjtők aránylag rövid idő alatt filatelistákká fejlődtek, a szaklapok, szakkönyvek, bélyegalbumok, egyesületek, kiállítások és bélyegnapok egyre fokozódó elterjedésének köszönhető. Az első filatelista szaklap 1862-ben „The Monthly Advertiser” címmel az angliai Liverpoolban jelent meg. A második 1863-ban „The Stamp Collector's Magazine” címmel ugyancsak az angliai Bathban került kiadásra. A harmadik szaklap az 1863-ban Brüsszelben megjelent „Le Timbre Post"volt. Negyedik a Lipcsében 1863-ban kiadott „Magazin für Briefmarkensammler”, ötödik a Kanadában 1864-ben kiadott „Stamp Collector's Record"volt. Figyelemre méltó, hogy 1889-ben a csehországi Mährisch Ostrauban H. Mittelmann szerkesztésében már egy olyan katalógus jelent meg, mely a világ összes bélyegszaklapjainak felsorolását tartalmazta, azaz annyi volt már a szaklapok száma, hogy róluk katalógus volt szerkeszthető.

Az első szakkönyv 1861-ben Párizsban jelent meg. Szerzője Alfred Potiquet, címe: „Catalogue des Timbres Poste créés dans les divers Etats du Globe” volt. (A világ összes államaiban kiadott bélyegek katalógusa.) A második ugyancsak francia volt, 1862-ben a La Rochelle közelében levő Merennesben jelent meg. A könyv írója H. Boyer, címe „Histoire du Timbre Poste et en particulier du Timbre Francais” volt. (A postabélyegek története, különös tekintettel a francia bélyegekre.) 1862-ben jelent meg francia nyelven I. B. Moens könyve, melyben az első bélyeg kiadása után 22 évvel jegyzékbe foglalta az addig feltűnt bélyeghamisítványokat. Sorrendben a harmadik könyv tehát már a hamisítványokkal volt kénytelen foglalkozni. Lipcsében 1863-ban jelent meg a negyedik szakkönyv. Zschiesche & Köder cég volt a kiadója. A mű címe: „Übersicht aller bekannten usw. Franco Marken” volt. (Áttekintés az összes eddig ismert bélyegekről.) Az ötödik szakkönyv ismét a bélyeghamisítványokról szól és 1863-ban az angliai Edinburgban jelent meg; szerzői Lewes és Pemberton voltak. A hatodik Philadelphiában (USA) jelent meg 1863-ban. A. C. Kline írta, címe: „The Stamp Collectors Manual” volt. (Bélyeggyűjtők kézikönyve.) Amint látjuk 1863-ban már három szakkönyv került egy esztendő leforgása alatt kiadásra.

A szakkönyvek megjelenésével egyidejűleg párhuzamosan kiadásra kerültek az első bélyegalbumok is. Még 1861-ben Párizsban M. Schloss kiadásában megjelent az első bélyegalbum. Szövegezés nélküli kockás lapokból állt, a lapokat szalaggal átfűzött kartonlemezek közé helyezték. 1862-ben Németországban az elsőhöz hasonló kivitelben G. Wuttig készített albumokat. Ezeknek az albumoknak a Párizsban készítetteknél lényegesen jobb minőségű volt a papirosa és a fedele is. A harmadikat Jean Moens adta ki 1862-ben Brüsszelben. Ez az album részben már szöveges volt. A negyediket 1863-ban  
Londonban adta ki E. A. Oppens. Ezt követte ötödikként az 1863-ban Appletonban (USA) kiadott angol szövegű bélyegalbum.

A bélyeggyűjtő egyesületek megalakulása előtti időkben a bélyeggyűjtők általános gyűjtő egyesületekben bélyeggyűjtői szakosztályokat szerveztek. Az ilyen általános gyűjtői egyesületekben régi pénzektől kezdve szivargyűrűig, kagylóktól kezdve lepkékig az égvilágon mindent gyűjtöttek. Az egyes gyűjtési ágak részben szakosztályokként, részben szakcsoportonként működtek. Az első ilyen ismert általános gyűjtői egyesület az 1856-ban Amerikai Egyesült Államokban alapított „Omnibus Club” volt.

Az első kizárólag bélyeggyűjtéssel foglalkozó egyesületet 1866-ban a kanadai Saint John'sban alapították. Az egyesület neve „The Excelsior Stamp Association” volt. Második volt a napjainkban is működő és 1868-ban New Yorkban alakult „The Philatelic Society". Harmadik a világhírű és ma is minden változás nélkül fennálló 1869-ben Londonban alapított „Royal Philatelic Society” volt, mely röviddel megalakulása után saját kiadásában szaklapot indított. Szakkönyvtára és hamisítvány gyűjteménye a világ filatelistáinak táborában jól ismert, melyben Fournier és Sperati összes hamisítványai megtalálhatók. Az 1869-ben Heidelbergben (Németország) alakult „Süddeutscher Philatelisten Verein” volt a negyedik és német egyesület volt az ötödik is, az 1871-ben Berlinben alapított „Berliner Briefmarken Verein". Itt említendő még meg, hogy a világ legnagyobb filatelista szakkönyvtára a müncheni városi könyvtár keretében működik.

Az első bélyegkiállításokon nem több vagy sok gyűjtő mutatta be versenyszerűen gyűjteményét, hanem rendszerint jótékony célú rendezvények alkalmával került sor egy-egy ismertebb gyűjtő bélyeggyűjteményének bemutatására.

Az első bemutatókról pontos feljegyzések nem maradtak; a feledés homályába merültek. A szakirodalomban található adatok szerint az első bemutató — amiről tudunk — 1870-ben Drezdában volt, ahol az ismert német gyűjtő Alfréd Moschkau gyűjteményét több ízben és több helyen kiállította. 1873-ban Bécsben S. F. Friedmann rendezett gyűjteményéből kiállítást, így ezt tekinthetjük a másodiknak. Ugyanebben az évben, az év vége előtt néhány nappal, Berlinben Paul Lietzow következett, ezzel ő volt a harmadik. 1878-ban Párizsban Arthur Maury kiállítása követte az előzőket, mely így sorrendben a negyedik. Az ötödik kiállítást ismét Bécsben rendezték. 1881-ben a Wiener Philatelisten Club rendezett kiállítást. Bár sorrendben ez volt az ötödik kiállítás, egyben mégis az első volt. Ezt a kiállítást már egyesület rendezte, melyen közel 20 tag volt kiállító és a hét napig tartó kiállítást a versenydíjak ünnepélyes átadása és a kiállított gyűjtemények méltatása követte.

Bélyegnapot kongresszussal egybekötve először 1872-ben Lübeckben rendeztek. Az 1878-ban Párizsban rendezett filatelista kongresszus előadássorozatával annyira jól sikerült volt, hogy teljes anyagát könyv alakban közzétették. Ettől az időtől kezdve a sorrendiség kérdésének megállapítása jóformán nem is lehetséges, mert 1879-ben az államok egész sorában, többüknél ugyanazon napon rendeztek kongresszussal egybekötött bélyegnapot.

Az 1890-es években kezdetét vette a nagycserenapnak nevezett gyűjtői összejövetelek szervezése. Egy-egy országon belül minden évben más-más egyesület rendezésében került erre sor, melyen az ország minden részéből

odautazó több száz, sőt helyenként több ezer filatelista találkozott, hogy személyes megismerkedés révén cseretársi összeköttetést létesítsenek, tapasztalataikat egymásnak elmondhassák, és az azokon rendezett szakelőadásokat meghallgathassák. Ez volt a filatélia aranykora, amikor sok-sok gyűjtő többszáz kilométeres utazást vállalt azért, hogy tudását az előadások meghallgatása révén gyarapíthassa. Az 1930-as években kezdődött két, sőt több államgyűjtőinek találkozása határaik közelében fekvő városokban. Ilyen határmenti filatelista találkozókat napjainkban is rendeznek.

A fejlődés során az egyes államokban alakult bélyeggyűjtő egyesületek, szervezetek és a bélyeggel hivatásszerűen foglalkozó személyek egyre jobban érezték, hogy munkájuk megjavításához, egybehangolásához gyűjtői csúcsszervezet létesítésére van szükség. A századforduló idejében már mindenütt megegyeztek a vélemények abban, hogy ilyen országos gyűjtői szervezetmegalapítása elkerülhetetlenül szükséges, megvalósításuk ennek ellenére csak nagy nehézségek leküzdése során, döcögve haladt előre. Az akadályok többségükben nem tárgyi, hanem vezető személyek hiúsági és féltékenységi komplexumaiból adódtak. Napjainkban is vannak még országok, ahol ilyen okokból még nem kerülhetett sor csúcsszervezet alapítására, vagy egyszerre kettő is van, melyek a mondottaknál fogva a szükséges fúzióra képtelenek. Az egyetemes filatélia szerencséjére az államok többségében, részben az első világháború előtt, részben azután mégis sor került az országos szövetségek megalapítására. A fejlődés logikus folyománya volt annak a felismerése, hogy a világ összes filatelistáit tömörítő nemzetközi csúcsszervezet létesítése is szükségessé vált. Évekig tartó előkészítő munkák eredményeképpen 1926-ban Genfben megalakult a filatelisták nemzetközi szövetsége, a „Fédération Internationale de Philatélie”, röviden a „FIP". Amilyen távoli még, hogy minden országban legyen csúcsszervezet, olyan távoli az is, hogy minden ország szövetsége a „FIP” tagja legyen. 1961-ben pl. 28 országos szövetség volt csak a „FIP” tagja és napjainkban sem sokkal több. A nemzetközi szövetségszékhelye a mindenkori titkár lakóhelye, jelenleg Genf. Évenként egy-egy tagszövetség kap megbízást a kongresszus és ezzel kapcsolatos nagy nemzetközi kiállítás megrendezésére, mint pl. 1961-ben a magyar szövetség. A „FIP” közel négy évtizedes működése alatt sokat tett a filatélia fejlesztése érdekében, amit tárgyilagos bírálói elismernek. Ugyanekkor rámutatnak végzett munkája fogyatékosságára is, mely szerint nem követett el mindent, hogy elősegítse a még hiányzó országos szövetségek megalapítását és ezeken keresztül a még kívülálló filatelista tömegek „FIP” körébe való bevonását. Másik hibája, hogy a hagyományos gyűjtési forma túlzott mértékű favorizálása mellett, elhanyagolta az új gyűjtési irányok jogos követeléseinek teljesítését, amivel ezeket újabb nemzetközi szövetségek alapítására késztette.

A legújabb időkben világviszonylatban is erősen megszaporodott a motívum és tematikus gyűjtők száma. Ezek a már közölt okokból egy a „FIP"-től független világszervezet megalapítását látták szükségesnek, ezért 1957-ben Saarbrücken székhellyel megszervezték a „FIPCO"-t, teljes nevén „L'organisation Mondiale de la Philatélie Constructive"-t. A szervezetnek ez idő szerint 17 országos szövetség és sok egyesület a tagja. Ahol az országos szövetség nem tagja a „FIPCO"-nak, vagy szövetség nincs, onnan egyesületeket is felvesz tagként a szervezet. A MABÉOSZ is tagja a FlPCO-nak.

Időközben a „FIP” is rájött, hogy a motívumgyűjtés lebecsülése helytelen volt és hosszú tárgyalások eredményeképpen 1964 elején létrejött a megállapodás, mely szerint a „FIP” teljesíti a motívumgyűjtők minden jogos igényét, így a „FIPCO” beolvad a „FIP"be és a jövőben, mint a „FIP” motívum bizottsága folytatja működését. E megállapodást úgy a Párizsban tartott „FIP”, mint a Budapesten rendezett „FIPCO” kongresszus jóváhagyta. Ezzel jelentős lépés történt egy egységes világszervezet létrehozására.

A már ismertetett okokból a légiposta gyűjtői sem találtak otthont a „FIP” keretei között, ezért külön szervezetet alapítottak. Címe: „Fédération Internationale des Sociétés Aérophilatéliques”, röviden „FISA". (Légiposta Gyűjtő Egyesületek Nemzetközi Szövetsége.) Ausztria, Belgium, Franciaország, Hollandia. Olaszország, Spanyolország és Svájc szervezetei voltak az alapítók. Évek óta a MÁBÉOSZ is tagja.

A filatélia külföldi születésének és fejlődésének útját követve és ismertetve, nézzük, hogy a külföld fejlődése milyen hatással volt hazai viszonyainkra, mikor és milyen körülmények között kezdődött hazánkban a bélyeggyűjtés. Az itthoni fejlődés pontos nyomon követéséhez sajnos korántsem rendelkezünk az adatok olyan bőségével, mint amennyi külföldi vonatkozásban a filatelisták egész sora által feldolgozásra, rögzítésre került. Régi szaklapjainkban csak elvétve található erre anyag, és ha már akad valami, az hevenyészett és pontatlan, sőt sokszor egymással ellentmondó. Szakíróink a bélyeggyűjtés történetével a kezdeti évtizedekben nem foglalkoztak. A filatélia magyarországi fejlődésének legérdekesebb korszakáról, az első évtizedekről kevés, nem is mindenkor pontos a felkutatható anyag. Ezért szakíróink feladata, hogy e kutató munkával behatóbban foglalkozzanak. Ma még talán sok minden felkutatható, amire az utánunk következő nemzedéknek már nem lesz módja. Filatelista úttörőink munkájára vonatkozó adatok összegyűjtése még élő filatelistáink tiszteletreméltó feladata és csak akkor élvezhetjük a jól végzett munka örömét, ha majd önálló műként kiadhatjuk a magyarországi bélyeggyűjtés történetét. E célt szolgálja munkám, amikor hosszú esztendők adatgyűjtését alapként kronologikus sorrendben ismertetem.

Pontos adatokat nélkülöző feljegyzések szerint hazánkban a bélyeggyűjtés az 1850 és 1860 közötti években kezdődött. Két centruma volt. Budapest és az erdélyi nehézipari vidék. Mindkét helyen külföldi tanulmányutakról visszatértek és a megindult iparosítás keretében külföldről meghívott szakemberek a bélyeggyűjtés terjesztői. Karánsebesen német mérnökök és művezetők németországi cserekörök tagjaiként hódolnak szenvedélyüknek és nagyjából Budapesten is ez a helyzet. Miután a bélyeggyűjtés akkor még gúny tárgya, hívei szenvedélyüknek feltűnést kerülő diszkrécióval hódolnak. Lassanként megismerkednek egymással és személyes cserekapcsolatok létesülnek. A cserék túlnyomó többsége azonban levelezés útján, külföldi személyekkel folyik. Gyakran előfordul, hogy a külföldi cseretárs révén értesülnek egy városban lakó gyűjtők arról, hogy X és Y is bélyeggyűjtő. Magyarországi szervezet hiányában még hosszú éveken át külföldi cseretársaságok tagjaiként működnek bélyeggyűjtőink.

Az 1863-ban külföldön végzett tanulmányai befejeztével hazatért Pollat­schek Sándor volt az első magyar ismert bélyeggyűjtő. Évtizedeken át fejlesztette szép és értékes gyűjteményét, mellyel külföldön és itthon az érmek és tisztelet-

díjak egész sorát nyerte. Haláláig résztvett minden magyar filatelista szervezési és kiállítási munkában. Felejthetetlen filatelista munkáját a bel- és külföldi szaklapokban írott cikkei tanúsítják. Bélyeggyűjtőnél több volt, filatelista volt a szó legnemesebb értelmében. Munkásságával kezdődött a magyar filatélia története.

Az első magyar filatelista emlékének megörökítése után emlékezzünk azokról a nevesebb — már elhunyt — szakíróinkról, akik a magyar filatelistairodalom úttörői voltak. A közöny és megnemértés nehéz körülményei között folytatták áldozatos munkájukat, megérdemlik, hogy neveiket a hála és tisztelet megemlékezésének jeléül felsoroljuk. Abonyi Zsigmond, Ágai Vilmos,Alsó Ödön, Alt Dávid, Arany Mór, Bagyon Ottó, Bán Willy, Bauer Béla,Berey István, Bergsmann József, Bihari Jenő, Dr. Bíró Gyula, Bíró Marcell,Bugyi István, Czakó Elemér, Dr. Csécsy Imre, Dr. Déri Ernő, Dr. Dessewffy Miklós, Doszkár Ferenc, Erdődi Ármin, Dr. Fiatska Béla, Fischmann Manó,Gelléri Szabó Károly, Gömöry Lajos, Hajdú János, Haraszty Lajos, Herz Leó, Holländer György, Jászai Emánuel János, Káldor Dezső, Kiss István, Konnerth Róbert, Kölbig Ferenc, Lichtschein Dezső, Markstein József, Marzloff Kamillo, Dr. Payer Béla, Pinterits Sándor, Pollatschek Sándor, Pompéry Elemér, Popper Géza, Rácz Adorján, Rácz Ferenc, Rédey Miklós, Dr. Richter Lajos, Sailer Károly, Dr. Schaffer Dezső, Schiller Dénes, Schmidt József, Schomann Antal, Schönhoffer Lajos, Sipos Antal, Somossy István,Szabó Antal Jenő, Szalay Béla, Dr. Szécsy Artúr, Széki Jenő, Térfi Béla,Unterberg Jenő, Dr. Ürményi Dezső, Dr. Vasváry Ernő, Dr. Vejtey Ferenc, és Weinert Győző dr.

1867. május 1-én lépett érvénybe a kiegyezés postánkat érintő része. E napon ugyanis az akkori Magyarország területén levő összes postahivatalok a magyar postaigazgatás hatáskörébe kerültek. Bár ez az adat lényegében monográfiánk postai fejezetébe tartozik, mégis ezen a helyen is megemlítendő, mert ettől a naptól kezdve szűnt meg a filatelista munkához elkerülhetetlenül szükséges postai selejtanyag Bécsbe szállítása.

1867. június 1-én kiadták Ausztriában a „durva” és későbben a „finom” szakállú Ferenc József képével díszített bélyegsorozatot, melyet sokan és tévesen az első magyar bélyegsorozatnak tartanak. Véleményüket azzal indokolják, hogy a bélyegek felirata került mindent, ami a magyar szöveggel ellentétes lenne. Véleményük szerint ezt a célt szolgálta a korábbi „kreuzer” érték megjelölés „kr"-re történt rövidítése, mely nyelvünk szerint is elfogadható volt. Az ellenzők szerint e bélyegeken semmi sem utal azok magyar voltára, sőt a sorozat 50 kr-os címletén az osztrák császári korona rajza látható. Mindezeken kívül a bélyegek papirosa „Brief-Marken” és „Zeitungs-Marken” (levélbélyegek, újságbélyegek), tehát német nyelvű vízjellel készült. Végül hozzátehetjük azt is, hogy a „kr” rövidítésre való hivatkozás már azért sem helytálló, mert az 1858-ban kiadott osztrák sorozat bélyegein is „kr” rövidítést alkalmaztak. Szerintünk Magyarországon is érvényes osztrák kiadásról van szó, ezért a használatlan példányok osztrák, a Magyarországon feladott, így magyar postahivatalok bélyegzőivel lebélyegezett példányok, mint a magyar bélyegek előfutárai magyar gyűjteményekbe helyezendők.

1868. június 20-án került kiadásra a bécsi államnyomdában készített hírlapbélyegünk, Bár a papiros vízjele még ezeknél is a német nyelvű „Zeitungs-.

marken”, mégis a bélyegfelirat magyar nyelvű. Ezenkívül ha heraldikailag nem is kifogástalan, de magyar címerrel és koronával díszített a bélyegrajz. Ez a bélyeg tehát az első magyar bélyeg.

1869. január 26-án több osztrák — köztük a Wiener-Neustadti — napilap közölte Dr. Hermann Emánuel cikkét, melyekben postai levelezőlapok kiadását sürgette. 1869 őszén mind Ausztriában, mind nálunk egyidőben kiadták elgondolása szerinti módon és kivitelben a postai levelezőlapokat, így ebben világviszonylatban is az elsők egyike voltunk. A 85 éves jubileum alkalmából 1954-ben a „Bélyegotthon"-ban december 18-a és január 3-a között levelezőlap kiállítást rendeztek.

1870-ben Lónyay Menyhért pénzügy és Gorove István kereskedelmi-miniszterek az 1855-ben alapított állami nyomdát átszervezték. Új gépek behozatalával, és az épület átépítésével postai értékcikkek előállítására tették alkalmassá. A modernizálásig bélyeggyártásról szó sem lehetett, ezért az 1868-ban kiadott hírlapbélyegünket Bécsben készítették.

1871. január 1-i hatállyal a határőrvidék postahivatalai is a magyar postaigazgatás szervezetébe kerültek és e naptól kezdődően az itt felgyülemlett selejtanyag is a magyar gyűjtők gyűjteményét gyarapította.

1871. május l-én kiadták első bélyegsorozatunkat. A bélyegekkel kapcsolatosan ezen a helyen csupán filatelista történelmi vonatkozásukban kell foglalkoznunk. Rédey Miklós és Payer Béla tanulmányait kitűnően egészítette ki Czakó Elemér „Az első magyar postabélyeg” című munkája, melyben hosszú éveken át tartott kutatásainak eredményét írta meg. A mű teljes terjedelmében való ismertetése meghaladná kereteinket, ezért csupán két érdekes idézetet ismertetünk. „A forgalomba nem került, első gyártási menetben készült bélyegek és borítékok nyomóköveit lecsiszolás útján már 1871. április 4-én megsemmisítették. Az első menetben újságbélyeg nem készült, így a hat értékből álló levélbélyeg sorozat köveit, és a 3, 5, 10,15 és 25 krajcáros borítékok köveit semmisítették meg. Utóbbiakból egy-egy követ, a hat levélbélyeget azonban tizenöt kőről nyomták. Hogy mely értékből volt több nyomólap, arról nincs feljegyzés. A megsemmisítés Hedrich János mérnök úr jelenlétében az utasítás 36 §-nak értelmében, horzsakővel való lecsiszolás útján történt s arról külön jegyzőkönyvet vettek fel.” A második: „A kis, köpcös, nagyszakállú Bauer Norbert igazgató, ki a „kataszteri kőnyomdából” került az államnyomda élére, természetszerűleg a szívéhez nőtt nyomdai eljárással szeretett volna tökéletes bélyegeket gyártani, de mivel ez nem sikerült, maga is elfogadta a munkatársak programját. Unrein, Jung, Kovacsek, Harrer, kik a bélyegkészítésnél Bauer legfontosabb munkatársai voltak, hosszú éveket töltöttek el külföldön a vésnöki vagy éppen bélyeg gyártási szakmában.” A második idézetből kitűnően nyilvánvaló, hogy az akkori államnyomdánkban hosszú harcot vívtak a litográfia és galvanoplasztika hívei, amit mai szemmel nézve már azért sem érthetünk, hiszen az 1840-ben kiadott első angol bélyegeket is már réznyomatos eljárással készítették és így a litográfia híveinek kezdettől fogva látniuk kellett volna, hogy elavult módszerükkel képtelenek szép bélyegeket készíteni.

1873 tavaszán jelentkezett egy külföldi bélyegkereskedő hatóságainknál, aki (az esetet Czakó is említi tanulmányában) ajánlatot tett megmaradt kőnyomatos bélyegeink egy tételben való megvásárlására és a kövekről újabb   
levonatokat kért készíttetni. Ajánlata már csak azért is elfogadhatatlan volt, mert abban az időben sem maradékkészlet, sem a nyomtatókövek nem léteztek. Későbben, de ugyanezen évben Angliából is visszatértek az utánnyomás gondolatára. Az angol ajánlattevő tudta, hogy régi kő nincs, ezért új kő készítését javasolta.

Az ajánlati összeg magassága miatt a pénzügyminisztérium már-már hajlott az ajánlat elfogadására, az államnyomda azonban azon a véleményen volt, hogy a köveket újra elkészíteni, azokról hű másolattal bélyegeket forgalomba hozni, egyenlő volna az állami bélyeghamisítással, ezért ezt a legerélyesebben ellenezte. Álláspontjának helyességéről meggyőzte a pénzügyminisztert, aki az ajánlat elutasításával elhárította a magyar bélyeg hitelének lerontását.

1874 tavaszán Budapesten megalakult az „Első Magyar Philatelista Egyesület". Kutatásaink eddigi eredményei szerint valószínűleg ez volt az első bélyeggyűjtő egyesületünk. Elnökéül előbb az 1863-ban hazatért (l. ott!) Pollatschek Sándort választották meg. Szerénységénél fogva megválasztását ellenezte, mert az év hat hónapját állandóan vidéken töltötte és indoklása szerint az elnöknek évenként nem hat, hanem 12 hónapon át kell dolgozni. Biztosította alapító barátait, hogy „munkájára a téli hónapokban számíthatnak, anyagi segítségére pedig télen-nyáron". Végül is javaslatára elnöknek Stein Zsigmondot választották meg. Erről az egyesületünkről utalást külföldön megjelent szakkönyvekben is találunk. Dr. Alfréd Moschkau németszakíró 1878-ban megjelent könyvében említi egyesületünket. A körültekintő alaposságáról közismert német filatelista Theodor Hass „Lehrbuch der Briefmarkenkunde” (Bélyegismeretek tankönyve) c. könyvében olvasható „Einer, der ersten Vereine Ungarns war der Erste Ungarische Philatelisten Verein gegründet in Pest, 1874.” (Magyarország első filatelista egyesületeinek egyike a Pesten, 1874-ben alapított Első Magyar Philatelista Egylet volt.) A könyv 1905-ben, a Senf Testvérek kiadásában, Lipcsében jelent meg. Haas óvatos fogalmazása azt sejteti, hogy maga sem tudta megállapítani pontosan, melyik is volt első egyesületünk, mert más országoknál pontosan közli az első egyesület nevét és alapítási évét. Az elsőség kérdésére még az 1876, 1878 és 1884-es évek anyagának ismertetése keretében visszatérünk.

1874 őszén az osztrák- magyar északi sarki expedíció hazatérte után, egy bécsi nyomda magánkiadású emlékbélyeg sorozatot készített a szerencsés hazatérés örömére. A sorozat háromszög alakú és zöld színű bélyegén a felirat „Cap Pest” volt. A bélyegeket az akkori osztrák-magyar monarchia bélyeggyűjtői levélzáróként éveken át használták és az alkalmi bélyeggyűjtők táborában ma is keresett darabok. E bélyegekről a Wiener Illustrierte Briefmarkenzeitung 1877-es kiadásában több cikk emlékezett meg. Dr. Alfréd Moschkau már hivatkozott könyvében is megemlékezik e bélyegekről.

1875-ben, korábbi sikeres vendégfellépései után operaházunkhoz (ebben az időben a Nemzeti Színházban voltak az operaelőadások is, mert operaházunkat mai helyén csak 1884. szeptember 27-én nyitották meg) szerződött Perotti (Prott) Gyula, aki korának nemcsak híres tenoristája, hanem jól­ismert filatelistája is volt. Sokat tett a filatélia hazánkban való népszerűsítése terén. Az ő munkájának volt az eredménye, hogy Budapest zenei köreiben

egyre népszerűbb lett a bélyeggyűjtés. Mint ismert filatelistáról Dr. Alfréd Moschkau hivatkozott könyvében is megemlékezett.

1876-ban Zágrábban megalakult a „Litterarisch-Philatehstischer Verein” (Filatelista-irodalmi Egyesület). Elnöke Oscar Simic volt. Egyes szakíróink szerint ez volt a második magyar egyesület. Szakíróink nagy része nem osztja e nézetet, nem azért, mert erről az egyesületről belügyminisztériumunk irattárában semmi sem található, hanem azért, mert a horvát filatelisták kezdettől fogva külön utakon jártak. Az 1868. XXX. tc. szerint, mely Magyarország és Horvát-Szlavónország viszonyát szabályozza, a horvátok belügye autonóm volt, így az egyesület nem is tartozott a magyar belügyminisztérium főhatósága alá. Érthető, hogy ilyen tényállás mellett a mi belügyi irattárunkban az egyesületre adat nem található. Erre a kérdésre az 1896-os év eseményeinek ismertetése keretében még visszatérünk.

1876 őszén a Soroksári út 25. szám alatt megnyitotta bélyegkereskedését Prückler I. C. néven Prückler Klára, ő volt az első ismert magyar bélyegkereskedő. Ez az adat számunkra azért fontos, mert nyilvánvalóvá teszi, hogy abban az időben már sok bélyeggyűjtő volt. Később üzleti forgalmának emelkedése lehetővé tette, hogy üzletét a belvárosba helyezze. Újabb üzletének helye a Régiposta utca 5. sz. alatt volt.

1877-ben „Ungarische Post und Landkarten Ausstellung” címmel (Magyar posta és térképkiállítás) Nyíregyházán kiállítást rendeztek. Egy helybeli könyvkereskedő volt a kiállítás rendezője, melyre külföldi üzletbarátait, köztük a már akkor híres lipcsei Senf bélyegkereskedő és katalóguskiadót is meghívta. Többen közülük, mint kiállítók is részt vettek és a Senf cég által bemutatott bélyegekre az ország gyűjtői is felfigyeltek.

1877-ben a posta rendeletek tára 8. számában engedély jelent meg, mely a levélbélyegek perforálására úgy cégeket, mint magánosokat felhatalmazott. Ez a filatelista szempontból eléggé el nem ítélhető barbárság sokértékes bélyegünket tette tönkre és gyűjtői célokra alkalmatlanná. Bírálat illeti filatelistáinkat is, akik hosszú éveken át tűrték e „vandalizmust” és nem léptek fel egységesen a perforálás betiltására, illetve az engedély visszavonására.

1878 tavaszán Zágrábban filatelista szakkönyv jelent meg, mellyel jóval megelőztek bennünket. A mű címe „Žiće Alfred Moschkau” (Moschkau Alfréd biográfiája), szerzője Oscar Simic volt. Összehasonlításul nem tőlünk távoli nagy országok filatelista irodalmára szolgáljon utalásul a könyvről való megemlékezésünk, mert azt velünk szomszédos és nálunk kisebb nemzet filatelistái igényelték. A könyv Moschkau ismert német filatelista élettörténetének leírása keretében foglalkozott szakkérdések ismertetésével, röviddel megjelenése után elfogyott.

1878 őszén alakult Nagykárolyban a „Nagykárolyi Magyarországi Első Jótékonysági Postabélyeggyűjtő Egylet". Erről az egyesületünkről sem tudunk sokat, így a szájhagyományokra építhetünk csak. Az első világháborút követő években Gross Ignác nagykárolyi fakereskedő mondotta, hogy nagybátyja 1878 őszén bélyeggyűjtő egyesületet alapított Nagykárolyban. Kezdetben nagybátyját ezért sokan ugratták, így az egyletet alapító 10−12 gyűjtő csak lakásokon tartott összejövetelt. Azután a szűnni nem akaró élcelődök leszerelésére elhatározták, hogy gyűjtői tevékenységük leplezésére   
az akkor divatos jótékonykodási munkát használják takaróul. Akciót kezdtek a használt bélyegek összeszedésére, mert ennek a révén pénzt tudtak szerezni a jótékonycélú egyesületek részére, sőt maga az egylet is jótékonykodni fog a begyűjtött bélyegek értékesítése révén. Az ötlet jól bevált, mert rövid időn belül járványszerűen megindult a bélyegek összegyűjtése és az egyletnek való átadása. Megszűnt a gúny, az élcelődés és rövidesen 50 tagja volt az egyesületnek, többségükben nők. Végül még feltett kérdésre Grosz azt válaszolta, hogy tudomása szerint az egylet részben asztaltársaság keretei között, majd későbben belügyminiszter által jóváhagyott alapszabályok szerint egyesületként működött. Kétségtelen, hogy az egyesület működésében nem volt sok a filatelista elem, mégis mint a magyar filatélia „hőskorának” postabélyegekkel foglalkozó egyesülete említésre méltó. A nagykárolyi egyesülettel az 1884-es év eseményeinek kapcsán még foglalkozni fogunk.

1879-ben Berlinben megjelent Paul Lietzow „Schwarzes Buch der Philatélie” c. műve, melyben az addig készített újnyomatokat és hamisítványokat ismerteti. A könyv terjedelme sajnos sokkal nagyobb, mint a Moens által 1862-ben kiadott munka, ami azt bizonyítja, hogy a hamisítók 17 év alatt fokozták áldatlan működésüket. Számunkra külön érdekességgel bír, hogy a német, osztrák és magyar gyűjtők évenkénti személyes találkozóját ajánlotta, hogy ezeken a találkozókon ismertessék egymással a területükön felbukkant újabb hamisításokat. Lietzow e javaslatából megállapítható tehát, hogy 1879-ben a magyar bélyeggyűjtők határainkon túl is ismertek voltak és akikkel már külföldön is számoltak.

1881. november 13-a és 20-a között Bécsben volt az első valóban nemzetközi méretű bélyegkiállítás. Rendezője az egykori „Wiener Philatelisten Club” volt, mely ma „Vindobona” néven működik. A magyar filatélia szempontjából azért nevezetes e kiállítás, mert a legmagasabb díjjal jutalmazott gyűjtemények között két magyar gyűjtő anyaga is szerepelt. Az 1874-ben alakult „Első Magyar Philatelista Egylet” két alapító tagjáról van szó. Stein Zsigmond (elnök) magyar és Pollatschek Sándor svájci gyűjteményéről állapították meg, hogy azok világviszonylatban is rendkívüliek voltak.

1882. július 15-én Hajdú János szerkesztésében „Rowland Hill” címen Újpesten megjelent az első magyar filatelista szaklap. Sajnos csupán egy szám került kiadásra. A lap történetéhez tartozik, hogy azt azonos címen, de német nyelven Bécsben az ottani Löwinger és Knöpflmacher kiadóvállalat 1881. április 1-én indította el, mely a lap kiadását 1882. június havában megszüntette. Hajdú a lap magyar nyelven, de azonos című kiadására a korábbi kiadóktól engedélyt kért és kapott. Hajdú vállalkozása az akkori bélyeggyűjtők közönye következtében nem sikerült, mégis a lap magyar nyelven való megindítása bizonyítéka annak, hogy már abban az időben sokan foglalkoztak bélyeggyűjtéssel.

1883. január 25-én az 1871-ben kiadott réznyomatos sorunkról vízjeles papiroson és az eredetitől eltérő fogazással újnyomat készült. (Részletes leírásuk a bélyegek fejezetében található.) Az újnyomat készítését az tette szükségessé, hogy az 1874-ben alapított UPU (Union Postale Universelle rövidített címe) kérelmének postaigazgatásunk eleget tehessen. A szervezet ugyanis tagegyesületeit arra kérte, hogy a megalakulása előtt kiadásra került bélyegekből is szállítsák be a kötelező példányszámot (a példányszám az  
idők folyamán többször változott), aminek postánk nem tudott eleget tenni, mert már abban az időben elfogyott réznyomatos sorunk. Ezért a kérelem teljesíthetése érdekében került kiadásra újnyomatban sorunk.

1884. április 27-én alakult Budapesten a „Levélbélyeggyűjtők Első Hazai Egyesülete” rövidített címén a „LEHE". Ha formailag nem is, de mai mértékkel mérve, első komoly filatelista egyesületünk, mely 1952-ig eredeti címmel, majd 1952 óta mint a MABÉOSZ VIII. kerületi köre ma is működik. Az egyesület megalapításának gondolatát Novák József zenetanár vetette fel, akit a bélyeggyűjtés eszméjének Perotti operaénekes (l. 1875.) nyert meg. Rövidesen gondolatának gyakorlati megvalósításába fogott, melyben Richter Lajos középiskolai tanár személyében kitűnő munkatársat talált. Aránylag rövid idő alatt 23 bélyeggyűjtőt nyert meg az egyesület megalapítására és az alakuló közgyűlésen előrehaladott korára való indokolással Richter Lajost ajánlotta elnöknek megválasztani. A közgyűlés óhajára így is döntött. Richter magyar és osztrák gyűjteménye korának világviszonylatban is legértékesebb gyűjteménye volt, melyet még az első világháború előtt a magyar filatélia pótolhatatlan veszteségére, fantasztikusan magas összegért a lipcsei Senf cégnek adott el. A Ferrary (az 1910−1920-as években a világ legnagyobb gyűjteménye) és más ismert nagy gyűjtemények legszebb magyar és osztrák bélyegei Richter gyűjteményéből származtak. Amint az eladás ténye nyilvánosságra került, Richtert a szemrehányások özönével árasztották el gyűjtőink, mert indokolásuk szerint azt ugyanolyan jól hazánkban is értékesíthette volna. Mai szemmel nézve is jogosan érte Richtert e bírálat, mert nyilvánvaló, hogy belföldön történt értékesítés esetén a legszebb darabok ma bizonyára bélyegmúzeumunk anyagát gazdagítanák.

Fentiek ismertetése után térjünk vissza az egyesület alakulásának körülményeire. Az egyesület megalakulása alkalmával „Első Magyar Levélbélyeg Gyűjtőegylet” címet vett fel. Az alapítók jól tudták, hogy előttük alakult már 1874-ben és 1878-ban egy-egy „első” egyesület. Ez a tény nyilvánvalóan nem zavarta őket, mert egyesületük alapítása idejében a két egyesület egyike sem működött. Az alapítók álláspontját az alapszabályok jóváhagyására illetékes belügyminisztériumi előadók nem osztották. Arra való hivatkozással, hogy a nagykárolyi egyesület volt az első, megtagadták az „első” jelzés engedélyezését, ami érthető. Ami nem érthető, az az, hogy miért történt hivatkozása nagykárolyi egyesületre és miért nem az 1874-ben alakult valóban „első"egyesületre. Az sem érthető, miért engedélyezték a nagykárolyiaknak az „első” szóhasználatot, amikor az már a második volt. Az ellentét csak a bürokrácia „szemellenzős” álláspontjával magyarázható. A címét rövid idő alatt többször változtató nagykárolyi egylet minden címváltoztatásban megtartotta a „postabélyeggyűjtő” megnevezést. Az éveken át működött és 1874-ben alakult egyesület nem asztaltársaság, hanem egyesület volt, így nem is vitás, hogy jóváhagyott alapszabályok szerint működhetett, melyben az egyletcímében „első” jelző már volt. Az egyedül lehetséges magyarázat az, hogy az előadók szerint a nagykárolyi „postabélyeggyűjtő” fogalma és 1874-es egylet „philatelista” fogalmak nem azonosak, ezért és csakis ezért, mindkettőnél engedélyezhető volt az „első” címhasználat. Arra viszont a belügyminiszteriek is rájöttek, hogy a „postabélyeggyűjtő” és „levélbélyeggyűjtő” fogalmak azonosak, így a „LEHE” kérelme nem teljesíthető. Ismét tipikusan bürokrata  
stílusra vall az akkori belügyminisztériumi véghatározat, mely az eredetileg kért „Első Magyar Levélbélyeg-Gyűjtőegylet” névhasználatát elutasítva, a „Levélbélyeggyűjtők Első Hazai Egyesülete” címhasználatot engedélyezte. Hogy a két név között végeredményben mi a különbség, azt az olvasó leleményességére bízzuk.

1884 telén a „Magyar Ifjúság” c. lap bélyegrovatot rendszeresített a már korábban esetenként közölt szakcikkek kedvező fogadtatását látva.

1886. január 27-én a „LEHE” rendezésében sor került az első magyar bélyegkiállítás megnyitására. Új egyesületünk munkájának komolyságát tanúsította az a körülmény, hogy fennállásának alig kétesztendős ideje alatt vállalkozni mert első kiállításunk megrendezésére, mely az ismert német filatelista: Theodor Haas felsorolása szerint világviszonylatban a kilencedik volt. A rendezők és pedig Novák József, Richter Lajos, Roller Mátyás, Steffek Adolf és Pollatschek Sándor jó munkáját mi sem bizonyítja jobban, hogy már az első kiállításunknak nemzetközi visszhangja volt.

1886 őszén megjelent első „szakkönyvünk". Német nyelven megjelent szerény füzetecske volt, egyben első hazai katalógusunk. Címe: „Catalog sämmtlicher bis Anfang 1886. erschienener ÖstUng. Briefmarken". (Az 1886 elejéig kiadott összes osztrák-magyar bélyegek katalógusa.) Szerkesztő és kiadó egyszemélyben első bélyegkereskedőnk (1 1876.) „I. C. Prückler, Budapest, IX., Soroksarer Strasse 25” volt.

1888 őszén Bécsben német nyelven írott szakkönyvet adtak ki, mellyel azért kell foglalkoznunk, mert az a katalógusszerű ismertetésen túlmenő részletességgel foglalkozott bélyegeinkkel. A „Spezialkatalog sämtlicher Brief und Zeitungsmarken von Österreich-Ungarn” (Ausztria-Magyarország összes posta és újságbélyegeinek részletes katalógusa) c. könyvről van szó, melynek szerzője az ismert osztrák filatelista: E. von Neulinger volt.

1889. január 15-én a „LEHE” (Levélbélyeggyűjtők Első Hazai Egyesülete) fennállásának 5 esztendős jubileuma alkalmából „Richter Lajos alapítvány"-t létesített. Az alapítvány szabályzata szerint az alap kamataiból bélyegek vásárolandók és azok minden év utolsó egyesületi összejövetele alkalmával a megjelent tagok között kisorsolandók. Tagdíjhátralékban levő tagok a sorsolásban nem vehetnek részt. Mintha mai és nem 75 esztendővel ezelőtt létesített alapítvány szövegezéséről lenne szó!

1890. április 20-a és május 4-e között Bécsben nemzetközi bélyegkiállítást rendeztek, melyen két magyar gyűjtő Novák József és Richter Lajos gyűjteménye az első helyezettek között volt. Mindkét ismert gyűjtőnk magyar gyűjteményt állított ki.

1892. április 1-én Bergsmann József szerkesztésében és kiadásában megjelent a „Fortuna” c. filatelista lap. Havonként egyszer jelent meg és 1893. júliusában megszűnt.

1892 őszén Münchenben megjelent a kiváló osztrák filatelista: Viktor Suppantschitsch munkája „Bibhographie der Deutschen Philatelistischen Literatur". (A német filatelista irodalom bibliográfiája.) A mű számunkra azért fontos, mert az abban ismertetett kiadványokban sok magyar vonatkozás található.

1893. április 15-én Weiszmann Elemér szerkesztésében és kiadásában   
megjelent az „Universum” című filatelista folyóirat. Második szám kiadására nem került sor.

1895 tavaszán Karánsebesen (1918 óta Romániához tartozik) megalakult egy bélyeggyűjtő egyesület. A város, mely II. József óta a Szörényi határvidék székhelye volt, a kiegyezést követő évek folyamán a környéken feltárt barnaszén bányák ipari gócpontja lett. A Németországból szerződtetett mérnökök, technikusok és művezetők között sok volt a bélyeggyűjtő és miután Karánsebes lakosságának túlnyomó nagyrésze amúgyis német ajkú volt, érthető, hogy az egyesület alapításában csak németek vettek részt. Egy Németországban működött egyesület karánsebesi alosztályaként kezdték szervezkedésüket, melyet ebben a formájában a közrendészeti hatóság nem engedélyezett. Ezután újabb alakuló közgyűlést hívtak egybe és ezen önálló egyesületként megalapították a „Südungarischer Postwertzeichen Sammler Verein"-t. (Délmagyarországi Postabélyeggyűjtő Egyesület.) Az egyesület jóideig a délmagyarországi bélyeggyűjtők centruma volt és a filatéliai szervező munkában komoly eredményeket ért el.

1895 decemberében A. H. Ganz szerkesztésében és kiadásában újabb magyarországi szaklap indult. Österreichisch-Ungarische Philatelisten Korrespondenz” (Osztrák-magyar filatelista levelezés) volt a címe. Második szám már nem került kiadásra. Amint már az eddig felsoroltakból is látható, lapvállalkozóban nem volt hiány, de munkájuk a részvétlenség folytán eredménytelen volt. A filatelista kultúra akkori gyűjtőink gyenge oldala volt, és ennek következtében szaklapot nem igényeltek.

1896-os évünk a millennium esztendeje volt. Hazánk ezer éves fennállásának jubileuma alkalmából világraszóló ünnepségek színhelye volt Budapest. A rendezők még hivatalos propagandabélyegek kiadásáról sem feledkeztek meg, ami abban az időben még felette ritka volt. Az a körülmény, hogy a rendezők a hírverési munkába a bélyeget is bevonták, nyilvánvalóvá teszi, hogy a rendezés munkájában filatelistáink is résztvettek. A közlekedési miniszterpropaganda bélyeg készítésére országos tervpályázatot írt ki, melyen a Posner nyomda által beküldött tervet fogadták el és a bélyeg elkészítésére ez a vállalat kapott megbízást. A bélyeg filatelista szempontból egészen különleges helyet foglal el propagandabélyegeink sorában, mert nemcsak azok kiadása, hanem felhasználása is kizárólagosan postánk útján történt. A közlekedési miniszter még 1895. május 29-én kelt Z.37075/1895. sz. körrendeletében utasította összes posta és távíró igazgatóságainkat a következőkre: „Hogy a külföld figyelmét 1896-ban tartandó millenáris ünnepségeinkre előre és idejekorán felhívjuk, elhatároztam, hogy propagandabélyegeket készíttetek, melyek minden nagyobb forgalmú postahivatalainknál felhasználandók. Utasítsák ezért az összes hivatalvezetőket, beleértve a mozgóposták vezetőit is, hogy a rendelkezésükre bocsájtott propagandabélyegeket a következő módon használják fel. A Magyarországon külföldi címre feladott levelek hátoldalára felragasztandó propagandabélyeg. Nem szabad ezeket felhasználni levelezőlapokon, ajánlott leveleken, pénzesleveleken, utalványokon és szállítóleveleken. Ugyanígy nem szabad a bélyegeket olyan levelekre felragasztani, melyeket nem Magyarország területén adtak fel.” Majd 1895. július 21-én kiadott 45986. sz. újabb rendeletével a közlekedési miniszter pótlólag az is elrendelte, hogy külföldre címzett keresztkötéses postai küldeményekre is felragasztandó

e propagandabélyegünk. E propagandabélyeg filatelista szempontból nézve további érdekessége volt, hogy akadt a világon egy postaigazgatás, mely a bélyegek hivatalból történő felragasztását barátságtalanul fogadta és ezt azonnal pos­ta­ve­zér­i­gaz­ga­tó­sá­gunk tudomására is hozta. Ez a posta a Német Császárság postája volt. A megindult vitában átiratok jöttek, válaszok mentek és a vita egyre élesebbé vált. Végül megjött a német posta határozata, melyben közölték, hogy 1896. november 1-től kezdődően a pro­paganda bélyeggel ellátott postai küldemények németországi címzettek részére történő kézbesítését megtagadja és azokat a feladónak hivatalból visszaküldi. Erre azonban már nem került sor, mert az ezredéves kiállítási ünnepségek 1896. október 31-én befejeződtek.

Millenáris  
propagandabélyeg

Amint a bemutatott bélyegen látható, a bélyegkép Árpád vezérré választását ábrázolja. Bár a bélyegen három idegen nyelvű (német, francia, angol) szövegrészt alkalmaztak, a magyarról megfeledkeztek. Csupán ,,1896” hivatott a hiányzó magyar szövegrészre utalni. Kőnyomtatással két színben vízjel nélküli papiroson készült, értékmegjelölés nincs. A bélyegeket a következő ismert színösszeállításokban készítették. I. (keret kék, kép barna) II. (keret barnássárga, kép kék) III. (keret barnássárga, kép zöld) IV. (keret kék, kép szürkéskék) V. (keret barnássárga, kép barna) VI. (keret rózsaszínű, kép barna) VII. (keret barnássárga, kép feketéskék) VIII. (keret rózsa­színű, kép barnás). Payer Béla felejthetetlen szakírónk e propagandabélyegek kiadását, de még inkább azok különleges felhasználását filatelista szempontból annyira fontosnak tartotta, hogy erről nagy tanulmányt írt a „Berner Briefmarken Zeitung"-ban 1916-ban.

Nem lenne teljes a beszámolónk, ha nem emlékeznénk meg postánk millenniumi benyomott értékjelzésű képes postai levelezőlap sorozatáról. 2 és 5 krajcáros címletű lapokat készítettek. Mindkét értékből 30−30 különbözőképpel és kettő külön magyar és horvát nyelvű kettős szövegezéssel jelent meg. A levelezőlapokon sorszámozást nem alkalmaztak, így számszerű sorrend nem volt. A képes lapok tartalmi felsorolását az alábbiakban ismertetjük és megjegyezzük, hogy a címeket a lapokon olvasható eredeti helyesírással írtuk. Hivatalos számsorrend hiányában a lapokat a képek tartalmi összetartozása szerint csoportosítottuk.

Részletek az ezredéves kiállításról: 1. Főbejárat, II-ik főbejárat. 2. Az ezredéves országos kiállítás történelmi főcsoportjának épületei. 3. A „Renaissance” udvar. 4. Gépcsarnok, közlekedési csarnok. 5. Iparcsarnok és a corso. 6. Magyar utcza és a templom.

Budapesti látképek: 7. Budapest jobb part. 8. Országház. 9. Ferencz József tér és az Akadémia. 10. Nemzeti Múzeum. 11. Műcsarnok. 12. Budapesti színházak: Nemzeti Színház, Operaház, Népszínház. (A Nemzeti Színházat időközben lebontották, a mai Nemzeti Színház az egykori Népszínházban működött.) Tájképek: 13. Dévény, Pozsony. 14. Esztergom, Visegrád. 15. Herkulesfürdő. 16. Beczko, Trencsén, Sztrencsno. (Mindhárom vár és várrom a  
Vág festői szépségű völgyében.) 17. Balatoni tájak: Balaton-Füred, Tihany, a Balaton zalai partja. 18. Fiume kikötő. Különböző jelenetek: 19. Huszártoborzó. 20. Aratási jelenet Nógrádban. 21. Árpád a vezérekkel. 22. A régi magyar vallásból a táltos. 23. Szt. Astrik átnyújtja a koronát Szt. Istvánnak. 24. Nagy Lajos. 25. Hunyady János. 26. Mátyás királlyá való kikiáltása. 27. Rákóczy Ferenc bevonulása Munkácsra. 28. Moriamur pro rege nostro Maria Theresia. (Meghalunk királyunkért Mária Teréziáért. 1741. június 25-én Pozsonyban tartott megkoronázása alkalmával a főurak fogadalmi fel-

Millenniumi levelezőlap

kiáltása volt.) 29. Ferencz József király koronázása. 30. Szt. István napi körmenet. Magyar és horvát szövegű kétnyelvű lapok: 1. Zágráb, Zagreb. 2. Plitvicai tavak. A lapok nyomdai kivitele sajnos nem alkalmas jó reprodukciók készítésére. A 7. és 10. lapok fényképeit a mellékelt ábrákon mutatjuk be.

A magyar nemzet ezredik évfordulójának emlékére 1896-ban külön törvényt alkottak, melynek szövegét kőbe vésve az országház kupolacsarnokában is elhelyezték. 500 állami népiskolát állítottak fel és többek között a mai Hősök terén levő szoborcsoportot is és a Vaskapu szabályozása is az ezredéves ünnepségek keretében történt.

1896. július 1-én Zágrábban megalakult a „Horvát Bélyeggyűjtők Szövetsége". A szövetséget a horvát bélyeggyűjtő egyesületek alapítottak, amelyek az akkori köz- és államjogi viszonyoktól függetlenül sem helyeztek súlyt a magyar filatelistákkal való kapcsolatok ápolására. Bár Magyarországon szövetség még hosszú éveken át nem volt, mégsem volt a horvát szövetségnek magyar tagegyesülete. Az eddig ismertetett eseményekből nyilvánvaló, hogy a horvát filatelisták mozgalma kezdettől fogva a magyarokétól függetlenül alakult és fejlődött.

1896 őszén megalakult Budapest budai oldalán a „Budapesti Bélyeggyűjtők Egyesülete". Az alakuló közgyűlésen Szemerjai Kovács Károlyt választották elnökké. Az egyesület alapításának körülményeiről számunkra érdekes és tanulságos képet festett Alsó Ödön, mely a „Hungária Emlékkönyv"-ben jelent meg. Idézzük szavait: „LEHE 1884. óta gyűjtötte tekintélyesebb gyűjtőinket zászlaja alá. A történeti hűség kedvéért megemlítendő, hogy bár életre valóságát a LEHE bebizonyította, azonban nem töltötte be” teljesen azt a szerepkört, melyet talán tőle megkívánni lehetett volna. Hiányzott hazánkban oly hely, ahol a kisebb gyűjtők összejővén, szokásos csere-

Millenniumi levelezőlap

beréiket lebonyolíthatták volna. Így támadt többekben az a gondolat, hogy egy oly egyletet kell alapítani, mely szerényebb igényű gyűjtőket volna hivatva kielégíteni. Ez a vágy hozta létre 1896-ban a „Budapesti Bélyeggyűjtők Egyesülete” alakulását, mely összejöveteleit a budai oldalon tartotta. Érthető, hogy ezen egylet virágzásnak nem indulhatott, már azon oknál fogva sem, mivel szellemi életünk, s így a bélyeggyűjtés súlypontja nem Budán, hanem Pesten van, kettős fővárosunkban. Ezen egylet tehát még mindig nem pótolhatta teljesen az érzett hiányt.” Az itt idézett szöveg körültekintő diplomatanyelven fogalmazott stílusa ellenére is elgondolkoztató és sokat sejtető, mert nyilvánvaló, hogy a megfontolt szövegezés a társadalmi osztályok merev elkülönülésére vonatkozott, mely filatelista életünkre is kiterjedt. Az egyesület kétévi működés után megszűnt, tagjainak nagyobb része átlépett az akkor megalakult "Hungária"-ba, melyet az 1898-as év eseményeinek keretében ismertetünk.

1898-ban Pozsonyban megjelent Dessewffy Miklós kiváló filatelistánk munkája „Magyarország levél és újságbélyegei” címmel. A terjedelmére   
szerény 12 oldalas füzet (ára 10 fillér volt!) mégis fejlődést jelentett, mert nem üzleti árjegyzék, vagy ehhez hasonló, hanem az addig megjelent magyar bélyegek szakszerű ismertetője volt.

1898-as év őszén megindult a szervezkedés egy újabb egyesület alapítására. Ezeken az összejöveteleken, melyeket az egykori Teréz (ma Lenin körúton levő Sztanoj kávéház különtermében tartottak, részt vettek a „Budapesti Bélyeggyűjtők Egyesülete” tagjai is számosan.

1898-ban Karánsebesen (l. 1895.) Hulita Róbert kiadásában megjelent a „Südungarische Briefmarken Zeitung". (Délmagyarországi bélyegújság.) összesen 4 szám jelent meg. A negyedik szám kiadója Hulita Vilmos volt. A kiadó személyében történt változás sem tudta megakadályozni a lap megszűnését, annak ellenére, hogy a német nyelven szerkesztett lap kiadói a német bélyeggyűjtőkre alapozták lapuk sorsát.

Egyidejűleg Szatmáron Sipos Antal kiadásában magyar nyelven szerkesztett lap indult „Postaérték-gyűjtők Hirdetési Lapja” címmel. A harmadik szám kiadása után a lap megszűnt. Bámulatos, hogy ennyi kudarc után még mindig akadt vállalkozó szellem szaklap kiadására.

Pozsonyban Dessewffy Miklós kiadta már ismertetett munkájának második bővített kiadását „Magyarország levél és újságbélyegei 1871−1898."címmel.

1898 őszén gyűjtőinket valósággal lázba hozta az a hír, hogy levélborítékos (Magyar Bélyegek árjegyzéke 15−67 számúak) rajzú krajcáros bélyegeinkből a legelképzelhetetlenebb tévnyomatok és kétoldalú nyomatok, kettősnyomatok (kb. 0,2−0,5) képeltolódással, kettősfogazatok kerültek gyűjtői forgalomba. Fogazatlan, hibás értékjelzésű, felcserélt értékjelzésű, képes oldalon gumizottak, alapnyomás nélküliek tarkították a „ritkaságok” elképesztően magas számát. A csendben megindított nyomozás gyors eredménnyel járt. Szecsődy Kálmán az államnyomda ellenőre megbízást kapott, hogy a nyomdában összegyűlt selejtet a Drasche-féle téglagyárban bizottságilag semmisítse meg. Az anyag jórészét a megsemmisítés elől elvonta és a névérték többszöröséért gyűjtőknek eladta. A rendőrség a még Szecsődy birtokában megtalált anyagot lefoglalta, majd bizottságilag megsemmisítette. A gyűjtők körében értékesített darabok összeszedésére és megsemmisítésére nem volt mód. Ez a „Szecsődy ügy” hiteles története, melyről a külföldi szaklapok egész sora megemlékezett.

1898. december 1-én Szekula Béla, Budapest, kiadásában megjelent a „Levélbélyeggyűjtők Lapja". E címen összesen egy szám került kiadásra. Amint majd látni fogjuk, a kudarc ellenére sem hagyott fel Szekula szaklapkiadási tevékenységével.

1899. március 1-én Arany Mór szerkesztésében és Faludi Zsigmond kiadásában újabb szaklap indult Budapesten. A június 20-án megjelent negyedik szám volt az utolsó.

Az év elején Mährisch Ostrauban (Ostrava) megjelent H. Mittelmann könyve: „Katalog aller existierenden Briefmarkenzeitungen". (A megjelenő összes bélyegszaklapok katalógusa.) Sajnos a magyar lapok ismertetése a könyvben hézagos.

1899. április 7-én, a féléve folyó szervezési munkák befejeztével megala-

kult a „Hungária Magyar Bélyeggyűjtők Köre”, mely 1952. óta mint a MABÉOSZ II-ik kerületi köre ma is működik. Az alakuló közgyűlés a kör első elnökévé Dr. Dobsa Lászlót választotta meg. Ebben a körben tömörültek mindazok a bélyeggyűjtők, akik a már ismertetett okoknál fogva a „LEHE"-tagságot nem ambicionálták. Röviddel a kör megalakulása után a három évvel korábban alakult és időközben megszűnt „Budapesti Bélyeggyűjtők Egyesülete” azon tagjai is felvételüket kérték a „Hungáriába”, akik a kör megalakulása idején várakozó álláspontra helyezkedtek. A „Hungária” viszonya kezdetben a „LEHE"-vel barátságos volt, majd elhidegült és 1904-ben kifejezetten ellenségessé fajult. A kezdeti filatéliai szakvita (levélborítékrajzú bélyegeink metszőjelei volt a vita tárgya) személyeskedéssé fajult, mely a „Hungária” alapjait is megrendítette. A tagok közül igen sokan kiléptek és többségükben a „LEHE” tagjai lettek. Az akkori vezetők már a „Hungária” felosztásának gondolatával foglalkoztak, amikor Karánsebesi Rácz Adorján személyében új elnököt választottak. Az új vezetőség aránylag rövid idő alatt legyűrte a válságot, a kilépett tagok nagyrésze visszatért a „Hungária"-ba. A ,,LEHE"-vel való kapcsolatok is normalizálódtak.

1899-ben német nyelven Prágában megjelent H. Kropf kitűnő műve:„Die Abstempelungen der Marken von österreich-Ungarn und Lombardei-Venetien.” (Ausztria-Magyarország és Lombard-Velence bélyegeinek lebélyegzései.) Ez a mai igényes szemmel nézve is magas színvonalú és reprezentatív kiállítású könyv annak ellenére, hogy külföldön és német nyelven jelent meg, a magyar szakirodalom sorában említendő, mert valóságos kútforrása az 1850−1858 közötti magyarországi postai lebélyegzéseknek.

1899. november 1-én „Bélyegvilág” címen Nagyváradon újabb szaklapjelent meg. Az 1900. január 5-én megjelent második számmal a lap megszűnt.

Az 1900-as századforduló idejében Budapesten kívül Arad, Brassó, Karánsebes, Kassa, Kolozsvár, Lúgos, Nagybánya, Nagykároly, Nagyvárad, Pozsony, Temesvár, Szabadka, Ungvár, Zombor és Zsolna azok a városaink, ahol a jelek szerint már szép számmal voltak bélyeggyűjtők. Részben egyesületek kereteiben, nagyrészben azonban asztaltársaságokként jöttek össze, s ez az oka nyomtalan megszűnésüknek. Sok volt azoknak a gyűjtőknek is a száma, akik minden belföldi alakulástól távol tartották magukat. Ezeknek egy része külföldi egyesületek tagja volt. Szép számmal voltak olyan gyűjtők is, akik minden filatelista szervezettől távolmaradva, beérték egy nívós külföldi szaklap előfizetésével.

Ebben az évben a „LEHE” elnökségében Richter Lajost Schomann Antal váltotta fel. A változás oka személyi természetű volt, így azzal felesleges bővebben foglalkozni.

1900. szeptember 1-én Temesvárott indult újabb szaklap. Rácz Ferenc lapját német nyelven jelentette meg. Címe: „Internationale Briefmarken Börse” volt. (Nemzetközi Bélyegtőzsde.) A lap főleg kereskedelmi célokat szolgált. Összesen egy szám jelent meg.

1901-ben Somossy István ismert szakírónk munkája jelent meg a „Bélyeggyűjtés Kézikönyve". A címben foglalt megnevezéssel szemben a mű vékony kis füzet volt, melyet 30 fillérért árusítottak. Ugyanekkor jelent meg Gömöry

Lajos magyar bélyegeket ismertető kis füzete, az előbbinél jóval kevesebb mondanivalójával.

1901. július 1-én jelent meg Szekula Béla kiadásában Budapesten a századforduló és az első világháború közötti évek legtartalmasabb és legrendszeresebben megjelenő szaklapja. Kezdetben csak német nyelven, későbben magyarul is. Címe: „Szekula Briefmarken-Verkehr” volt. (Szekula-féle bélyegforgalom.) Az első három szám Budapesten, a negyediktől a harmincadik számig Genfben, a 38. számtól kezdve ismét Budapesten jelent meg a lap. Az októberi számban olvasható cikk szerint a „LEHE” új elnökének Schomann Antalnak birtokában van a világ legszebb és legteljesebb Törökország gyűjteménye. A legdrágább bélyegekből is 200−300 különféleszínű, fogazású, nyomású, felülnyomású és rendellenességű példány dicséri Schomann Antal kitűnő filatelista képzettségét és jó ízlését. Teljes bélyeggyűjteménye pedig az Osztrák-Magyar Monarchia egyik legteljesebb és legértékesebb gyűjteménye. A lap decemberben kiadott számában Szekula bejelentette, hogy vállalatát Genfbe helyezte át és lapját változatlan címen szintén Genfben jelenteti meg.

1901. július l én egy második szaklap is kiadásra került. A lap címe:„Levélbélyeg forgalmi közlöny” volt. Sárkány és Fekete bélyegkereskedők kiadásában megjelent lap második számot nem élt meg.

1902. januári számában Szekula lapja felhívást közölt nemzetközi szövetség alapítására. A szövetségben nem egyesületeket vagy szervezeteket, hanem személyeket kívánt tömöríteni. Februári számában már közölte a 25 alapító tag nevét, akik tíz országból jelentkeztek. Ezek között volt Magyarország is, ahonnan dr. Bihari Jenő és Sivó Jusztin voltak alapító tagok. A szövetség lényegében egy nemzetközi cserealakulat volt, mely a bélyegcserén kívül a hamisítás elleni küzdelmet is hirdette. 1902 júliusában Nagyszebenben élt kiváló filatelistánk Dr. Szalay Béla is belépett a szövetség tagjainak sorába. A szövetség taglétszáma ebben az időben 114 fő volt. A lapról és a szövetségről további ismertetéseket a későbbi évek eseményeinek keretében közlünk.

1902-ben „Bélyeggyűjtő” címmel lapot indított a „LEHE". A lap a következő évek folyamán többször megszűnt és többször ismét megindult. A korábbi fellengős és üzleti vonatkozású, lapcímek sorában végre akadt egy, mely nemes egyszerűségével a „Bélyeggyűjtőt” választotta címéül.

1902-ben német nyelven és Prágában megjelent H. Kropf újabb kitűnő műve a „Die Postwertzeichen der Österr-Ungar. Monarchie". (Az Osztrák-Magyar Monarchia postai értékcikkei.) A magyar bélyegekkel alapos részletességgel foglalkozott. Filatelistáink még ma is előszeretettel használják.

1902-ben került kihirdetésre az 1901. VII. tc. Ennek 22-ik §-a már jó előre eldöntött egy olyan filatelista körökben keletkezett vitát, melyet röviden ,,Peterdi"-féle vitának neveztek. A századforduló előtti és utáni években megszaporodott a tengeri úton továbbított posta, melyet a bélyeggyűjtőkegy része előszeretettel gyűjtött. Az évek folyamán egyre több olyan tengeri úton szállított levél került gyűjtőink albumaiba, melyeket fantasztikusnál fantasztikusabb lebélyegzések díszítettek. A filatelista kutató munka kiterjedt e levelekre is és megállapítást nyert, hogy azokat olyan hajókon alkal-  
mazták, melyeken Peterdi Sándor volt a kapitány. Éveken át folyt vita, hogy e bélyegzések szabályszerűek-e, vagy jogellenesek. Nem érthető, miért kellett egy olyan kérdésen vitatkozni, melyet a bevezetőben említett törvényes rendelkezés már eleve eldöntött. Közismert a „gyűjtői elfogultság” és csak ezzel magyarázható, hogy e levelek tulajdonosai hallani sem akartak arról, hogy e ritkaságok álritkaságok. A legképtelenebb indokolásokkal és magyarázatokkal igyekeztek a tárgyilagosan vizsgálók megállapításaival szemben vitázni, ami sokszor a személyeskedésig fajult. A hosszú vitában elhangzott érvekés ellenérvek helyett egyszerűbb és meggyőzőbb a vonatkozó törvényes rendelkezések ismertetése.

A tengereken, illetve a tengerjáró hajókon történő posta szállításra postánk két magyar tengerhajózási társasággal kötött megállapodást. Ezek az „Adria Magyar Tengerhajózási Részvénytársulat” (vezérigazgatósága Budapesten, V. Zoltán u.-ma — Beloiannisz utca — 18. sz. alatt volt) és a „Magyar—Horvát Tengerhajózási Vállalat Részvénytársaság” (Ungaro-Croata). Az Adriával kötött szerződést szabályozta a bevezetőben említett törvénycikk, melynek 22 §-a a következőkben rendelkezik: 1. Az Adriát, amennyiben azt a kereskedelemügyi miniszter a postai forgalom közvetítésére felhasználja, a postaüzemhez tartozó közegnek tekintik és mint ilyen a postatörvényeknek és szabályoknak alá van vetve. 2. Az „Adria” a levélpostai küldemények szállítását és közvetítését ingyen teljesíti. 3. Oly helyekre, hol postahivatal nincs,köteles az „Adria” bárhova szóló postát átvenni és a postai intézetnek továbbadni, ha a feladó magyar posta útján kívánja a közvetítést.

E törvényes rendelkezés alapján az „Adria” vezérigazgatósága a következő kezelési utasítást adta ki alkalmazottai részére: Utasítás! „Az „Adria” azon közegei számára, akik a tengeri hajókon feladott levelek kezelésével vannak megbízva. A kereskedelemügyi minisztérium 1892. június hó 4-én kelt 36783/1892. P.T.R.T. 37. sz./ és 1893. december hó 16-án kelt 87483/P.R.T.79."sz./ számú rendeletei értelmében az 1891. évi július hó 4-én Bécsben kötött „Egyetemes postaszerződés” 11. cikk, 3. §-a akként módosul, hogy a hajók levélgyűjtő szekrényébe dobott, vagy a hajóparancsnok kezeihez szolgáltatott levelek bérmentesítésénél különbséget kell tenni aszerint, amint a hajó a levélfeladás idejekor A) a kikötőben horgonyzott, vagy B) a nyílttengeren volt.

A) A kikötőben ugyanis csak a kikötő országának bélyegei használhatók. Pl. Magyar kikötőben csak magyar, osztrák kikötőben osztrák, angol kikötőben angol, török kikötőben török, vagy az ottani osztrák, német stb. postánál érvényes bélyegek használhatók.

B) Nyílt tengeren ellenben kizárólag azon ország bélyegei érvényesek, amely országé azon hajó, amelyen a levél feladatott. Tehát az „Adria” hajóin a nyílt tengeren csupán magyar postabélyegek érvényesek. Más bélyegekkel ellátott levél bérmen­tet­len­nek tekintendő és ahhoz képest kezelendő.

Ezek szerint a levelek kezelésével megbízott közegek feladatát képezze: 1. Hogy a nyílt tengeren a szekrénybe dobott leveleket a kikötőbe való közvetlen beérkezés előtt kiemeljék, s úgyszintén a bedobott leveleket közvetlenül a kikötőből való elindulás előtt külön emeljék ki és ezeket, mielőtt külön becsomagolják, megvizsgálják, hogy a fenti rendelet szerint vannak e bérmentesítve? Ha pl. a nyílt tengeren bedobott levélre egy angol, vagy osztrák

stb. bélyeg volna felragasztva, úgy a bélyeget bekerítve, melléje színes irónnal feltűnő nulla írandó, jelezvén ezzel a bélyeg érvénytelenségét. 2. Minden egyes, a nyílt tengeren feladott, tehát magyar postabélyeggel ellátott levelet tartoznak a bélyeg mellé „Paquebot” feliratú bélyegző lenyomatával ellátni. 3. Úgy a kikötőbe való közvetlen beérkezés, mint a kikötőből való közvetlen elindulás előtt kiemelt leveleket külön-külön csomagokba csomagolják és ezen lezárt levélcsomagra az előírt mintájú címzésen kívül a „Paquebot” jelzés és a továbbító hajó neve feltüntetendő."


Peterdi-féle szabályos bélyegzések

A filatelisták vitáját követő vizsgálat alkalmával Peterdi Sándor azzal érvelt, hogy az „Adria” köteles postai szállítmányokat továbbítani és a törvény hivatkozott 1. pontja szerint a postai forgalom közvetítési munkájában az „Adria” alkalmazott „a postaüzemhez tartozó közegnek tekintetik és mint ilyen a postatörvényeknek és szabályoknak alávetett". Bár sem az „Adria"-val kötött szerződés, sem az „Adria” által kiadott utasítás nem tartalmazott előírást a küldemények postai lebélyegzésére, ő mint a hajó parancsnoka és egyben a hajóposta főnöke jogosult volt a hajóval továbbított postát általa készíttetett bélyegzőkkel lebélyegeztetni. Peterdi e védekezését vették át kritika nélkül a szóbanforgó levelek tulajdonosai. Álláspontját kiegészítették azzal, hogy a posta éveken át hallgatólag tudomásul vette a bélyegzők használatát, jogosultságukhoz így kétség sem fér.

Peterdi érvelése helytelen és önkényes, mert a rendelet bélyegzés tekintetében is rendelkezett, amikor előírta a „Paquebot” bélyegző használatát, így felesleges volt arra is kitérni, hogy ezenkívül más bélyegzőt használni tilos. Peterdi védekezésének jóhiszeműségét kizárja az a tény, hogy az idők folyamán közel 50 féle bélyegzőt készíttetett és használt.

Vállalata fegyelmi büntetéssel sújtotta és eltiltotta bélyegzőinek használatától. Ez nem sok eredménnyel járt, mert rövid idő után ismét használni kezdte a már eltiltott bélyegzőket. Újabb fegyelmi következett, melyben ismét régebbi érveit használta. Hajóparancsnokságából leváltották és irodai beosztást kapott. Amilyen rossz postafőnök, olyan kitűnő kapitány volt és nyilván erre való tekintettel aránylag rövid idő után ismét hajóra vezényelték. Kezdetben nem is volt baj, de rövidesen ismét szaporodni kezdtek a Peterdi-féle levelek. Újabb feljelentések, majd harmadik fegyelmi tárgyalás, melyet

Peterdi-féle szabálytalan bélyegzések



Peterdi-féle szabálytalan bélyegzések

a társaság kötelékéből való eltávolítása követett. Támadói is túllőttek a célon, amikor bélyegzéseit kivétel nélkül kifogásolták. Ezek közül négynek a használata jogos volt, mert a „Paquebot” bélyegzés alkalmazása nemcsak joga, hanem kötelessége is volt. Miután a bélyegző alakjára hivatalos előírás nem volt, azt tetszése szerinti módon és kivitelben készíttethette. Rendelkezéshiányában joga volt betűtípusokat választani, ezeket megváltoztatni, keretbe, vagy részleges keretbe foglaltatni, ezeket szabályszerűen használhatta. Ezekből négyféle volt, melyeket külön mutatunk be. Nem volt joga a szó írásmódján változtatni, ezért a „Paqueboot” vagy „Paquebots” szövegű bélyegzés szabálytalan. Ezek az önkényesen készített bélyegzések keretében a 38. oldalon láthatók.

1903. február 1-én rövidebb szüneteltetés után ismét megjelent a „LEHE” kiadásában „A Bélyeggyűjtő". Szerkesztő: Schomann Antal (A „LEHE” elnöke), főmunkatársak: Dr. Déry Ernő, Szécsy Artúr és Trebits Gyula.

1901. szeptember havi számában Szekula Béla lapja a „Briefmarken-Verkehr” (Bélyegforgalom) képes riportot közöl Budapestről. A cikkíró Szekula szerint abban az időben 200−300 gyűjtő volt hazánkban. A már korábban említett Schomann-féle törökországi gyűjteményt világviszonylatban is egyedülinek tartja. Második helyen említi Richter Lajos gyűjteményét, melyet az akkori koronában, amikor 5 korona egyenlő volt 1 dollárral, többszázezer koronára becsült. Névszerint említi még Dr. Déri Ernő, Dr. Klau Pál, Kunz Ferenc, Pollatschek Sándor és Rédey Miklós gyűjteményeit, mint határainkon túl is ismert és élvonalba tartozó gyűjteményeket. Cikkében ezután kitér arra, hogy Budapest lakosságának számához viszonyítottan a bélyeggyűjtők száma feltűnően alacsony. Ezt többek között a pedagógusok elutasító magatartásával magyarázza. A legtöbb iskolában, ha egy tanulónál bélyeget találnak, a tanulót megverik és ráadásul bélyegeit elkobozzák. Ilyen körülmények között a filatélia eszméjének terjesztése majdnem lehetetlen. Megemlítette azt is, hogy az egyedüli komoly magyar egyesületnek, a „LEHE"-nek többezer koronás vagyona van. Ezt a komoly összeget azonban nem egy nívós szaklap megjelentetésére, vagy szakkönyvek kiadásának elősegítésére fordítják, hanem az egyesületi vezetők egymásközti megajándékozására szolgál.

1903. október l én „Hungária” címmel új szaklap jelent meg. Szerkesztő Alsó Ödön, kiadó a „Hungária Magyar Bélyeggyűjtők Köre” volt. A lap első öt száma után a rendszeres kiadása megszűnt. A későbbi idők folyamán egy-egy szám elvétve még megjelent, majd a lap véglegesen megszűnt.

1903 októberében a Szekula alapította nemzetközi szövetségnek több mint 300 tagja volt. A háromszázadik tag a budapesti Lahm Károly volt. Ebben az időben háromszáz tagú filatelista szervezet nemzetközi viszonylatban is rendkívül ritka volt. A „LEHE"-nek ugyanekkor 70 körül volt a taglétszáma.

1903. december 28-án Pozsonyban is megalakult a Szekula-féle szervezet pozsonyi helyi csoportja. Elnökké a jó nevű szakírót: Somossy Istvánt, vezetőségi tagokul Selley Tivadart és Borsitzky Gyulát választották. Mindkettő Budapesten is ismert gyűjtő volt. A szervezet taglétszáma a pozsonyi csoport megalakulásával meghaladta a négyszázat.

1904. januárjában Lőcsén megalakult a „Magyar Bélyeggyűjtők Csere Társasága". Alapítója és vezetője Bacskay Miklós volt. A jóváhagyott alapszabályok nélkül, asztaltársaságként működött társaság tagdíjat nem szedett. Évekig működött, megszűnésének okait, idejét nem ismerjük.

1904-ben Temesvárott is szerveztek bélyeggyűjtő nemzetközi cseretársaságot, mely szintén asztaltársaságként működött. Több ország gyűjtőivel létesítettek cserekapcsolatot és forgalmukat nyomtatott értesítőkkel növelték. Az éveken át működött szervezet megszűnésének körülményeiről adatokat nem találtunk.

1904. február 10-én megjelent számában a Szekula-féle „Briefmarken-Verkehr” (Bélyegforgalom) bejelentette, hogy vállalatát, lapját, valamint az általa alapított nemzetközi szövetség székhelyét (l. 1901-nél!) Budapestre visszahelyezte. A lap főszerkesztője Dr. Bihari Jenő ismert filatelista lett.

1904. április 1-én megjelent számában „A Bélyeggyűjtő” c. lap címoldalán közölt cikkéből idézzük minden kommentár nélkül a következőket: „Amíg a külföldi filatelista öntudatosan és nyíltan csatlakozik hazája egyesületeihez, mert tudja, hogy működése csak az egylet, a közösség védőszárnyai alatt lehet valósággal eredményes, addig a magyar gyűjtő elrejtőzik és csak erőszakkal vonható be az egyleti kötelékbe.” Legrégebben működő egyesületünknek a„LEHE"-nek ebben az időben 52 tagja volt!

1904 decemberi számában „A Bélyeggyűjtő” ismét korképet közöl „Visszapillantás” című cikkében, mely jellemző akkori filatéliai viszonyainkra. Idézzük: „Bár eljuthatna e szerény szózat hazánk minden vidékén elég nagyszámban, de titokban (filatéliai szégyenkezésben) szenvedő gyűjtőinkhez, hogy levetve az álszemérem álarcát, nyíltan bevallanák filatelista voltukat és mindannyian tehetségük szerint, csatlakozva és összetartva folytatnák nemes kedvtelésüket, hogy ezáltal a külföld példájára a magyar filatéliának elismerést és tekintélyt parancsoló tényezővé való emeléséhez hozzájáruljanak. Felhívjuk, felkérjük tehát a magyar filatelistákat, hogy e téren való barátaikat, híveiket keressék fel rejtett odúikban, állítsák fel őket féltve ápolt albumaik mellől és serkentsék tömörítésre, magyar egyesülethez való csatlakozásra, hadd nőjön a szerény csemete terebélyes fává és majdan dús lombokat hajtván vetélkedjen a művelt nyugat hatalmassá fejlődött filatéliájával."

Az egykori lapokban olvasható cikkekből megállapítható, hogy a századfordulót követő években hazánkban már többezer bélyeggyűjtő volt, akiknek csak egy töredéke volt valamelyik egyesület tagja. A nagyközönség lenézte, komolytalannak tartotta a bélyeggyűjtést, a filatélia lenézése korszellem volt és a bélyeggyűjtők többségében nem volt bátorság nyíltan az ósdi szellemmel szembehelyezkedni. Ezekben az években alakultak és tűntek el nyomtalanul következő szervezeteink: „Glória Erdélyi Bélyeggyűjtő Liga” „Győri Filatelisták Társasága”, „Budai Bélyeggyűjtők Asztaltársasága” és a „Nagyváradi Filatelista Klub".

1905. február havában Szegeden megalakult a „Szegedi Levélbélyeg Társaság". Prodanovits fivérek voltak a szervezet megalapítói. Aránylag rövid ideig működött a társaság, megszűnésének körülményei ismeretlenek.

1905. február 20-án megjelent számában a Szekula-féle „BriefmarkenVerkehr” ismertetést közöl a nemzetközi szövetség munkájáról és közölte, hogy taglétszáma túlhaladta az ezres számot. Miután a tagnévsor pontos neveket és címeket tartalmazott, a közölt létszámot igazoltnak tekinthetjük. Ebben

az időben a világon több nemzetközi cserealakulat működött, de megközelítőleg sem ért el egyik sem ilyen magas taglétszámot.

1905. augusztusi számában ugyanez a lap Szekula bejelentését közölte, mely szerint címbeni lapja változatlan kiadása mellett párhuzamosan magyar nyelven szerkesztett lapot indított „Magyar Bélyeggyűjtő” címmel. A magyar lap szerkesztésével Szekula ismert szakírónkat László Sándort bízta meg. Figyelemre méltó tény, hogy Szekula lapja ebben az időben havonként pontosan jelent meg. Lapterjedelem 14x22 cm. méretben 50 oldal volt. A megjelenés rendszerességében, a szövegrész színvonalában, a lap példányszámában messze felülmúlta minden magyar laptársát és túlzás nélkül megállapíthatjuk,hogy semmiben sem maradt el a korabeli nyugati szaklapok színvonalától. Szövetségének taglétszáma ebben az időszakban meghaladta az 1500-as taglétszámot. Nem feladatunk, hogy Szekulának kereskedelmi tevékenységét tegyük bírálat tárgyává, de azt tárgyilagosan el kell ismernünk, hogy ha nem is önzetlenül, rendkívül sokat tett a magyar filatélia terjesztése és elismertetése érdekében.

1905 nyarán Széki Jenő kereskedő szerkesztésében és kiadásában újszaklap jelent meg „Bélyegújság” címmel. Néhány szám megjelentetése utána lap megszűnt. Szövegrésze még a korabeli lapok színvonalát sem érte el.

1905-ben Dessewffy Miklós jelentősen bővítve ismét kiadta 1898-ban megjelent művét. Érdekes, hogy írásában a fogazottat csipkézettnek, az átütéses fogazást átszurkáltnak nevezi.

1905. november-decemberi összevont számában „A Bélyeggyűjtő” c.lap szemrehányást tett Richter Lajosnak (a „LEHE” első elnöke volt!), hogy páratlan magyar gyűjteményét külföldre adta el, amikor arra itthon is lett volna vevő. A cikkíró szerint vevő a lipcsei Senf cég volt. A gyűjtemény felbecsülése és átvétele egy hétig tartott. A vételár értesülése szerint 200 000 korona azaz 40 000 dollár volt. A cikkíró szerint a Richter gyűjteményben komplett „Litográfia” ívek voltak.

1906 nyarán Temesvárott Abonyi Zsigmond „Levélbélyegtőzsde” címmel szaklapot indított. A sokoldalú Abonyi egyszerre volt MÁV tisztviselő, bélyegkereskedő (nyílt portálos üzlettel) és lapszerkesztő.

1906. augusztus 19-én Temesvárott megalakult a „Hunnia Bélyeggyűjtő Szövetség". Elnökké Fiatska Bélát, titkárrá Ürményi Dezsőt választottak. A „Hunnia” bélyegvizsgáló állomást is létesített, melynél a bélyegek vizsgálatát kiváló filatelistánk Rédey Miklós végezte. Ez utóbbi intézményétől eltekintve az egész „Hunnia” üzleti vállalkozás volt. A szövetségi forma adózási kedvezmények elérését szolgálta. Taglétszáma virágzása idejében sem haladta meg az ötvenes létszámot. (Alapszabályait a belügyminisztérium hosszabb huzavona után 1908. január 9-én hagyta jóvá.)

1907 nyarán Abonyi Zsigmond lapját a „Levélbélyegtőzsde"-t a temesvári „Hunnia” vette át. A lap címe „Levélbélyegtőzsde – Briefmarken Börse"volt. Két nyelven, magyarul és németül jelent meg. Szerkesztője Ürményi Dezső, kiadója Fiatska Béla volt.

1907 nyarán „A Nap” c. budapesti napilap bejelentette, hogy mindenmásodik vasárnapi számában állandó bélyegrovatot rendszeresített. Rovatvezetőnek az ismert szakírót Schaffer Dezsőt szerződtették. A lap rövidesen úgy a „LEHE”, mint a „Hungária” hivatalos lapja lett. A lap 1907. augusz-

tus 23-i és szeptember 6-i számaiban hosszabban méltatja Turóczi Sándor kiváló filatelistánk egyedülállóan teljes osztrák posta Magyarországon gyűjteményét.

1907. szeptember 1-én Zágrábban tizennégy napig tartott bélyegkiállítás nyílt, melyet szakíróink egyike tévesen második kiállításunkként ismertetett: A bélyegkiállítás hivatalos címe, „Prva Hrvatska Philat” (Első horvát bélyegkiállítás) minden további kommentárt feleslegessé tesz.

1907 őszén a temesvári „Hunnia” is csatlakozott azokhoz, akik egy országos filatéliai csúcsszervezet megalapítását sürgették. Fejlődésünk e szakaszában az egyesületi közgyűlések egyik állandóan elhangzó követelése egy országos szövetség szervezése. Személyi féltékenység, kicsinyes klikkrendszer, emelkedettebb filatelista szellem hiánya — amint látni fogjuk — hosszú éveken át kerékkötője volt a szövetség alapítás gondolatának.

1907 októberében „Az Újság” c. napilap állandó bélyegrovatának szerkesztését a külföldre távozott Káldor Dezső helyett Schäffer Dezső folytatta.

1907 telén Kőszegen Popper Géza bélyegkereskedéssel próbálkozott és ezzel egyidejűleg „Bélyeggyűjtő” címmel lapot indított. Sem üzletével, sem lapjával nem boldogult és rövidesen mindkettőt megszüntette.

1908 elején Biró Gyula szerkesztésében és Nánási István kiadásában Nagybányán „Magyar Bélyegújság” címmel újabb szaklap indult.

Ugyanekkor Pancsován Bregovic bélyegkereskedő kiadásában megindulta „Levélbélyegtőzsde” c. lap. Inkább üzleti árjegyzék, mint filatelista lap volt, összesen háromszor jelent meg. A sok sikertelen lapindításnak és kiadásnak volt egy kétségtelenül pozitív oldala is. Mindegyik hozzájárult a maga módján a filatélia népszerűsítéséhez és terjesztéséhez.

1908-ban „Az Újság” c. napilap bélyegrovatában Szabó Imre ismert filatelistánk (későbben a „Pannónia Bélyegegyesület” egyik alapító tagja, cikket írt, melyben országos csúcsszervezet alapítására és országos bélyegkiállítás megrendezésére szólította fel a bélyeggyűjtő társadalmat. E felhívását „A Nap” e. lap 1908. november 1-én megjelent számában, valamint több szaklapban megismételte.

Szekula lapja „Briefmarken-Verkehr” 1908. június 20-i számában megkezdte akkor még Fiuméban élt kitűnő szakírónk, Bíró Marcell a magyar bélyegek szakszerű feldolgozását tárgyaló munkájának folytatásos ismertetését.

1908. november 29-én a budapesti II. ker. Társaskör keretében megalakult a bélyeggyűjtő szakosztály. A Fő utca 83. sz. alatt működött alakulásvezetői Katona Dezső, Káldor Dezső, Sommer Lajos és Vorsatz Lipót voltak. A kezdetben jól működő és viszonylag nagy taglétszámú szakosztály megszűnésének körülményei nem ismeretesek.

1908. december 13-án a „Hungária” választmányi ülésén Rácz Adorján elnök bejelentette, hogy az egyesület magyar gyűjteményének gyarapítására történt felhívás folytán annyi adomány érkezett, hogy azok révén máris egy igen értékes és szép gyűjtemény van együtt.

1908 végén megjelent Prágában H. Kropf „Die Postwertzeichen der Österr.Ungar. Monarchie” (az Osztrák-Magyar Monarchia postai értékcikkei) 1902-ben kiadott művének bővített újabb kiadása.

1909. február 20-i számában a Szekula kiadásában megjelent „Magyar

Bélyeggyűjtő” c. szaklap (ötödik évfolyam, 6-os szám) cikket közöl, melyhez különösebb kommentár nem szükséges. A cikk címe: Az Amerikai Egyesült Államok magyar nyelvű postautalványai. Idézzük: „Sok ember véres verejtékkel szerzett fillére veszett el az amerikai bankárok kezén. A szegény munkás ugyanis ezekre az igen sokszor megbízhatatlan emberekre kényszerült bíznia hozzátartozóinak szánt pénzt, mert angolul nem tud, s így a posta útján nem tudta elküldeni. Kossuth Ferenc kereskedelemügyi miniszter közbenjárására magyar szövegű postautalványokat készíttetett az amerikai posta, hogy a sok visszaélésnek végre elejét vegye."

1909. március 7-e és 14-e között megrendezték az „Első Magyar Országos Bélyegkiállítást az Iparművészeti Múzeumban. Nemzetközi mértékkel mérve is komoly teljesítmény volt, amit a 10 éves fennállását ünneplő „Hungária” tagjai végeztek. Mint örvendetes tény említendő, hogy a munkában másik nagy egyesületünk a „LEHE” tagjai is segédkeztek. A kiállítással részletesen foglalkozunk, mert ez volt első valóban országos méretű kiállításunk és a kiállítás elemzésével érdekes képet kapunk a századfordulót követő évek magyar filatéliai színvonaláról. Ezen keresztül az olvasó maga is lemérheti egyrészt az 1884-től való fejlődés, másrészt az azóta elmúlt fél évszázad filatéliai előrehaladásának mérvét.

A kiállítás csoportbeosztása a következő volt: 1. Általános gyűjtemények, 2/a Magyar különleges gyűjtemények, 2/b Külföldi különleges gyűjtemények, 3. Okmány, reklám stb. bélyegek és hamisítványok, 4. Ifjúsági gyűjtemények, 5. Szakirodalmi termékek, 6. Általános érdekű tárgyak. Az első csoportban 34 gyűjtemény szerepelt, közöttük Popovits Mirkó híres osztrák és Lombard-Velence gyűjteménye. A 34 gyűjtemény közül 26 budapesti, 1 pécsi, 1 balassagyarmati, 1 gyulafalvi, 1 dévai, 1 bihácsi, 1 nagykátai, 1 bécsi és 1 grazi volt. Figyelemre méltó körülmény, hogy a temesvári gyűjtők közül, bár számukat abban az időben kétszázra becsülték, összesen csak 1 kiállító akadt. A vidéki bélyeggyűjtő központok mint Karánsebes, Pozsony, Szeged, Debrecen stb. távolmaradásukkal tüntettek. Az említett 1 temesvári gyűjtő pedig a kiállítás idejében már Nagykátára költözött.

A 2/a csoportban 9 gyűjtemény vett részt, melyből 8 budapesti és 1 rábakecöli volt. A 2/b csoportban 22 gyűjtemény nevezett. E csoportban 18 budapesti, 1 pécsi, 1 brassói, 1 pöstyéni és 1 bécsi gyűjteményt állítottak ki. A negyedik csoport ifj. Walla Géza kardosróti ifjúsági gyűjtő kivételével kizárólag budapesti fiatalokból állt.

A kiállítás viszonylag leggyengébb része az ötödik csoportban kiállított szakirodalmi termékek gyűjteménye volt. Összesen 8 kiállító a következő művekkel szerepelt: a) Schomann Antal a „LEHE” közlönyének 4 évfolyama. b) Abonyi Zsigmond bélyegkereskedő „Philatelista előjegyzési és postakönyv"-e c) Szczerban Testvérek bélyegkereskedők, Rzeszov bélyegnaptára. (Ez a város annak idején Galíciához, ma Lengyelországhoz tartozik.) d) Rudolf Friedl, Wien bélyegkereskedő, aki „több saját kiadású gyűjtőkönyvet” állított ki. e) Gömöry Lajos „A magyar posták dolgai” c. kis füzete.) Prückler Klára bélyegkereskedő: „Bélyegtartók felesleges bélyegpéldányok megőrzésére”, g) Somossy István: „Bélyeggyűjtők Kézikönyve” (kis füzet) egy bélyeggyűjtés tankönyvének tervezete és különböző lapokba írott szakcikkei.

h) Szekula Béla bélyegkereskedő: „Magyar Bélyeggyűjtő” és egyéb szaklapok csoportos kiállítása. Amint az idézett felsorolásból megállapítható, valóban szakkönyvet csak a bécsi Friedl cég állított ld. Ezek is német nyelvűek voltak, míg a magyar szakirodalmat Somossy és Gömöri füzetei képviselték. Mivel magyarázható, hogy ebben az amúgyis vérszegény csoportból még Dessewffy Miklós 1898-ban, majd 1905-ben kiadott munkái is hiányoztak?

A hatodik csoport 13 kiállítója közül kiemelkedett a postaigazgatóság kiállítási anyaga. A magyar bélyegek előállítását mutatta be kezdve a papiros előkészítésétől egészen a teljesen kész bélyegekig. Ezenkívül több vitrinben állítottak ki érdekes postai régiségeket. Figyelmet érdemelt e csoportban Gustav Maschner Böhmisch-Leippai filatelista következő című kiállítási anyaga: „Európa gyűjtemény, mely egy felső kereskedelmi iskola tanszer gyűjteményének kiegészítő részeként állíttatott össze”. A csoport többi anyaga inkább filatéliai furcsaságok gyűjteménye volt. Pl. „Egy üveg kocka 1 millió osztrák bélyeget foglalva magában". Bélyegekből összeállított különféle képek. A Nyomorék Gyermekek Országos Otthona tanulói által „Bélyegekből készített dísztárgyak".

A 70 oldalas kiállítási katalógusból 14 oldal hirdetés volt. Ezeknek a díja, valamint a katalógus 80 filléres eladási árából befolyt összeg fedezte a kiállítás költségeinek egy részét. A bécsi Friedl cég két oldalas hirdetésének szövegéből említésre méltó, hogy a cégtulajdonos törvényszéki hites bélyegszakértőnek hirdette magát, amiből önként következik, hogy már abban az időben sem volt hiánycikk a bíróságon folytatott bélyegper.

Az a tény, hogy a „Hungária” tagjai a „LEHE” tagjainak segítségével a mi akkori viszonyaink között reprezentatív méretű országos kiállítás megrendezésére vállalkoztak, minden elismerést megérdemel. Ezen a tényen még az sem változtat, hogy a vidék nagy része — általunk ismeretlen okokból — távollétével tüntetett. Az ismert vidéki gyűjtemények közül az élvonalba tartozók egyike sem vett részt a kiállításon. A távolmaradások okairól található adatok annyira ellentmondóak, hogy az igazság felderítése eddig nem volt lehetséges.

A kiállítás bírálóbizottságában a következő filatelisták vettek részt: Dessewffy Miklós, Gelber József, Herpka Károly, Kunz Ferenc, Rácz Adorján, Schomann Antal és Szécsy Artúr. A bizottság személyi összetételének érdekessége volt, hogy bár a kiállítást a „Hungária” tagjai rendezték, a bírálók többsége a „LEHE” tagjai sorába tartozott.

A kiállítás aranyérmeit a következő kiállítók kapták: Popovits Mirkó magyar gyűjteményéért (melyben páratlanul tökéletes volt a Zala-Somogyi Gőzhajótársaság bélyegeinek és leveleinek feldolgozása). Langer Géza ónémet államok gyűjteményéért. Rudolf Friedl ismert bécsi bélyegkereskedő és szakkönyvkiadó világritkaságaiért. Gelber József Amerikai Egyesült Államok gyűjteményéért. Sterk Izidor francia gyűjteményéért. Schmidt József „Levante” gyűjteményéért. Ez utóbbi nem csak gyűjteményéért, hanem a kiállítás megrendezése körül végzett kimagaslóan jó munkájáért is. Aranyozott ezüstérmet Khayl Elemér Svájc, Portugália, Kréta és Sanghaj komplett gyűjteményéért, Dr. Kormos Tivadar magyar különlegességek gyűjteményéért,Turóczi Sándor magyar, osztrák és Bosznia gyűjteményéért, Goldschláger

Sámuel angol gyarmati gyűjteményéért, Fiatska Béla osztrák posta Magyarországon levélgyűjteményéért.

Az ismertetésből kitűnően akkori gyűjtőink érdeklődési és gyűjtési területe majdnem az egész világra kiterjedő volt. Ez annál is inkább dicséretre méltó, mert a fejlettebb fokon álló német filatélia csupán hazájának és a velük szomszédos országok bélyegeinek gyűjtésére korlátozódott. A korabeli német, angol és francia szaklapokban állandóan visszatérő és ismétlődő bírálat olvasható a német bélyeggyűjtők szűklátókörű és soviniszta gyűjtési irányáról. Ez a vád a mi gyűjtőinket nem érhette.

Ismételten megállapítandó a kiállítással kapcsolatosan az a sajnálatos tény, hogy akkori gyűjtőink nem igényelték, sőt még csak nem is segítették szakirodalmi művek és színvonalas szaksajtó kiadását, mert ezzel és csakis ezzel magyarázható, hogy a sok kezdő vállalkozás sorra megbukott, szakmunkák kéziratai pedig kiadatlanul maradtak és ezzel számunkra örökre elvesztek. Ilyen körülmények között az is érthető, hogy kiváló filatelistáink nagy része, akikben pedig volt tehetség kitűnő munkák megírására, nem ambicionálták, hogy íróasztalfiókjuk számára szakműveket írjanak. Bírálnunk kell a „LEHE” és „Hungária” akkori vezetőinek egyesület vezetési szemléletét, mert önző érdekekből a rendelkezésükre álló igen komoly összegeket egymás megajándékozására, bankettek rendezésére és értelmetlen egyesületi bélyeggyűjtemények vásárlására fordították. Az ilyen célokra elköltött pénzekből színvonalas tartalmú és reprezentatív kivitelű szakművek kiadására lett volna lehetőségük. A világ filatelista irodalmának sok remekműve mecénások áldozatkészségének köszönhette megjelenését és sajnos a mi dúsgazdag gyűjtőink közül egy sem akadt, aki hazai vonatkozásban ugyanerre hajlandó lett volna. A kutatómunka e megállapításai nemcsak az első világháborút megelőző évekre érvényesek, mert csekély kivétellel e megállapítások a felszabadulásunkat követőidőkig pontosan kimutathatók. Alapvető változást csak a filatéliai életbe bekapcsolódó tömegek hoztak, amire még későbben visszatérünk.

Filatelista egyesületeink munkaterületük több szektorát elhanyagolták. Taglétszám növelést csak az írott és íratlan kaszinói szabályok merev előírásainak keretei között tartottak szükségesnek. Kiadványaikban a hangsúly inkábba személyi kultuszt, mint a filatéliai műveltség emelését szolgálta. Amikor mindenre nem jutott pénz, akkor nem a rendezvények és reprezentációs kiadások dotálását szüntették meg, hanem az amúgy is szűk terjedelmű kiadványok kiadását. A jó munka végzését sokszor személyi kérdések gátolták. Magasabb filatéliai érdekek megvédése érdekében a gyűjtői társadalom egységes megmozdulását kicsinyes személyi érdekek akadályozták. Akkori filatéliai és társadalmi viszonyaink közepette az egyesületek sokszor széthúzó tendenciáját csak egy-egységes országos csúcsszervezet jó munkája akadályozhatta volna meg sikerrel. Érthető, hogy ilyen körülmények között egyre többen gondoltak egy országos szövetség megalapításának szükségességére, hiszen a számukban a miénknél sokkal kisebb horvát filatelisták országos szövetségüket már 1896-ban megalapították.

Az első országos kiállításunkon megjelent filatelistáink közül sokan voltak egy csúcsszervezet megalapításának „apostolai". Megismerkedtek egymással, megállapították nézeteik azonosságát, egymásra találtak. Az országos

szövetség megalapításának szükségessége a magyar filatéliai élet homlokterébe került.

A kiállítást megtekintő temesvári ..Hunnia” vezetői érintkezésbe léptek— a „Hungária” és „LEHE” vezetőivel és felvetették egy országos csúcsszervezet megalapításának szükségességét. Mindkét egyesület elnöke, Rácz Adorján és Schomann Antal, érdeklődéssel hallgatta a temesváriak beszámolóit. A „Hunnia"titkára, Dr. Ürményi Dezső elmesélte, hogy egyesülete még 1907-ben felvételi indítványt nyújtott be a „Bund der Deutschen Philatelisten Vereine” (Németországi filatelista egyesületek szövetsége) elnökségéhez. A „Bund” a felvételt megtagadta azzal az indokolással, hogy kizárólag németországi egyesületeket vesz fel tagul. Bár az indoklás érthető volt, a német szaklapokban a hírt határozottan magyarellenes tendenciával ismertették. Egy ilyen hír közzététele önmagában véve is tapintatlanság volt, amit a kommentárokkal csak fokoztak. E beszámoló úgy Ráczra, mint Schomannra mély hatást gyakorolt és nyilván a németek magatartására való tekintettel, egy aktívabb közreműködés mellett döntöttek. A „Hungária” 1909. évi március 8-án, a „LEHE” március hó 21-én megtartott közgyűlése egyhangú határozatával a magyar egyesületeknek egy közös szervezetbe való foglalását határozta el. A közgyűléseken elhangzott felszólalások elsősorban azért tartották szükségesnek egy közös szervezet megalapítását, mert csak így látták egy komoly magyar szaklap fenntartásának biztosítását.

Az egységes filatéliai közhangulat folyományaként Ágai Vilmos „Az Újság” c. napilap 1910. március 20-i, Vejtey Ferenc .a „Levélbélyeg Tőzsde” c. szaklap 1910. március 20-i számában ismertette egy országos szövetségmegalapításának szükségességét.

A három egyesület közgyűléseinek határozata alapján a további tárgyalások lefolytatására szervező bizottságot alakítottak, amelybe a „LEHE” választmánya Schomann Antal, Szécsy Artúr és Ágai Vilmos tagokat, a „Hungária” választmánya Káldor Dezső, Scrobogna József és Szerencsi Károly tagokat, a „Hunnia” választmánya Vejtey Ferencet, Dr. Ürményi Dezsőt és Fiatska Bélát delegálta. A bizottság első ülését 1910. június 23-án tartotta meg, melyen elnöknek Schomann Antalt választották meg. Fiatska Béla és Szerencsi Károly a bizottság munkájában már kezdettől fogva nem vett részt. Az 1910 novemberében megtartott ülésen a részletkérdésekben is megállapodás történt, csupán egy kérdés maradt megoldatlan a szövetségi lap kérdése. A tárgyalások idején a „Hunnia” lapja volt a legjobban olvasott szaklapunk. Dr. Weinert Győző munkája emelte a lap színvonalát a többi szaklapok fölé, melynek kiadója nem a „Hunnia”, hanem Ürményi Dezső dr. volt. A lapot a bizottság a szövetség lapjául elfogadta, de azzal a kikötéssel,hogy Budapestre kell felköltöztetni, amit a kiadó-tulajdonos Ürményi dr. elvállalt, azzal, hogy ennek határidejét 1911 február végében állapították meg. A felköltözést megelőző napokban a kiadó kártyán minden pénzét elvesztette és ennek hatása alatt a lapot minden előzetes értesítés nélkül megszüntette. Miután a „Hungária” és „LEHE” csupán egy magyar komoly szaklap érdekében foglalkozott a szövetség megalapításának gondolatával, a lap megszűntével a szövetség megalapítását is levették napirendről.

A részletesen ismertetett események kritikai összefoglalója: Egy magyar

egyesület minden előkészítés nélkül felvételét kéri a német szövetségbe, kitéve magát a visszautasítással járó következményeknek. Sok filatelistában megérlelődött egy országos szövetség megalakításának szükségessége, ennek folyományaképpen megalapítanak egy olyan 9-tagú szervező bizottságot,melyben ketten kezdettől fogva részt sem vesznek. A bizottság többsége a szövetségben nem lát mást, mint egy közös szaklap kiadására alkalmas szervezetet. Amikor a lap kártyán elúszik, meg sem kísérlik egy másik lap közös kiadását, de még azt sem, hogy megalakítsák a szövetséget és mint akik dolgukat jól elvégezték, megszüntették a szervező bizottságot is, mely a szövetség megalapításáig alkalmas lett volna az egyesületközi ügyek elvégzésérés egy általános filatéliai érdekvédelmi szervezet feladatainak ellátására. A jobb sorsra érdemes „egyszerű tagok” pedig újabb 12 éven át gondolkodhattak azon, hogy miféle titkos erők gátolják hazánkban egy csúcsszervezet megalapítását.

1909 tavaszán megjelent Somossy István 1901-ben kiadott írásának rövidített kiadása, melynek ára 12 fillér volt. Röviddel ezután Nagybányán Bíró Gyula szerkesztésében megjelent az „Almanach a Magyar Bélyeggyűjtők számára". Ára 1 korona volt. Az almanach szerint megjelenése idején Magyarországon a következő bélyeggyűjtő egyesületek működtek: „LEHE”, „Hungária” és „Hunnia". Érthetetlen, hogy az abban az időben működött sok kis egyesületünkről és asztaltársaságainkról említést sem tesz. Az almanach ennél is nagyobb hibája volt, hogy elmulasztotta a magyar filatélia történetének megírásához szükséges kezdeti időszak adatainak rögzítését.

1910. február, 15-én megjelent számában a „Magyar Bélyegújság” Somossy István cikkét közli, melyben a német bélyegkereskedők „hallatlan uzsoráskodásairól” panaszkodik. Felhívja gyűjtőinket, hogy a sokkal jutányosabb árakkal dolgozó francia bélyegkereskedőket vegyék igénybe. A lapnak ebben az időben Ágai Vilmos, Bíró Gyula, Déri Imre, Medvéi István, Schomann Antal, Somossy István, Szécsy Artúr, Teleki Zakariás Sándor,Vajda Károly és Weinert Győző dr. az állandó munkatársai. A felsorolt nevekből láthatóan a lapnak kitűnő szakemberek álltak rendelkezésére. A lap jegyzet rovatában bírálja a „Hungária” működését, mert 2238 korona (abban az időben komoly összeg) vagyona mellett még mindig csak 117 tagja volt, tehát stagnált a taglétszám. Ezután közli a „Filatelista Klub vállalkozás" megalakulását, de nem közölte, hogy mire vonatkozik a címben levő „vállalkozás” megjelölés. Jellemző akkori cikkíróink egy részének felfogására az a kishír, hogy Holitscher Róbert építészmérnök bélyeggyűjteményének Senf katalógus szerint 550 000 márka az értéke, de egy szóval sem említette miből áll ez a fantasztikus nagy értékű gyűjtemény. Előtérbe tehát nem magát a bélyeget, hanem csupán annak értékét helyezték.

Ugyanezen lap következő számában Déri Imre írt cikket „Magyar siralmak” címmel. Ebben akkori filatéliai életünket lehangoló színekkel ecseteli. „Magyar bélyegkereskedelem volt egy kicsi, de ma ez már nincs. Volt három magyar egyesületünk, most kettő van, ezek sem fejtenek ki olyan működést, hogy a magyar bélyeggyűjtésre pozitív hatással volnának. Magyarországon jelenleg kb. 200 nagy, illetve előrehaladott gyűjtő, 300 közepes, 400 komoly kezdő-gyűjtő van. Szándékosan hagytam utoljára a magyar szakirodalmat. Annyit írtak már Somossy kis füzetéről, hogy ezt csak megemlítem. Jelenleg

5 szaklapunk van, nem egy közülük gyenge tartalmú, másrészt valamennyi tengődik! 500 állandó előfizető minden magyar szaklap kiadó elérhetetlen vágya!” Íme a kortárs rövid jellemzése akkori filatéliai életünkről.

1910. júniusi számában a „Magyar Bélyegújság” bejelenti, hogy székhelyét Nagybányáról Nagyváradra helyezte át. Közli, hogy a „Filatelista Klub” igazgatója Gelléri Szabó Károly, cserevezetője Abonyi Zsigmond temesvári bélyegkereskedő és lapkiadó, aki „Világposta Bélyeghírlap” c. lapját 1910 júniusi számának kiadása után beszüntette. A Nagyváradra áthelyezett „Magyar Bélyegújság” és az áthelyezéssel egyidejűleg alapított „Filatelista Klub” vezetői azonosak. Ezzel szemben Abonyi Zsigmond lapjában a „Világposta Hírlap"-ban közölte, hogy üzletét és lapját Versecre helyezte át, mert hivatali áthelyezése ide szólította.

A „Magyar Bélyegújság” 1910 júniusi számában az „egyesületek"rovatában közölte „jólértesült bizalmas körökből származó szigorúan bizalmas értesülését”, mely szerint a „LEHE”, a „Hungária” és a „Hunnia” megállapodtak az országos szövetség megalapítására. Azt nem értjük, miért volt e hír „szigorúan bizalmas".

1910 nyarán megalakult a „Budai Bélyeggyűjtők Asztaltársasága". Összejöveteleiket a Fő u. 80. sz. alatti „Seifert” kávéházban tartották. Első elnökük Prohaszka Bódog volt. Tagjai főleg azoknak a soraiból származtak, akik a „nagy egyesületekben” nem érezték otthon magukat.

1910-ben hazánkban két helyen is megjelent német nyelven írott szaklap. (Nagybányán Bíró Gyula kiadásában „Lachende Marken” címmel (Nevető bélyegek), Temesvárott Berey István kiadásában „Humoristische Markenzeitung” (Tréfás Bélyegújság). Egyik sem volt hosszabb életű. Egy ilyen lap talán megélt volna, de egyszerre kettő az bizony sok volt. A két lap megszűnését tehát nem a bélyeggyűjtők közönye, hanem a kenyér utáni hajsza által diktált verseny okozta. Ha volt valakinek egy jónak látszó ötlete, annak eredményeiben rögtön legalább még egy ember óhajtott részesedni, így egyik sem ment semmire. Egy jól szerkesztett szaklapra akadt volna ebben az időben kellő számú előfizető, de mivel egyszerre három, négy, öt lap is megjelent, érthető, hogy ezek csak vegetálhattak. Egy lap folyamatos kiadásához szükséges előfizető és hirdető gárdával egyik sem rendelkezett.

1911. március 26-a és 29-e között a Fasori (ma Gorkij fasor) gimnázium tanulói az iskola épületében középiskolai versenykiállítást rendeztek. 32 tanuló mutatta be bélyeggyűjteményét. Ezek közül 14 meghaladta a szokásos ifjúsági gyűjtemény színvonalát. Ágai Vilmos, Goldschláger Sámuel és Szécsy Artúr ismert szakírókból állt a bírálóbizottság. Az ifjúsági bélyegkiállítást több ezer diák kereste fel.

1911 tavaszán Pécsett megalakult a Gössnitzi bélyeggyűjtő egyesület pécsi csoportja, melynek első elnöke Alt Mór volt. Gössnitz a Pleise folyópartjain Zwickau közelében fekszik és a Német Demokratikus Köztársaságban van. Ebben az időben a német egyesület elnöke a világhírű filatelista A. E. Glasewald volt. A német szövetség a nevéről elnevezett emlékéremmel jutalmazza minden év legjobb filatéliai szakíróját. Glasewald Budapesten is tartott előadást (l. 1913-nál!). Az 1961-es év kitűnő alkalom lett volna pécsi gyűjtőink számára, hogy az 50 éves jubileum alkalmából a gössnitziekkel közös bélyegkiállítást rendezzenek. Kár, hogy erre ott senki sem gondolt.

1911 szeptember havában Bíró Gyula (Nagybánya) szerkesztésében megjelent a „Bélyeggyűjtők Lapja". A lapot a „LEHE” hivatalos lapjává tette.

1911 őszén Bécsben megrendezésre került „Internationale Postwertzeichen Ausstellung” (Nemzetközi postaértékcikk kiállítás) nagydíját aranyéremmel, kiváló gyűjtőnk Popovits Mirkó nyerte el magyar gyűjteményével.

1912-es évünket az újabb szaklap-dömping jellemezte. A Nagybányáról Budapestre költözött Bíró Gyula itt folytatta a „Bélyeggyűjtők Lapja” kiadását. Bár a „LEHE” hivatalos lapjává tette, ez anyagilag nyilván nem jelentett sokat, mert a lap rövidesen megszüntette megjelenését.

Marosvásárhelyen Konnerth Róbert szerkesztésében és kiadásában indult újabb lapunk a „Magyar Bélyeggyűjtő Szemle” volt. Hirdetésekre alapozott lap volt, ennek ellenére rendszertelen időközökben jelent meg. Konnert lapjának megjelenése után itt is megismétlődött egy második lapindítás, melyből összesen egy szám jelent meg. Bár lapnak nevezte magát,valóságban egyszerű kereskedői ajánlat volt.

1912 őszén dr. Szögyéni Gyula (nevével még többször találkozunk) próbálkozott egyesület alapításával és újabb szaklap indításával. Az egyesület egy németországi csereegyesület magyarországi fiókjaként kezdte megműködését és rövidesen meg is szűnt, így a beharangozott szaklap megindítására ez alkalommal még nem került sor.

1913. május 8-án megalakult a „Magyar Amatőr Bélyeggyűjtők Országos Egyesülete” rövidített nevén a „Maboe”, mely a MABÉOSZ VI. kerületi köreként ma is folytatja működését. Az egyesület kezdetben nemcsak a bélyeggyűjtők tömörítését tűzte ki feladatául.

1913. június 1-én megjelent Haraszthy Lajos szerkesztésében és kiadásában a „Bélyeg” c. szaklap.

1913 júniusában adatok szerint Nyíregyházán is alakult újabb bélyeggyűjtő egyesület, de még az alapszabályainak elkészítéséhez sem jutott, mert az alakuló közgyűlésen az alapítók összevesztek és az egyesület megalapításától elálltak. Ugyanekkor Budapesten megalakult a „Magyar Propaganda Bélyeg Társulat”, mely rövid működése után megszűnt.

1913 júniusában dr. Szögyéni Gyula szerkesztésében és kiadásában megjelent a „Bélyegtőzsde Híradó". A magyar és német nyelven szerkesztett lap a közben megszűnt „Bélyeggyűjtők Lapja” célkitűzéseinek megvalósítását tűzte feladatául. Ha már az egyesület alapítás nem is sikerült Szögyeninek, legalább a lapját megindította.

1913 júliusában Nagykárolyban újabb bélyeggyűjtő egyesület alakult Ez alkalommal címe: „Nagykárolyi Bélyeggyűjtők Csereegyesülete” lett. Aránylag rövid működése után megszűnt az egyesület.

1913. október 6-án a „LEHE” rendezésében és a Hungária szálló (a mai Duna szálló mellett volt és az 1944-es ostrom alatt elpusztult) téli kertjében előadást tartott a bélyeghamisításokról a már ismertetett kitűnő német bélyegszakértő, A. E. Glasewald.

1913. végén megalakult az „Elma”, teljes nevén „Első Magyar Alkalmi Bélyeggyűjtők Egyesülete". A MABÉOSZ kerületi köreként az egyesület ma is folytatja tevékenységét.

1913. november 20-án kezdte el Bán Willy felejthetetlen emlékű filatelis-

tánk a régitől merőben új rendszerű bélyeggyűjtést. 1913-ban hazánk nagy területein árvíz pusztított, melyet képeslapokon is megörökítettek. Mint a bemutatott képről is látható a lapot árvízbélyegünkkel bérmentesítette, de úgy, hogy a kép tárgyával egyező kiadású bélyeget a lap képes felére ragasztotta. A képen látható lebélyegzés kelte 1913. november 20-a volt. E napon kezdte meg az általa maximafiliának nevezett új bélyeggyűjtési irányt, mely azonos a mai „carte maximum” gyűjtéssel. Több száz lapot tartalmazott gyűjteményében a képen ábrázolt lap volt az első oldal. Ezzel világviszonylatban is vagy az első, vagy az elsők egyike volt a „carte maximum” gyűjtőknek.

Bán Willy maximafilia gyűjteményéből

Az általa kezdeményezett új gyűjtési formáról a külföldi gyűjtőket is informálta. 1936-ban a belga „Libre Echange” c. ismert szaklapban hosszabb tanulmányt írt új gyűjtési irányáról és cikkét a külföldi szaklapok egész sora átvette.

Érdekes volt országgyűjteménye is. A maga készítette albumlapjait áttetsző előzéklappal látta el. Az előzék lap balszélén kb. 6 cm szélességű sorokban közölte milyen alkalomból került sor a bélyeg kiadására, milyen nyomdai eljárással készült, vízjel és fogazási adatai, felhasznált papiros minősége és színe, bélyegképek leírása, példányszáma, forgalmi érvénye, tervező neve, észlelt eltérések, árusítás ideje, gumizás színe, felbukkant hamisítások stb. Az áttetsző előzéklap segítségével szöveg olvasás közben a

bélyegek is jól láthatók voltak: Az ily módon felépített gyűjtemény a benne elhelyezett bélyegek valóságos adattárává fejlődött, melyet későbben könyv alakban is közzétett (l. 1943-nál!).

Bán Willy gyűjteménye a nemzetközi bélyegkiállításokon első díjakat nyert, szakcikkeit a bel- és külföldi szaklapok egész sora közölte, éveken át alelnöke volt a „Hungária"-nak. Alapos műveltsége, elmélyült filatéliai tudása és tevékenysége, segíteni kész emberiessége bélyeggyűjtői körökben közismert volt. 1944-ben a fasiszta gyilkosok Theresienstadtba hurcolták és ott halálra gyötörték. A felszabadulást még megélte, de megkínzott szíve 1945. május 23-án megszűnt dobogni. Földi maradványait a theresienstadti mártírok sorába helyezték.

1914 tavaszán a felvidéken több olyan városban alakult bélyeggyűjtő egyesület, ahol korábban ilyen nem működött. Eperjes, Losonc, Rimaszombat, Trencsén és Turóc­szent­már­ton filatelistái szerveztek egyesületeket. A világháború működésüket lehetetlenné tette. Egyrészük véglegesen megszűnt, másrészük a világháború befejezése után is folytatta működését.

Bán Willy

1914 tavaszán a hónapokkal korábban megalakult „Magyar Propaganda Bélyeg Társulat”, elnökéül Pompéry Elemért választotta.

A „Maboe” (Magyar Amatőr Bélyeggyűjtők Országos Egyesülete) ügyesen és jól dolgozó vezetői egy esztendő leforgása alatt erőteljesen növelték az egyesület taglétszámát. Az a célkitűzésük, hogy egyesületük országos szervezet legyen, kevésbé sikerült, mert a tagok túlnyomóan nagy része budapesti volt. Egyesületi közlönyt is indítottak, melynek címét többször megváltoztatták.

1914. szeptember 9-én (más adatok szerint október havában) elhunyt egyik nagy filatelistánk Schomann Antal. 1858-ban született, sok éven át elnöke volt a „LEHE"-nek és hagyatékában többek között bel- és külföldi nemzetközi bélyegkiállításokon nyert 17 aranyérem volt.

A „Világ” c. napilap, mely korábban is hozott időnként filatéliai tárgyú szakcikkeket, állandó bélyegrovatot rendszeresített. Rovatvezetővé Tutsek Józsefet szerződtették.

1914 októberében Nyíregyházán Örvös János lapot indított „Philatélia"címmel. A lap decemberi számában írt cikkében Örvös vágyálma az 500 előfizető. Örvös János jó munkáját dicséri, hogy lapjának állandó munkatársául megszerezte dr. Weinert Győzőt, akinek írásaira hazánk összes filatelistái felfigyeltek.

1914. december 31-én a „LEHE” 68, a „Hungária” 70, az „Amatőrök” 62 taggal rendelkezett. Ebben az időben hazánkban a bélyeggyűjtők számát több ezerre becsülték. Ugyanekkor három legnagyobb egyesületünk össztaglétszáma kereken csak 200 volt. Újabb bizonyíték ez arra, hogy vezető egyesületeink egy bizonyos taglétszám elérése után nem helyeztek súlyt a taglétszám további emelésére.

Az első világháború előtti és alatti lapok néhány oldalas terjedelemben jelentek meg és az amúgy is kis lap terjedelmét a hirdetések uralták. Rendsze-

rint jelentős helyet vett igénybe a csere hirdetések közlése is, úgyhogy szakcikkek részére hely jóformán alig maradt. Folyamatosságot ebben az időszakban főleg két napilap állandó bélyegrovata jelentett. Az „Újság”, melynek rovatvezetője Ágai Vilmos és a „Budapesti Hírlap”, melynek bélyegrovatát Somossy István szerkesztette.

1915. áprilisi számában a „Philatélia” Herz Leo „Szövetséget!” című cikkét közölte. Bár ne közölte volna! A cikk maga iskolapéldája, hogy a legszebb célok elérésére irányuló munka módja és módszere mennyire fontos, hogy jó legyen, különben többet árt, mint használ. Íme néhány idézet Herz cikkéből: „A magyar bélyeggyűjtők 75%-a bizonyára nem tudna a két kérdésre felelni; mi a bélyeggyűjtés és miért gyűjt bélyeget. Ó ne nevezhesse magát akárki bélyeggyűjtőnek! Csak az ki a „O.M.B.Sz.” (a megalakítandó Országos Magyar Bélyeggyűjtő Szövetség) bíráló bizottsága előtt személyesen tudásával igazolta, hogy igenis én magyar bélyeggyűjtőnek nevezhetem magam, melyről az illető okmányt kap. Ha a szövetség tanácsa jónak látja egyes bélyegek el nem cserélését, el nem fogadását, külföldre nem küldhetését, külföldről be nem hozhatását, akkor minden magyar bélyeggyűjtő erkölcsi kötelessége ezeknek a rendelkezéseknek pontos betartása. — Ha a szövetség tanácsa egyes kereskedők, újságok, lapok, városok, országok végül világrészek bojkottálását megparancsolná, úgy ennek végrehajtása ugyancsak a bélyeggyűjtők kötelessége.” Az ilyen és ehhez hasonló cikkek is hozzájárultak ahhoz, hogy ezekben az években a bélyeggyűjtők nagyrésze kerülte a szervezettség bármilyen formáját. Tárgyilagosan meg kell állapítanunk, hogy a „Philatélia” 1915. májusi számában dr. Weinert Győző hosszú cikkben igyekezett — nyilván az országos felháborodás hatása alatt — Herz túlzásait hatálytalanítani és a megalapítandó szövetség szükségességét reálisabb célkitűzésekkel igazolni és propagálni.

1915. júniusi számában a „Philatélia” Alt Dávid „Magyar Állapotaink” c. cikkét közli, melynek bevezető része a közben eltelt félévszázad ellenére ma sem vesztette el aktualitását. Sőt! Íme a cikk kezdete: „Bélyegeink kicserélését rosszabb példányúakra állandóan tapasztalhatjuk. A csereküldemények hemzsegnek a hamisítványoktól. "

A „Philatélia” következő számaiban még mindig kísért Herz Leó ismertetett cikke. Vejtey-Kölbig, Weinert, dr. Szögyéni dr. sorban állást foglalnak a szövetség megalapításának kérdésében, de elítélték Herz túlzásait.

A „Berner Briefmarken Zeitung” (berni bélyeg újság, ismert ma is megjelenő svájci szaklap) megkezdte Payer Béla ismert szakírónk Magyarország bélyegeiről írott munkájának folytatásokban való közlését.

1915-ben Versecen „Világposta Bélyeggyűjtő Hírlap” címmel új szaklap indult, illetve szünetelés után ismét kiadásra került. Szerkesztő és kiadó egyszemélyben Abonyi Zsigmond volt, aki korábban Temesvárott élt.

1915-ben alakult a „Glóbus Nemzetközi Bélyeggyűjtő Egyesület”, mely lényegében üzleti vállalkozás volt.

1915. novemberi számában a „Bélyegtőzsde Hírlap” szemelvényeket közöl a dr. Szögyéni Gyula szerkesztésében megjelenő „Első Magyar Bélyegkatalógus"-ról. Megemlítendő még, hogy az akkoriban „Bélyegtőzsde Híradó” címen megjelent lap neve az 1915. novemberi számon „Bélyegtőzsde Hírlap"-ra változott.

Végül egy kis háborús hír. Kormányrendelet betiltotta az ellenséges államok bélyegeinek Magyarország területére való behozatalát, valamint azok árusítását.

1916-ban Örvös János lapja a „Philatélia” komoly szaklappá fejlődött. A lap állandó munkatársainak sorában láthattuk akkori legjobb szakíróinkat: dr. Weinert Győzőt (Pozsony), R. Bagyon Ottót (Versec), Burger Györgyöt (Wien), Lichtschein Dezső (Turócszentmárton), Hlatky Schlichter Gyula (Nyíregyháza), Erdődi Ármin dr.-t (Vágújhely), Vejtey-Kölbig Ferencet (Budapest), valamint a német filatelista írók legjobbjait.

1916. május 25-én a „LEHE” az Opera nagyvendéglő (Operaházunkkal szembeni házban volt) emeleti külön termében megrendezte az első magyarországi bélyeg aukciót.

1916 októberében egyelőre asztaltársaság keretében megalakult a „Pannónia”, mely összejöveteleit a Szabadság téri „Upor” kávéházban (ma Technika Háza, Szabadság tér 17.) tartotta. Az egyesület alapítási költségekhez való fedezet biztosítása céljából az asztaltársaság tagjai jelenléti díjat fizettek.

Az 1915-ös év eseményeinek keretében ismertetett dr. Szögyéni Gyula-féle „Első Magyar Bélyegkatalógus” megjelent. Az árazások helyessége tekintetében a filatéliai közvélemény megoszlott. Burkolt vádakat is emeltek, hogy egy-egy bélyeg értékelését anyagi áldozatkészség is befolyásolt.

1917. április 18-án jelent meg a kereskedelemügyi miniszter 26404/V. sz. rendelete, mely a koronázási bélyegző utólagos használatát külön térítés ellenében engedélyezte. A rendelet taxatíve felsorolta, melyik bélyeg lebélyegzéséért milyen összeg fizetendő. Ezt a filatéliai szempontból eléggé el nem ítélhető akciót a pedáns, de hozzá nem értő adminisztráció még azzal tetézte, hogy az utólagos bélyegzésnél a postai dolgozó köteles volt használni egy második e célra készített bélyegzőt, a „P. J. B."-t (Postás jóléti bélyegzés rövidítése) is. Amíg a spekulánsok egy része örömmel élt az utólagos bélyegzés lehetőségével, addig a filatelisták felháborodással tárgyalták a posta hozzá nem értését tanúsító rendelkezést. A postaigazgatás azzal védekezett, hogy megtévesztő bélyegzés esete nem forog fenn, mert a kötelezőnek előírt ,,P: J. B.” bélyegzőhasználata jelzi az utólagos bélyegzés tényét. A filatelisták ezt az érvelést nem fogadták el indoklásul, arra hivatkoztak, hogy a külföldi filatelisták nem tudják mit, jelent a második bélyegző, az egész rendelkezés csak arra jó, hogy a magyar posta hitelét a külföldön lejárassa, mert arra nincs biztosíték, hogy egy-egy postás dolgozó feledékenységből, vagy tudatosan el ne tekintsen' a második bélyegző használatától. Bár e rendelkezés elítélésében egységesek voltak filatelistáink, tiltakozásuk gyakorlati eredménnyel nem járt. Itt is látszott mennyire hiányzik az egységes érdekvédelmi szervezet, az országos szövetség. Egyre mindenesetre jó volt ez a szerencsétlen postai rendelkezés, újra felszínre hozta egy csúcsszervezet megalakításának szükségességét. A világháború és az azt követő események következtében erre ugyan még öt évig kellett várni, de ettől az időtől kezdve a szövetség megalakításának kérdése nem került le a filatelisták megoldandó kérdéseinek napirendjéről.

1917. április utolsó napjaiban megalakult a korábban asztaltársaság keretében szervezkedő „Pannónia Bélyegegyesület". Első elnöke dr. Ziffer Hugó főorvos volt. Az alapító tagok nagyrészt az ,,Amatőrök” tagjai voltak, akik

korábbi egyesületük tevékenységével elégedetlenek voltak. Az új egyesületműködésének első két esztendeje a személyi harcok ideje volt és 1919-ben (l. ott!) majdnem megszűnt.

1917 nyarán gyűjtőink egy olyan bosnyák bélyeget helyeztek gyűjteményükbe, melynek képe olyan templomot ábrázolt, mely a valóságban nem is létezett. A templomépítés kivitelezésére nem került, tervrajzról készült a bélyegkép. A Bosznia Hercegovina 1917. június 28-án kiadott sorozat 10 filléres bélyege volt ez. Zumstein és Michel szám egységesen 121.

1918. január 5-én dr. Weinert Győző szerkesztésében és dr. Kőhegyi József kiadásában Pozsonyban megjelent a „Donaupost” (Dunaposta) első száma. Bár német nyelven szerkesztett lap volt, főleg magyar bélyegekkel foglalkozott. A lap magas színvonala, megjelenésének pontos folyamatossága kezdettől fogva sok hívet szerzett. Az évtizedeken át megjelent lap a magyar filatéliai irodalom kútforrása. A lapot szerkesztője néhány év alatt világviszonylatban is a legjobban szerkesztett szaklapok sorába emelte.

1918. április 13-tól 15-ig bélyegkiállítást rendezett a „Maoe” teljes nevén Magyar Amatőrök Országos Egyesülete. A VIII. Szentkirályi u. 28. sz. a bélyegkiállításon a nagy egyesületek nem vettek részt. A kiállítás ennek ellenére jól látogatott volt.

1918 tavaszán alakult a „Felvidéki Ifjúsági Bélyeggyűjtők Egyesülete". Egy éves eredményes munka után a háborút követő események folytán feloszlott.

1918. október 16-án elhunyt kiváló filatelistánk és szakírónk Dessewffy Miklós. Az 1854. június 5-én született Dessewffy volt az 1874-ben és 1881-ben kiadott levélboríték rajzú bélyegeinken található vésetjavítások felfedezője.

Az 1918-as esztendő eseményeinek ismertetését egy filatéliai csemegével zárjuk. 1918. november 14-én a debreceni 1. sz. postahivatal az ottani „Nemzeti Tanács” ösztönzésére (nyilvánvalóan volt közöttük filatelista) táviratban engedélyt kért felettes szervétől a nagyváradi postaigazgatóságtól, hogy a magyar köztársaság kikiáltásának emlékére különleges forradalmi alkalmi bélyegzőt készítethessen és használhasson. E kérelem teljesítését a nagyváradi postaigazgatóság 1918. november 15-én kelt és 67921. sz. a. kiadott táviratával bélyegzésenként beszedendő 2 koronás külön térítési díj fizetése ellenében engedélyezte. 1918. november 16-án 11 és 19 óra között a debreceni I. sz. postahivatal valóban használta is a különleges bélyegzőt, majd 19 óra elmúltával azt bizottságilag megsemmisítették, így utólagos használatra nem kerülhetett sor. A képeken bemutatott bélyegző 33 mm. átmérőjű volt. A köralakban elhelyezett szöveg „Magyar Köztársaság” volt. Alatta ugyancsak köralakban „Debreczen". A vízszintesen elhelyezett kelet: 1918. nov. 16. volt.

A bélyegzés színe kb. 90%-ban fekete és 10%-ban piros színű volt.

A bélyegzésekért beszedett térítés összege kereken 5900 korona volt. Miután a postai dolgozók saját részükre végzett bélyegzésekért nem fizettek; ezekkel együtt sem haladta meg a különleges lebélyegzések száma a négyezret. A lebélyegzésre került bélyegek között volt négy ívsor koronázási bélyegpár, ezeket négyestömbönként bélyegezték. E különleges bélyegzővel lebélyegezett koronázási bélyegeink tehát történelmünk két eseményét rögzítette egy-

szerre: a bélyegkép alsó középrészén a fillér felett látható „1916. XII. 30.” a koronázás napját, a bélyegző keletbélyegzése pedig a trónfosztás idejét.

1919. január havában megalakult az „Amatőrök Forgalmi Szövetkezete". Elnöke Bárczy Gusztáv nagykereskedő, ügyvezető igazgatója ifj. Szacelláry Gusztáv magánbankár volt. A szövetkezet feladatául tűzte ki a filatelisták szükségleteinek a kereskedelmi áraknál olcsóbb kielégítését, eladásra kerülő gyűjtemények kereskedői áraknál kedvezőbb feltételek melletti átvételét és sok más hangzatos kedvezményt. A tagság előfeltétele szövetkezeti részjegyjegyzése volt, melynél egy 50 koronás részjegy jegyzésénél beíratási és kezelési költségek címén további 35 koronát szedtek. Ez az összeg tehát a tag részére azonnal elveszett. Az inflációs spekulációra épített alakulás

A Debrecen 1. sz. postahivatal Habsburgok trónfosztását megörökíti bélyegzései

az „álszövetkezet” tipikus példája volt és csak a szövetkezeti eszme lejáratására volt alkalmas. Az álszövetkezet tevékenysége és haszonkulcs számítása semmivel sem volt kedvezményesebb, mint a kereskedőké, akik saját tőkéjükkel, nem pedig a vevőik által összeadott pénzzel dolgoztak. Ilyen körülmények között csak a szövetkezet igazgatóságának tagjai élveztek abból anyagi előnyöket; a tagok még részjegyeik árát is elvesztették. A szövetkezet megszűnésével, illetve felszámolásával a magyar filatéliai élet nem szenvedett veszteséget.

1919. március 19-én kikiáltották a Magyar Tanácsköztársaságot és ezt követően Váradi András bélyegkereskedő beadványt intézett a népbiztosok tanácsához, melyben a világforradalom eszméjének propagálására új bélyegsorozat kiadását ajánlotta. 1919. április 24-én a posta megbízásából az iparművészek szakszervezetének grafikai osztálya pályázati felhívást adott ki, és a kitűzött pályadíjak összege 10 000 korona volt. Beküldési határidőül 1919. május 10-ét jelölték meg.

A tervező művészeknek munkájuk elvégzésére így összesen kb. két hét állt rendelkezésükre. A Közoktatási Népbiztosság a pályázatok elbírálását külön e célra alakított bíráló bizottságra bízta; tagjai a következők voltak: Holzmann Károly, Horváth József, Kner Endre, Kozma Lajos, Mikola Árpád,

Pompéry Elemér, Váradi András és Wolszky László. Az öt címletből álló sorozat 1919. június 15-én került forgalomba. Marx Károly és Engels Frigyesről világviszonylatban is a magyar posta adott ki először bélyeget, de bélyegképen örökítette meg először a nagy magyar forradalmárok Petőfi Sándor,Martinovics Ignác és Dózsa György arcképeit.

Mindenki előtt ismeretes, hogy a Magyar Tanácsköztársaság emlékét a fehérterror és Horthy rendszere a legképtelenebb vádakkal igyekezett lejáratni és ebbeli munkájukra mi sem jellemzőbb, hogy ezt filatéliai síkra is átvitték. A bélyegvagyon külföldre való kicsempészésének megakadályozására a pénzügyi népbiztosság rendeletet adott ki, mely szerint a bélyeggyűjtők gyűjteményeiket bankletétbe voltak kötelesek helyezni. Ezt a vitatható helyességű rendelkezést használta fel a Horthy propaganda céljaira. Hír­verésük azt a hazugságot terjesztette, hogy a letétbe helyezett gyűjteményeket értékesítés céljából külföldre szállították, hogy a külföldi bélyegkereskedők azzal az indokolással, hogy „rablott jószágot” nem vásárolnak, szóba sem álltak az „eladókkal”, így kénytelenek voltak a gyűjteményeket visszahozni. A filatelisták egy része e „rémregényt” elhitte, tárgyilagosan gondolkodni tudórésze visszautasította, mert jól tudták, hogy olcsón vásárolni minden kereskedő szeret, és ha a hír igaz lett volna, akkor szívesen kaptak volna az alkalmon. E fejezet írója is azok közé a gyűjtők közé tartozott, aki gyűjteményét kötelességszerűen letétbe helyezte és írásával tanúsítja, hogy gyűjteményét nemcsak érintetlenül kapta vissza, hanem az érintetlen csomagolásában pontosan a polc azon részén feküdt, ahol azt az átadás alkalmával szeme láttára elhelyezték. A mai napig sem találkozott olyan letétbe helyező gyűjtővel, aki mást mondott volna. Végül még csak annyit, hogy a szerző az 1930-as években erről cikket írt, azt több akkori szaklapnak beküldte, de egyik sem közölte.

1919-ben Budapest megszállása után a külföldre irányuló postaforgalom gyakorlatilag megszűnt. Ez a körülmény a magyar családok külföldön és tengerentúl élő hozzátartozóival való kapcsolatok fenntartását lehetetlenné tette. A Magyarok Világszövetsége ezért panasszal fordult a szövetséges megszálló erők parancsnokához, Bandholtz (USA) tábornokhoz, hogy az biztosítsa futárszolgálat útján a posta külföldre és tengerentúlra való továbbítását. Bandholtz e kérelmet jóindulatúan fogadta és engedélyt kért Párizsban székelő felettes parancsnokságától egy futárszolgálat rendszeresítésére. Az engedély

megadásában bízva, időveszteség elkerülése céljából engedélyt adott a futárposta szolgálathoz szükséges bélyegek elkészítésére.

Amint képünkön látható, a bélyegeken Kossuth és Washington arcképe volt, felirat: Hungarian-American Messenger Postage. (Magyar-Amerikai küldönc posta.) Értékjelzés fillér és cent volt. Címletek: 10 fillér, zöld (nyomtatvány), 15 fillér, csokoládébarna (levelezőlap), 30 fillér ultramarin (levél), 50 fillér, szürkésbarna (ajánlás), 90 fillér, sárgásbarna (expressz ajánlott), 1 korona, kék (válasz fizetve levél), 1,50 korona barna (ajánlott válasz fizetve levél), 2 korona szürke (expressz ajánlott válasz fizetve levél). A bélyegek elkészülte után a megszálló erők lazítottak a korlátozó rendelkezéseken és hozzájárultak ahhoz is, hogy a magyar posta ismét elfogadhasson és továbbíthasson külföldre irányuló küldeményeket. így a futárposta céljaira készített bélyegek tényleges postai forgalomba már nem kerültek.

1919. november 5-én az „Uránia” filmszínház ismeretterjesztő előadás sorozatában bélyeggyűjtésről rendezett telt házat vonzó előadást. Előadó ismert filatelistánk, Rákossy György dr. volt.

Messenger futár-posta

Haraszthy Lajos szerkesztésében megin­dult a „Magyar Bélyegújság". Néhány szám került mindössze kiadásra. Ismét megjelent hosszabb szünet után a Rampacher Pál szerkesztésében kiadott „Libellus". A lap alkalmi és propaganda bélyegekkel foglalkozott, majd néhány szám kiadása után végleg megszűnt. Ismét kiadásra került Széki Jenő lapja „A Bélyeg".

1919. november 15-i számában a „Dunaupost” Ungarn (Magyarország) címmel közölt cikket a megszállási bélyegekről. Bevezetőben ismertette, hogy a „LEHE”, a „Hungária” és a „Magyar Bélyegkereskedők Egyesülete" erélyesen tiltakoztak az ellen, hogy a különféle helyi kiadásokat (Szeged, Baranya, Temesvár, Bánát), valamint ellenséges államok közegei által címeres és értékfelülnyomásos bélyegeket, mint magyar bélyegeket hoz a külföldi kereskedelem forgalomba. A három magyar egyesület álláspontja szerint ebből az időszakból csupán a két tanácsköztársasági sorozat ismerhető el magyar kiadásúnak. Ezek előrebocsájtása után a szerző azt írta, hogy bár sohasem mulasztotta el, hogy a sok megszállási bélyeg spekulációs voltára rámutasson, mégis nem hallgathatja el véleményét, hogy ezek egyrésze valóban magyar állami kiadás volt. A „Baranya” felülnyomást a pécsi postaigazgatóság, a ,,Bánát-Bácska"-t a temesvári postaigazgatóság hozta fogalomba, és ezen túlmenően a szövegezés is magyar nyelvű volt. Megítélése szerint hasonló volt a helyzet az „Occupation Française”, Muraszigeti, szerb és román felülnyomásúakkal is, mert bár ezek a kiadó országok bélyegei, mégis filatelista szempontból ezek magyar bélyegek is és így a magyar albumokban is helyük van. Szerinte kézenfekvő, hogy az „Occupation Française” bélyegek inkább magyar, mint francia albumokba tartozók. Azt viszont a szerző is elismerte, hogy pl. az „SHS”, a cseh címerrel felülnyomottak (ezek essayk, próbanyomatok), nem tartoznak a magyar bélyegek sorába. Befejezésül megjegyezte,

hogy ezeket a bélyegeket meggyőződése szerint egyformán fogják a magyar, jugoszláv, román stb. gyűjtők gyűjteni.

A különben kitűnően szerkesztett „Donaupost” e kérdésben egy kissé melléfogott, amit későbben belátott, mert 1920. június 25-én megjelent számában, nyilván az álláspontjának helyességét vitató hozzászólások eredményeképpen, véleményét megváltoztatta és elismerte, hogy a magyar bélyegek sorába módosított felállítása szerint csupán a „Baranya” I és II. „Bánát-Bácska"és a szegedi ellenkormány bélyegei tartoznak, míg a többi a kiadó megszállási hatalmak bélyegei sorába tartozik. Pl. „Occupation Française” a francia, az „SHS” felülnyomásúak a jugoszláv gyűjteményekbe tartoznak.

1919 végén könyv alakban is megjelent Alexander Bungerz kitűnő munkája: „Die Briefmarken Zeitungen Deutschlands und Österreich-Ungarns in den Kriegsjahren 1914−1918.” (Németország és Ausztria- Magyarország bélyegújságai az 1914−1918-as háborús években.) A könyv tartalma eredetileg folytatásos újságcikkekben jelent meg és olyan nagy érdeklődést keltett, hogy könyv alakban való kiadása vált szükségessé. Az alaposságáról különben közismert szerző munkájában elfelejtette megemlíteni a címbeli időszakban megjelent következő magyar szaklapokat: „Philatélia”, „Gyűjtők Lapja”, „Filatéliai Kurír”, „Bélyeghírek”, „Bélyegújság”, „Új Magyar Bélyegújság” és a „Bélyeggyűjtő". Ezek közül nem is egy, valóban jól szerkesztett és rendszeresen megjelent lap volt.

1919. december 18-án kelt levelükkel dr. Ziffer elnök és Árvái titkár arról értesítette a „Pannónia” tagjait, hogy az egyesületet megszüntették. Ezzel egyidejűleg beadványban bejelentették a belügyminisztériumnak az egyesület feloszlását. A levél a tagok körében nagy felháborodást váltott ki, annál is inkább, mert közgyűlési határozat nélkül erre joguk nem volt. Az egyesület vezetőségének többi tagja 1919. december 23-ra rendkívüli közgyűlést hívott egybe, melyen a tagság közel 90%-a jelent meg. Az elnök és titkár jogellenes intézkedését megsemmisítve, azonnal új vezetőséget választottak, melyből dr. Ziffert és Árváit kihagyva, új elnöknek dr. Reich Péter Cornél járásbírót, titkárnak pedig a már ismert filatelistát Szabó Imrét választották meg. A „Pannónia” ebben az időben már a nagy egyesületek sorába tartozott, így annál is inkább érthetetlen volt a filatéliai életben páratlanul álló önkényes egyesületmegszüntetési kísérlet, mindaddig, amíg a rendkívüli közgyűlés vége felé megérkezett dr. Kalmár Aladár, és fel nem szólalt. Beszámolója során kiderült,hogy Ziffer dr. és Árvái szerint egy-egyesületet kollektív alapon eredményesen vezetni nem lehet és miután arra a meggyőződésre jutottak, hogy a vezetőség„engedelmességre nem hajlandó” tagjaival az együttműködés számukra nemkívánatos, továbbá, hogy elképzelésüket alkotmányos módon megvalósítani nem tudják, legjobb az egyesületet azonnal feloszlatni, a tagokkal egy új egyesületet alapítani, melybe a „renitens” vezetőségi tagokat nem veszik fel. Kalmár dr. csatlakozására való számítással ezt vele kertelés nélkül közölték, egyben azt is, hogy az új egyesületben alelnök lesz.

Ilyen előzmények közepette alakult meg a „Magyar Bélyeggyűjtők Országos Egyesülete". Dr. Ziffer Hugó lett az első elnöke, titkár Árvái Artúr lett. Mindkét egyesület azóta is folytatja működését a „Pannónia” mint a Mabéosz V. kerületi, az „Országos” mint a VI. kerületi kör.

1919 végén alakultak még a „Miskolci Bélyeggyűjtők Egyesülete” és a„Magyar Bélyegkereskedők Egyesülete".

1920. évi első számában a „Donaupost” szerint abban az időben Magyarországon következő magyar nyelven szerkesztett szaklapok jelentek meg:a Haraszthy Lajos kiadásában megjelenő „Magyar Bélyegújság”, mely a korábban ugyancsak Haraszthy szerkesztésében megjelent ;,A Bélyeg” helyébe lépett, Váradi András szerkesztésében „Bélyeghírek”, Rampacher Pál szerkesztésében „Libellus”, Jászai Boriska kiadásában „Bélyeg-Világ". Érthető,hogy a magyar filatelisták egyszerre négy szaklapot eltartani nem tudtak és ez volt a fő oka annak, hogy hosszabb rövidebb idő után sorra megszűntek.

1920. elején a kereskedelemügyi miniszter Z. 2945/1920. sz. rendeletével a mindenkori postavezérigazgató elnöklete alatt hat tagból álló bélyegbizottságot létesített. E bizottság feladatkörébe utalta az új bélyegkiadások feletti döntés jogát. Ugyanide utalta a beérkező tervpályázatok és javaslatok elbírálását, a forgalomból kivont bélyegek értékesítését és minden bélyeggel kapcsolatos intézkedés, illetve rendelkezés jogát.

1920-ban a berlini Philipp Kosack & Comp. cég kiadásában megjelent Payer Béla alapvető munkája német nyelven: „Die Briefmarken des Königreichs Ungarn” (A Magyar Királyság Bélyegei).

1920-ban megalakult a „Vasúti és Hajózási Klub Bélyeggyűjtő Szakosztálya". A Szakosztályi tagság előfeltétele a klubtagság volt. Első szakosztályvezető Vész Béla volt. Néhány nappal későbben megalakult a „Pax Bélyeggyűjtők Köre". Az alakuló közgyűlésen Schweiger Zsigmondot elnöknek, dr. Bárány Lászlót (későbben szövetségi főtitkár volt) titkárnak választották meg.

1920 -ban a „LEHE”, „Hungária”, „Pannónia”, „Amatőrök”, bélyeggyűjtő egyesületek, a „Vasúti és Hajózási Klub Bélyeggyűjtő Szakosztálya” és az „Elma” (Első Magyar Alkalmi Bélyeggyűjtők Egyesülete) közösen megalapították az egyesületközi bizottságot. Ez a szervezet volt a későbben alakult országos szövetség előfutára.

1920 októberében „Alföldi Bélyegújság” címmel Békéscsabán szaklapot indított Kapronczay Dezső. Összesen néhány szám került kiadásra.

1920 decemberében a posta- és távíró-vezérigazgatóság rendeletével megszervezte a „Bélyegértékesítő Irodá"-t. A rendelet szerint az iroda feladatkörébe tartozott a használt és használatlan magyar bélyegek értékesítése.

1921-ben a „LEHE” akkori vezetői belátták, hogy a legöregebb működő egyesületnek a szakirodalom terén még sok a törleszteni valója. Március 1-én megkezdte a szaklapnak is beillő „Egyleti Értesítő” kiadását. Kiadta Rédey Miklós „Kőnyomatosaink” c. munkáját, melyet a szerző átdolgozásában 1924-ben „Philatélia” c. szaklapunk folytatásos cikksorozat keretében ismét közölte. Még ugyanebben az évben kiadta Rédey Miklós másik kitűnő munkáját, a.„Magyar Postabélyegek 1870−1916” című művet, melyhez 1927-ig további pótlásokat is kiadtak. Ez az év iskolapéldája volt annak, hogy a „LEHE” anyagi lehetőségeiből mennyivel többre jutott volna.

1921. március 20-án az „Amatőrök Forgalmi Szövetkezete” (l. 1919!) kiadásában „Tabulárium” címmel újabb szaklap indult. A felelős szerkesztő diszkréten a „Reflex” név mögé bújt. Nyilván hatósági utasításra a már ki-

nyomott első számon a nyomtatott „Reflex” jelzést gumibélyegzővel „Temesváry"-ra bélyegezték át. Az április 20-án megjelent második számon a titokzatos „Reflex” főszerkesztőként szerepel még ugyan, de felelős szerkesztőként a lapot dr. Török László jegyezte. A lap terjedelmének nagy részét hirdetések foglalták el, de üzleti meggondolásokból folyóan néhány szakcikknek is helyet biztosítottak. A lap kelendőségét biztosítandó azt két hasábban szedték, melyből a baloldali magyar, a jobboldali német szövegezéssel készült.

1921 májusában, első bélyegsorozatunk megjelenésének ötven esztendős jubileuma alkalmából az „Elma” kőnyomású eljárással készült és alább bemutatott utánnyomatokat hozott forgalomba.

Libellus

Sajnos a jószándékú emlékkiadást azóta lelkiismeretlen személyek sokszor tájékozatlan gyűjtők megkárosítására használták fel. Pl. 1962-ben Cegléden az ott rendezett bélyegkiállításon ,,1871-es kőnyomatos sorunk” felirattal kerültek kiállításra és csak e sorok írójának erélyes fellépésére távolították el a kiállítási keretből. Gyakrabban előfordult az is, hogy minden közelebbi megjelölés nélkül cserefüzetekben 80 és 200 forint közötti árért kísérelték meg az utánnyomatok értékesítését. Megjelent egy második kiadás is fehér papíron és kék színben, részben fogazottan, részben fogazatlanul, de 1872−1922 évszámmal. A „Libellus” lapvállalat réznyomású 3 kr. utánnyomatot is készíttetett és hozott gyűjtői körökben forgalomba.

1921 tavaszán a „Hungária” vezetői is megmozdultak. A „LEHE” szakirodalmi kiadási terveiről értesülvén, belátták, hogy e téren már addig is sokat mulasztottak. Jó alkalom kínálkozott az 50 éves jubileum ünneplésének keretében a „Hungária” részéről kiadandó szakmunkával demonstrálni, hogy nem maradnak le a „LEHE” mögött. Az egyesület elnökének dr. Szundy Károlynak elnöklete alatt szakbizottságot létesítettek azzal a céllal, hogy az megírassa a magyar bélyegek monográfiáját. A szakbizottság 8000 koronával díjazott pályázatot hirdetett, de a pályázat kivitelezésre nem került. A kiírás annál is érthetetlenebb, mert abban az időben Berlinben és német nyelven már megjelent Payer Béla kitűnő műve (l. 1920!). Így adva volt a lehetőség annak azonnali magyar nyelven történő kiadására. Bán Willy (l. 1913!) közléséből tudjuk, hogy ebbeli előterjesztését azzal utasították el, hogy Payer Béla nem „Hungária” tag, így művének kiadása nem a „Hungária reputációját” emelné. Íme a túltengő egyesületi sovinizmus újabb, eklatáns példája.

1921. június 18. és 26. között a budapesti VI. ker. Felsőerdősor u. 20. sz. iskolában az „Egyesületközi Bizottság (1.1920!) megrendezte az első ifjúsági bélyegbemutató versenyt, mely az ifjúság körében nagy visszhangra talált. Az itt végzett közös munka annyira közel hozta az egyesületi vezetőket, hogy a személyes féltékenységi és hiúsági kérdések háttérbe szorításával megindult az egyesületeket tömörítő szövetség megalapításához szükséges egyesületközi harmónia helyreállítása.

1921. szeptember 22. és 27. között a „LEHE” a magyar levélbélyeg ötvenéves jubileumának alkalmából VI. Andrássy út 25. sz. a. bélyegkiállítást rendezett, melynek keretében bélyegvásár is volt. Ezzel párhuzamosan szeptem-

ber 25-én a Magyar Tudományos Akadémia előadótermében jubiláris díszülést rendeztek, melyre meghívták bélyeggyűjtő egyesületeink tagjait és kulturális életünk kimagasló személyeit.

1921 őszén a bécsi bélyegkereskedők kirakataiban „megjelentek” aratós-par­la­men­tes bélyegeink „Occupazione Italiana” szövegű felülnyomással készített példányai, melyen a szélhámosok kezdetben komoly összegeket kerestek. A bécsi filatelista szervezetek az ismeretlen hamisítók ellen bűnvádi feljelentést tettek és a bélyegkereskedők egyesülete útján a hamisítványokat a kereskedők kirakataiból eltávolíttatták.

Az 1922. január 1-én megjelent „LEHE” egyesületi értesítőben sürgették a magyar bélyeggyűjtés történetének megírását. Nyomtatásban való közzétételéhez 40 esztendőre volt még szükség. Arra sajnos nem gondoltak, hogy az első világháborút megelőző kor, de főleg a XIX-ik század „hőskorának” emlékeit és szájhagyományait összegyűjtsék, így ennek hiányában az anyagnak jórésze sajnos mindörökre elveszett. A krónikás további nehézsége, hogy a sokszor rendkívül pongyola fogalmazású és helyenként ellentmondásokkal tarkított cikkek útvesztőjében kénytelen az igazságot kihámozni.

1922. június 13-án végre megalakult a „Magyar Bélyeggyűjtő Egyesületek Országos Szövetsége". Az alakuló közgyűlést Vejtey-Kölbig Ferenc az 1910-ben alakult (l. 1910!) szervező bizottság elnöke nyitotta meg. Majd felhívására Rédey Miklós személyében korelnököt választottak. A közgyűlésen elfogadott alapszabályok szerint a szövetség a következő célok elérését tűzte feladatául: a magyar bélyeggyűjtők és bélyegkereskedők érdekeinek előmozdítása és megvédése, a megbízhatatlan magyar és külföldi gyűjtők és kereskedők számbavétele és nyilvántartása, a magyar szakirodalom támogatása és fejlesztése, a külföldi szakirodalom beszerzésének megkönnyítése, a bélyegek beszerzésében az egyesületek támogatása, bélyeggyűjtőket érdeklő ügyek tárgyalása céljából kongresszusok rendezése. Alig érthető, hogy a célkitűzések sorából hiányzik a kiállítások rendezése, szakkönyvtár és bélyegvizsgáló állomás létesítése, szövetségi szaklap kiadása és még sok más, amit az 1922 előtt alakult külföldi szövetségek programjukba már felvettek. Ebből a tényből csak arra következtethetünk, hogy az alapszabályokat fogalmazók ezeket át sem nézték, vagy ami még rosszabb, tudatosan mellőzték. Az alapszabálytervezet elfogadása után a 9 egyesület által kiküldött résztvevők megválasztották a szövetség első, vezetőségét. Elnök: dr. Hampel Antal (Lehe), alelnökök: Vejtey-Kölbig Ferenc(Elma), dr. Szundy Károly (Hungária), Vécsei Ede (Pannónia), Vigadi Virgil (Maoe) és Ziffer Hugó dr. (Országos). Főtitkár: Edvi-Illés Lajos (Lehe), titkár:Bauer Béla (Hungária). Ezen kívül 3 tagú számvizsgáló bizottságot és 10 tagú elnöki tanácsot választottak. Dr. Hampel Antal megválasztását köszönő beszédét stílusosan az 1869-ben Belgiumban kiadott (Zumstein sz: 23−26.)bélyegeken olvasható felirattal kezdte. L'Union fait la force! (Egységben az erő!) Majd így folytatta: „A széthúzás és visszavonás turáni átok, mely gyöngít és minden igaz ügyet megront. Ki kell küszöbölnünk minden személyes ellentétet, mert célunkat csak megértő és egyesített munkával érhetjük el.” A beszédből idézett három sorban benne volt mindaz, ami hazánkban a filatélia fejlődését évtizedeken át akadályozta és gátolta, ami pedig a szövetség megalakulásával sem szűnt meg. A szövetség megalakulása után az elfogadott   
alapszabályokat azonnal benyújtották a belügyminisztériumhoz, ahol 3 éven át fektették és csak 1925-ben hagyták jóvá. Tudjuk, hogy a bürokrácia malmai lassan őrölnek, de ilyen késedelmes ügyintézésre még nem volt példa. Ez csak a háttérbeni fékező erők közbelépésével magyarázható, hiszen az egyesületek élén álló magasrangú köztisztviselők az alapszabályok gyors jóváhagyásához szükséges összeköttetésekkel kétségtelenül rendelkeztek. Szerencsére kimondották az alakuló közgyűlésen, hogy mindaddig, amíg az alapszabályok jóváhagyása meg nem történik és így. a szövetség csak papiroson létezik, fenntartják az „Egyesületközi Bizottság"-ot.

1922. június havában a külföldön legolvasottabb, Magyarországon német nyelven megjelenő „Pester Lloyd” (Pesti Lloyd, a londoni Lloyd Edward kávéházban alakult az első társaság, mely kereskedelmi egyesülés volt. Rövidesen sok hajózási, biztosító és ipari egyesülés vette fel címébe a Lloyd nevet, így az 1853-ban alakult Pesti Lloyd Társulat is) állandó bélyegrovatot rendszeresített. Az 1854-ben alapított lap naponta kétszer reggel és a délutáni órákban jelent meg. A reggel megjelenő példány alcíme „Morgenblatt”, a délutánié „Abendblatt” volt. A rendszeresített állandó bélyegrovat szerkesztője Lehnert Frigyes volt és a lap péntek délutáni (Abendblatt) számaiban volt olvasható. Bár az egykori lap szellemi irányától bennünket egy világválaszt el, mégis el kell ismernünk, hogy hazánkban a filatéliának nagyszolgálatot tett. Az a tény, hogy korának vezető napilapja állandó bélyegrovatot indított nagyban hozzájárult ahhoz, hogy a filatéliát lenéző, kigúnyoló szemléletet visszavonulásra késztette. Ezenfelül újítása nyomán rövidesen összes Budapesten és vidéken megjelent napi és heti lapok bélyegrovatot rendszeresítettek.

1922. szeptember 24-től október l-ig megrendezte a „LEHE” az „Első Országos Levélbélyeg Gyűjtői Hét” című bélyegkiállítást. A kiállítás helye az egykori Erzsébet téri Nemzeti Szalon volt. Évekkel ezelőtt lebontották és helyét az Engels téri megvilágított virágágyak jelzik. A kiállítás megnyitását követő napon a Magyar Tudományos Akadémia előadótermében, elhunyt kiváló filatelistánk Dessewffy Miklós emlékére díszülést rendeztek, melyen négy szakelőadást is tartottak. A „Filatelista Nagyhét” alatt az összes budapesti bélyeggyűjtő egyesületekben szakelőadásokat és gyűjtemény bemutatókat rendeztek.

1923. január 13-án, Petőfi Sándor születésének 100 esztendős évfordulója alkalmából öt bélyegből álló sorozatot adott ki postánk. A sorozat külön érdekessége, hogy a bélyegfelirat a korábbi „Magyar Kir. Posta” helyett „Magyarország” lett. E sorozat kiadását követő 15 éven át ez volt a bélyegfelirat és csak az 1938-ban kiadott Szt. István sorunk bélyegein tért vissza ismét a „Magyar Kir. Posta” felirat. '

1923. február első napjaiban Bíró Marcel neves filatelistánk a magyar bélyegek monográfiáját tartalmazó kéziratát kiadás céljából átadta a „Pannonia Bélyegegyesület"-nek. Eddig még meg nem állapítható okból nem került, kivitelezésre, sőt még ami ennél is nagyobb baj, nyomtalanul eltűnt. E sorok írójának a kézirat megtalálására irányuló minden kutatása eddig eredménytelen maradt. Megtalálta viszont, hogy a ,.Pannónia” 1923-ban 4 német, 1 francia,. 1 angol és 1 olasz nyelven, szerkesztett szaklap előfizetője volt, vala-

mint, hogy Grosz Gyula nevű tagjának repülőposta gyűjteménye határainkon túl is ismeretes volt. Ez utóbbit Anglia legöregebb bélyeggyűjtő egyesületének a „Royal Philatelic Society"-nek (Királyi Filatéliai Társulat) 1923. január 6-án kelt és az egyesülethez intézett levele igazolja, melyben Grosz gyűjteményének részletes leírását kérik és kérdezik, hogy számíthatnak-e annak Londonban való kiállítására.

1923. február 22-én elhunyt az 1850-ben született, külföldön is jól ismert filatelistánk Payer Béla. (l. 1920.!) Amikor Dessewffy Miklóst vésetjavítási kutató munkájáért (l. 1918.!) éles támadások érték, Payer állt ki elsőnek védelmére, majd ezt követően maga is segédkezett Dessewffynek vésetjavításaink rendszerezésében.

1923. május 2-án Iván Kornál szerkesztésében megjelent a „Magyar Bélyeg” c. szaklap, mely 1923. szeptember havában a „LEHE” hivatalos közlönye lett.

1923. augusztus havában a „Budapesti Hírlap” c. napilap állandó bélyegrovatot rendszeresített. A hetenként megjelenő rovatot, Iván Kornél a „Magyar Bélyeg” kiadója szerkesztette.

1923. november 5-i számában a „Donaupost” (1. 1918.!) közli, hogy a budapesti bélyeggyűjtő egyesületek közös akciót kezdeményeztek egy bélyegszékház megszerzésére. A lap véleménye szerint bármilyen szép is ez az elhatározás, ugyanúgy nem fog sikerülni, mint ahogy ez a bécsi egyesületeknek sem sikerült. Egy ingatlan megvásárlása vagy felépítése olyan anyagi felkészültséget igényel, mely a gyűjtők áldozatkészségét messze meghaladná. A lap véleményét ismertetve, kiegészíthetjük azt még azzal is, hogy abban az időben,amikor még a szövetség is csak papiroson létezett, bélyegszékházról beszélni hiú ábránd volt.

1923. december 2 és 8 közötti napokban győri filatelistáink jól sikerült bélyegkiállítást rendeztek. A látogatók között feltűnt a szomszédos megyék sok bélyeggyűjtője.

1923. december 20-tól 27-ig „II. Országos Levélbélyeggyűjtői Hét” címen az Iparművészeti Múzeumban bélyegkiállítást rendeztek. A bíráló bizottságelnöke Schmidt József, tagjai Jászai Emánuel János, Megay Oszkár, Pollatschek Sándor, Popovits Mirkó és Szécsy Artúr voltak. A gyűjtői hét keretében előadásokat a következők tartottak: Császár Károly, Csécsi Imre dr. Hampel Antal, dr. Rédey Miklós és Sterk Izidor. Az előadásokat a kiállítás színhelyén egy külön erre a célra berendezett helyiségben tartották.

1924-ben Jászai Emánuel János kiadásában és szerkesztésében megjelent„Magyar Levélbélyeg” c. folyóiratban végre bemutatták Than Mór első magyar bélyegtervét. (l. 1848.!)

1924-ben a „Philatélia” c. szaklapunk cikksorozatban ismertette Rédey Miklós, majd Hugó Griebert angol filatelista kőnyomatos bélyegeinkről szóló tanulmányát. Griebert a Gibbons cég szemléjében ismertette elsőként 5 krajcáros kőnyomatos bélyegünk típusváltozatait.

1924 tavaszán a „Ma Este” c. színházi folyóirat is állandó bélyegrovatot létesített, mely főleg filatéliai pletykákkal foglalkozott.

1924. július 29-én megalakult a „Bélyeg Klubház Rt.". A cégbíróság Cs. 23 916/1925. sz. végzésével a részvénytársaság alapszabályait jóváhagyólag tudomásul vette. Nyilván erre az alakulásra célzott a jólértesült „Donaupost”   
1923. november 5-i számában ismertetett székház alapításáról beszámoló cikk. A cégbírósági végzésből kitűnően az alakuló ülésen elfogadott alapszabályokat a cégbíróság nem vette tudomásul és újabb közgyűlés által módosított alapszabályokat kívánt. A második 1924. december 29-én megtartott pótalakulóközgyűlésen elfogadott és megváltoztatott alapszabályokat azután 1925. április 6-án jóváhagyta.

Az alapítók nyilván nemzetközi méretű üzletről álmodtak, mert a jóváhagyott alapszabályokban a társaság neve német, francia, angol és olasz fordításban is szerepel. íme a szép névgyűjtemény: „Marken-Klubhaus Aktiengesellschaft, Maison du Club des TimbresPoste Societé Anonyme, Club-Houseof Post-Stamps Limited, Casa del Club dei Bolli Societá Anonima."

A vállalat alapszabályszerű tárgya: „klubház létesítése és pedig megfelelő helyiség bérlete, vagy építkezés útján, amely klubház elsősorban a magyarországi bélyeggyűjtő egyesületek összejövetele és céljaira szolgálna. Továbbá a klubház fenntartásával járó összes üzletek teljesítése ún. vendéglői kávéházi és szállodai üzem folytatása, a klubot látogató egyesületeknek és azok tagjainak otthonszerű ellátása, helyiségek bérbeadása, bélyeg és műtárgyak kiállítása, ezek árverezése, megőrzése, ilyenekre előleg nyújtása, bélyegtőzsde létesítése, bélyeggyűjtő és más egyesületek adminisztrálása, szakkönyvek és lapok kiadása, valamint bélyeggyűjtő segédeszközök gyártása és mindezekkel való kereskedés.

Az rt. alaptőkéje papiroson 50 000 000 korona volt, mely 5 000 db egyenként 10 000 K névértékű, névre szóló részvényre oszlott. Az első igazgatóság tagjaiul az alapítók Endrényi Sándort, Horváth Artúrt, Khayl Elemért, Lányi-Lindner Gusztávot, dr. Marzloff Camillót, Szabó Imrét és Vigadi Virgilt választották. Az ismertetett névsorból kitűnően az igazgatóság a „LEHE”, „Hungária” és „Pannónia” tagjaiból alakult.

A megalapított vállalat feladatkörét tekintve, szinte hihetetlen, hogy komoly emberek mire vállalkoztak. A vendéglátóipari kombináttól kezdve, bélyegkereskedelmen és bankszerű üzleteken át a segédeszközök gyártásáig mindennel foglalkozni akartak. Inflációs viszonyok adta obskurus üzleti vállalkozásra fordították a jóhiszemű bélyeggyűjtők által összeadott pénzeket. A három vezető egyesületből főleg a pannóniások voltak a vállalkozás résztvevői, így nyugodtan megállapíthatjuk, hogy amikor Bíró Marcell munkájának kiadására nem volt anyagi lehetőség, akkor efféle üzletekre jutott. így az utókornak szakkönyvek helyett csak cégbírósági iratok maradtak. Az alaptőkét „eladminisztrálták”, a részvényesek pénzüket az utolsó fillérig elvesztették.

1924 nyarán Szlovákiában legolvasottabb magyar nyelven megjelenő napilapjában állandó bélyegrovatot rendszeresítettek, melyet ismert filatelistánk, Weinert Győző dr. szerkesztett. A rovatban közölt cikkek főleg magyar klasszikus bélyegekkel foglalkoztak és bőségesen ismertették a magyar filatélia eseményeit.

1924. nyarán a „Salgótarjáni Bélyeggyűjtők Egyesülete” szépen díjazott országos versenyt hirdetett a magyar bélyegeken előforduló vízjelállás, vízjel- és fogazási különlegességek hiánytalan felsorolására, illetve ismertetésére. Egy viszonylag kis taglétszámú vidéki egyesület részéről ilyen pályázat kiírása   
minden elismerést megérdemelt. A pályázat kiírásával egyidejűleg ifjúsági gyűjteménybemutató versenyt is rendeztek.

1924 nyarán Bécsben, a Duna csatorna mentén végzett földmunkák alkalmával, egy ládát találtak, melyben 185 db., részben gumiból, részben fémből készült bélyegzőt találtak. A bélyegzők között sok magyar nyelvű és megszállási volt. A hamis bélyegzők között egy eredetit is találtak, ez egy Dorfinger nevű bécsi bélyegkereskedő cégbélyegzője volt, aki a láda felfedezését megelőző napon öngyilkos lett és titkát így a sírba vitte.

1924 őszén a pozsonyi „Hiradó” c. napilap kiadásában megjelent „Magyarország levélbélyegeinek katalógusa 1850—1924". Szerzője Weinert Győző volt. 1925-ben egy újabb, bővített kiadás jelent meg, melyben a szerző a magyar megszállási bélyegeket is rendszerezve ismertette.

1924. szeptember 20-án került megrendezésre az „I. Magyar Filatelista Nap". Ugyanezen a napon nyílt meg a pesti vigadóban rendezett és 24-ig tartó nagyszabású bélyegkiállítás. Mindkettőt az „Egyesületközi bizottság” rendezte.

1925-ben végre jóváhagyta a belügyminisztérium az 1922. június 13-án megalakult. „Magyar Bélyeggyűjtő Egyesületek Országos Szövetsége” alapszabályait ezzel működését hivatalosan is megkezdhette. Időközben megváltozott az 1922-ben megválasztott vezetőség is és 1925-ben a szövetség vezetősége a következő személyekből állt: elnök Khayll Elemér, alelnökök: dr. Szalay-Újfalussy László, Vejtey-Kölbig Ferenc, Vécsei Ede, dr. Vigadi Virgil és Schmidt József. Főtitkár: Bauer Béla. Titkár: Kühn János. A szövetség tagegyesületei 1925-ben. „LEHE” (Levélbélyeggyűjtők Első Hazai Egyesülete) elnök: Schmidt József, titkár: László Illés. „Hungária” (Hungária Magyar Bélyeggyűjtők köre, alakult 1898-ban.) Elnök: dr. Szalay-Újfalussy László, titkár: dr. Kiss Aladár. „Elma” (Első Magyar Alkalmibélyeggyűjtők Egyesülete, alakult 1911-ben.) Elnök: Vejtey-Kölbig Ferenc, titkár: Szabó Antal Jenő. „Amatőrök"' (Magyar Amatőrök Országos Egyesülete, alakult 1913-ban.) Elnök: dr. Vigadi Virgil, titkár: Kühn János. „Pannónia"(Pannónia Bélyegegyesület, alakult 1917-ben.) Elnök: Vécsei Ede, titkár: dr. László Berthold. „Országos” (Magyar Bélyeggyűjtők Országos Egyesülete, alakult 1919-ben.) Elnök: Beszédes Sándor, titkár: Árvai Artúr. „Kereskedők” (Magyar Bélyegkereskedők Egyesülete, alakult 1919-ben.) Elnök: Majó Sándor titkár: Ferdinkó Béla. „R.L.T.” (Richter Lajos Társaság, alakult 1925-ben.) Tagjai meghívásos alapon a szakírók és legalább ezüst érmet nyert bélyeggyűjtők. „Turul” (Turul Magyar Filatelistaképző Egyesület, alakult 1925-ben.) Elnök: Lótay Gyula, titkár: Márton Jenő.

Vidéki tagegyesületek 1925-ben: Pécsi Bélyeggyűjtők Egyesülete. Alakult 1919-ben. Elnök: Börötzffy Károly, titkár: Tiszay Béla. Debreceni Bélyeggyűjtők Egyesülete: alakult 1925-ben. Elnök: dr. Zalay János, titkár: dr. Sajó László. Szegedi Bélyeggyűjtők Egyesülete. Alakult 1925-ben. Elnök: dr. Szabó József, titkár: Lustig István. Miskolci Bélyeggyűjtők Egyesülete. Elnök: Gresits Elemér, titkár Kállai Géza. „Sempronia” Amatőrbélyeggyűjtők Asztaltársasága, Sopron. Elnök: Schleiffer Richárd, titkár Ferenczy István. Gyöngyösi Bélyeggyűjtők Egyesülete (előbb „Gyöngyösi ifjúsági Bélyeggyűjtők Egyesülete.) Elnök: betöltetlen, titkár: Kring Gyula.

Alakulóban levő és szövetségi felvételüket kért egyesületek: Szombathelyi Bélyeggyűjtők Egyesülete, Székesfehérvári Bélyeggyűjtők Egyesülete, Bajai Bélyeggyűjtők Egyesülete.

Szövetségi Ifjúsági tagegyesületek: Ifjúsági Bélyeggyűjtők Első Magyar Egyesülete. Alakult 1923-ban. Tanárelnök: Antos Mihály. II. ker. Toldy Ferenc utcai Reáliskola Ifjúsági Bélyegegyesülete. Alakult 1925-ben. Tanárelnök:Koczogh András. VII. ker. Madách Főgimnázium Ifjúsági Bélyegegyesülete. Alakult 1925-ben. Tanárelnök: Steller Ignácz. Nyíregyházi Főgimnázium Ifjúsági Bélyegegyesülete. Alakult 1925-ben. Tanárelnök: Cvick Lajos.

Alakulóban levő és szövetségi felvételüket kért ifjúsági egyesületek: Verbőczy István Reálgimnázium, Kölcsey Ferenc Reálgimnázium, Bólyai Farkas Főreál, Zrínyi Miklós Reálgimnázium, Kemény Zsigmond főreál és VTJ. kerületi Főgimnázium ifjúsági bélyeggyűjtő egyesületei.

Ugyanebben az időben Budapesten négy szaklap jelent meg. „Philatélia” szerkesztette Doszkár Ferenc, „Bélyeggyűjtés” szerkesztette Iván Kornél,„Turul Filatelista Világlap” szerkesztette Braun Ödön és a „Bélyeggyűjtés"szerkesztették Engel Frigyes és Hirsch Gyula. Kivétel nélkül öthetenként jelentek meg a lapokon feltüntetett adatok szerint. A valóságban nem mindig így volt.

1925-ben a következő Budapesten megjelenő napilapokban volt rendszeres bélyegrovat. „Budapesti Hírlap” vasárnapi számában, szerkesztette Iván Kornél. „Nemzeti Újság” minden keddi számában, szerkesztette Jászai Emánuel János. „Pesti Napló” minden szerdai számában, szerkesztette Lóránt Mihály. „Pester Lloyd” minden pénteki számában szerkesztette Jászai Emánuel János.

1925. április 7-e és 14-e között rendezték szegedi filatelistáink az „Első Bélyeghét Szegeden” című kiállításukat az ottani múzeumban. A kiállítás egyik látványossága volt a szegedi filatelisták kollektív munkájának és áldozatkészségének eredménye, egy szép magyar bélyeggyűjtemény, melyet múzeumunk részére készítettek állandó kiállítás céljaira.

1925. május 13-án letartóztattak Rákospalotán egy ügyvédjelöltet. Hosszabb nyomozás eredménye volt felülnyomásos portóbélyegeink hamisítójának, letartóztatása. A házkutatás során végre sikerült egy bélyeghamisítót tettenéréssel ártalmatlanná tenni.

1925. május végén postánk bélyegmúzeumunk számára megvásárolta a szegedi dr. Ács Jenő féle „Fiume” és „Szeged” bélyeggyűjteményt., mely így az érdeklődők számára is hozzáférhetővé vált.

1925 nyarán dr. Erdődi Ármin és Kner Endre szerkesztésében megjelent az „1871 −1920 kiadású Magyar Postabélyegek Árjelző. Kézikönyve". A jól szerkesztett mű az árjelzéseken kívül ismertette összes fogazási és vízjel-különlegességeket. 1926-ban megjelent az első, 1928-ban a második pótlás, majd 1931-ben a harmadik pótlás. Úgy a kézikönyvet, mint pótlásait a gyomai Kner Izidor nyomda adta ki.

1925. szeptember havában az Athenaeum kiadásában megjelent Lóránt Mihály „A bélyeg” című könyve. Sajnos a kb. 100 oldalas könyv mondanivalójának nagyrésze a bélyegkereskedelemmel összefüggő.

1925. december 12-e és 14-e között került megrendezésre a „II. Magyar Filatelista Nap”, melyét már a szövetség rendezett a pesti vigadóban. A bélyeg-  
kiállítás keretében vásár, csere, aukció és sorsolás is volt. A három napon áttartott, előadássorozat témái a következők voltak: Bélyeghamisítás elleni küzdelem, A filatélia vidéki nehézségei, Szakirodalom és szaksajtó helyzete, A csere és körküldeményforgalom problémái, a filatelisták jogvédelme, Az ifjúsági bélyeggyűjtés szervezésének nehézségei, A nemzetközi bélyegcsere még megoldatlan kérdései, Nemzetközi filatelista kapcsolatok mielőbbi létesítése, Fekete listák publikálása, Újabb egyesületek megalapításának nehézségei, Az eszperantó és filatelista szervezetek közötti kapcsolatok elmélyítése és a helység kérdés. Az egyes referátumokat színvonalas vita követte, melyekben közel 40 hozzászólás hangzott el.

1925 december 16-án megalakult a „Nyugatmagyarországi Bélyeggyűjtő Egyesület". Elnökül Deme Lászlót, titkárnak Domby Józsefet választották meg. Az egyesület szervezése alkalmával még a „Szombathelyi Bélyeggyűjtők Egyesülete” címet használták és szövetségi felvételüket is ezzel a címmel kérték.

1926. január havában a „Pannónia” közgyűlésén Vécsei Ede köri elnök szövetségi mozgalmat követelt a filatéliai életben közhasználatban levő német szakkifejezések megmagyarosítására. Véleménye szerint művelt emberhez nem méltó módon használnak gyűjtőink német magyar korcsszavakat pl. „kingerlice”, mely a kinkerlitzchen (semmiség) szóból származó. Köteg helyett„bündli, bindli, pündli". Ragasztónyomos helyett „falcos”, ablakos helyett „dünn”, postatiszta helyett „postfris”, teljes helyett „ganczahe” stb. stb. az eléggé el nem ítélhetően használatos kifejezések. Nagyobb nyomaték kedvéért bejelentette, hogy a „Pannónia” ülésein, amennyiben a felszólalók ilyen és ehhez hasonló kifejezéseket használnak, azokat nyomban félbeszakítva figyelmeztetni fogja a helyes kifejezés használatára. Ezt a „fenyegetését” két évtizeden át valóban be is tartotta. A közben eltelt négy évtized sem volt sajnos elég ahhoz, hogy ezek a helytelen kifejezések a feledés homályába merüljenek.

1926. február 23-án tartott közgyűlésen szövetségünk a következő állandó munkabizottságokat létesítette: 1. Propaganda, 2. Pénzügyi, 3. Szakirodalmi,4. Katalógus és árelemző, 5. Vidéki gyűjtőket szervező, 6. Ifjúsági és 7. Bélyegvizsgáló. A 12 tagú bélyeg vizsgáló állomás tagjai között olyan neveket találhattunk, mint Rédey, Schiller, Markstein, dr. Ünterberg, dr. Sailer, dr. Pákozdy stb. A vizsgálatnál hamisnak talált bélyegek hátoldalán „falsum” bélyegzést alkalmaztak.

1926 márciusában a Doszkár Ferenc kiadásában megjelent „Philatélia"c. szaklap kiadásának megszűntetésével egyidejűleg egy újabb szaklap indult „Filatéliai Kurír” címmel. Az új lap szerkesztője és kiadója Örvös János volt. A lap színvonalával, megjelenésének rendszerességével kiemelkedett az átlagszaklapok sorából.

1926 májusában nemzetközi botránnyá dagadt a „Petőfi Társaság” levélzáró bélyegeinek ügye. Jókai Mór születésének századik évfordulója alkalmából primitív kivitelű és háromszög alakú levélzáró bélyeget hoztak forgalomba,melynek bevétele a társaság irodalmi alapját szolgálta. így szólt a társaság hírverése. A filatelisták körében rövidesen szóbeszéd tárgya lett, hogy a bélyegekből befolyó pénzből vajmi kevés jut a beharangozott irodalmi alapra. Jel-  
lemző akkori állapotainkra, hogy az ügyben hivatalos vizsgálatot indíttatni csak kerülő utakon mertek. A leleplező Németország egyik jónevű lapja a„Hamburger Fremdenblatt” volt. A lap híre nyomán a magyar hatóságoknak végre cselekedni kellett. A belügyminiszter által elrendelt vizsgálat során megállapítást nyert, hogy a társaság hivatalos helyről kiadott „ajánlás” segítségével főleg az iskolákban, a tanulók körében helyezte el a bélyegeket. A megtévesztett tanárok és tanítók propagandájának révén dűlt a pénz, melyből 90%-ot a „vállalkozó ügynökök” és 10%-ot a társaság kapott. Jobb módú szülők gyermekeivel 50—100 darab bélyeget vásároltattak. Mindez hivatalos vizsgálat során derült ki. Az enyhén szólva fura szerződést a társaság nevében akkori elnöke Pékár Gyula közoktatásügyi államtitkár írta alá. Arra a vizsgálat természetesen már nem terjedt ki, hogy a „vállalkozó ügynökök” (az elnevezés Pékár vallomásából származó) a 90%-ból kinek mennyit voltak kötelesek leadni. E kényelmetlen témát nyilvánvalóan az ügyben szerepelt közéleti férfiakra való tekintettel nem feszegették. A bélyeggyűjtők szövetsége a maga részéről beérte annyival, hogy a levélzáró bélyegek használatának mellőzésére kérte fel tagegyesületeit. A botrányról különben a Pozsonyban megjelenő kitűnő bélyegszaklap a „Donaupost” 1926-os évfolyama, 5. számának 88. oldalán is beszámolt.

1926. június 10-e és 20-a közötti napokban megrendezték az „Első Magyar Országos Ifjúsági Bélyegkiállítást".

1926 december első napjaiban a „Magyar Bélyeggyűjtők Országos Egyesülete” bejelentette, hogy a szövetségből azonnali hatállyal kilép. Az erről szóló jelentés a kilépés okául „vitás kérdést” említett, de hogy ez közelebbről mi volt, arról említés nem történt.

1926. december 19-én rendezték a „III. Magyar Filatelista Nap"-ot. Színhelye az Imperial szálloda (VIII. Rákóczi út 90.) pálmaterme volt. Alkalmi postahivatal is működött. Kisebb méretű rendezvényeink sorába tartozott és ezt a kedvezőtlen gazdasági viszonyokkal magyarázták.

1927 januárjában tartotta hangversenyét Pia Ravenna olasz koloratúrszoprán énekesnő a zeneakadémia nagytermében. „Az Újság” c. napilapriporterének elmondotta, hogy legnagyobb szenvedélye a bélyeggyűjtés és arra kérte a közönséget, hogy felléptekor virág helyett bélyegeket dobjanak fel a zeneakadémia dobogójára. Mint mondotta a virág elhervad, a bélyeg megmarad és ez mindig emlékeztetni fogja őt a kedves magyar közönségre. Szemtanúk beszámolója szerint nemcsak bélyegeső volt, hanem a koncert befejezése után a művésznő még sokáig beszélgetett a jelen volt filatelistákkal magyar bélyeggyűjteményének felépítéséről.

1927. február 28-án megjelent a „Magyar Bélyeggyűjtő Egyesületek Országos Szövetsége” kiadásában a szövetségi „Értesítő” első száma. Főszerkesztő Rédey Miklós, felelős szerkesztő: Iván Kornél volt.

1927. május le és 9-e közötti napokban a szövetség megbízásából a„LEHE” rendezte meg a „IV. Magyar Filatelista Nap"-ot, melynek keretében megrendezésre került a „Levélbélyeggyűjtők Első Hazai Egyesülete V. Bélyegkiállítása” is. Színhelye a vasúti és hajózási klub díszterme volt. A kiállítás egyben a „Második Magyar Országos Bélyegkiállítás” is volt. A kiállítás tartama alatt megtartott előadások címei a következők voltak: utánvéséseink-

ről a magyar bélyegek nemzetközi megvilágításban, a magyar bélyegek vízjeleiről, a fogazási változatairól, nem postai bélyegek gyűjtéséről, az ifjúsági bélyeggyűjtésről, különleges postai lebélyegzésekről, a bélyeggyűjtők indokolt panaszairól és végül a bélyeggyűjtők hátramaradottjainak jogvédelméről.

1927 tavaszán jelent meg Jászai Emánuel János könyve, „A Magyar Bélyegek Katalógusa". A 232 oldalas (13x20 cm méretű) 435 ábrával megjelent könyv tartalmi színvonala és kivitele minden elismerést megérdemelt. Az Egyetemi Nyomda kiadása volt, melynek élén ebben az időben” kiváló szakírónk Czakó Elemér dr. állt.

1927 tavaszán filatelistáink vették észre, hogy postánk kárára nagyméretű bélyeghamisítás folyt. Első pengő-filléres sorunk 8, 16, 32 és 40 filléres címleteit hamisította egy bűnszövetkezet, melynek tagjai Hrabák, Halpert-Hámos és Weiner nevű nyomdai alkalmazottak voltak. Havas nevű Dorottya utcai trafikos útján hozták hamisítványaikat forgalomba. A terjesztés gyorsan történt, mert ebben a trafikban vásárolták bélyegszükségletüket a környező nagy bankok; ezek bélyegfogyasztása pedig köztudomásszerűen nagyméretű volt. Amikor a hamisítókat lefülelték, már 10 000 pengő értékű bélyegen túladtak, de még ennél is nagyobb értéket reprezentált a lefoglalt és még el nem adott bélyegek névértéke. Élesszemű filatelistáink felfedezése nélkül bizonyára még sokáig űzhették volna iparukat a bélyeghamisítók.

1927. május 30-án ülést tartott szövetségünk. Ezen többek között hosszabb vita után elfogadták Gábor Ignác elnöki tanácstag indítványát, mely szerint a szövetség fogadja el a FIP (Fédération Internationale de Philatélie; rövidítése, magyarul Nemzetközi Filatelista Szövetség) meghívását és lépjen be tagjainak sorába. A FIP júniusban Strassburgban megtartott kongresszusán a magyar szövetséget egyhangú határozattal rendes tagul felvették. A FIP székhelye ebben az időben Brüsszel volt. A felvétel idejében a magyar szövetségnek hét fővárosi és három vidéki tagegyesülete volt.

1927. október 22-én és 23-án Debrecenben jól látogatott bélyegkiállítást rendeztek, melyen több fővárosi gyűjtő is kiállított. Több pesti egyesület csoportos látogatást is szervezett.

1927. december 9-én jóváhagyta a cégbíróság az 1924. július 29-én megalakult „Bélyeg Klubház Rt.” felszámolását. Ezzel az aktussal végleg kimúlt egy botrányosan könnyelműen alapított üzleti vállalkozás, mely komolytalanságában is súlyos károkat okozott a magyar filatéliai mozgalomnak.

1927 végén a „Levélbélyeggyűjtők Első Hazai Egyesülete” kiadásában megjelent Rédey Miklós munkája: „Az aratósokig megjelent segélybélyegeink, portóink stb. 1913−1918".

1927 végén a „Strigonium Esztergomi Bélyeggyűjtők Köre” bejelentette belépését az országos szövetségbe.

1927 folyamán vidéken megjelenő napilapjaink közül újabb három határozta el rendszeres bélyegrovat szerkesztését. Szombathelyen a „Vasvármegye” rovatvezető: Deme László, Miskolcon a „Reggeli Hírlap” rovatvezető Mózes Ábrahám, Szegeden a „Délmagyarország” rovatvezető Székely Móric volt.

1928 nyarán a „Hadtörténeti Múzeum” bélyegosztályt létesített. Ebben kívánták összegyűjteni a katonai és hadivonatkozású (kísért a motívumgyűjtés) bélyegeket, lebélyegzéseket, tábori postai küldeményeket és hadtáp pos-

tai emlékeket. Ezzel kb. egyidőben a Széchényi könyvtár is bélyegmúzeum szervezését jelezte.

1928 októberében 73 éves korában elhunyt nagy bélyeggyűjtőnk Popovits Mirkó Frigyes. Bélyeggyűjteményét részben eladta, részben odaajándékozta bélyegmúzeumunknak. Ő volt az első nagy gyűjtőnk, aki minden külföldről érkezett vételi ajánlatot visszautasítva teljes gyűjteményét a magyar filatélia számára biztosította.

1928 novemberében kiváló filatelistát tiszteltek meg halála után azzal, hogy nevéről utcát neveztek el. Persze nem nálunk, hanem Németországban. Gössnitz (l. 1911-nél!) városi tanácsa a filatéliai munka megbecsülésének jeléül utcát nevezett el A. E. Glasewaldról. A magyar filatelistákkal sűrű kapcsolatot tartott és Budapesten is járt. (l. 1913-nál!)

1928. november 3-án és 4-én rendezték meg az „V. Magyar Filatelista Nap"-ot. Színhelye az „Országos Iparegyesület” VI. Zichy Jenő utca 4. sz. a. székháza volt. A szövetség közgyűlését, valamint a szokásos előadássorozatot ugyanekkor ugyanitt a székház dísztermében rendezték.

1928. december 9-én és 10-én rendezték Debrecenben a „Második debreceni kiállítás"-t. A „Kereskedő Társulat” székházának nagytermében sorakoztak a tárlók és a látogatók száma meghaladta a négyezret. Feltűnést keltett a kiállításon Barta Antal kabai földműves maga készítette bélyegalbuma és ebben elhelyezett gyűjteménye. Személyében tisztelhetjük első ismert földműves bélyeggyűjtőnket, ezért külön öröm számunkra, hogy itt közölt fényképét megörökíthetjük az utókor számára.

  
Barta Antal

1928 decemberében megérkezett a szövetség által megrendelt és Fournier (Francois Fournier minden idők legnagyobb bélyeghamisítója, francia születésű volt, aki a svájci Genfben élt) összes hamisítványait tartalmazó gyűjtemény. 1929. január 21-én az „Amatőrök”, 22-én a „Hungária”, 23-án az „Elma”, 24-án a„LEHE” és 25-én a „Pannónia” rendezett külön összejövetelt, hogy a már világhírűvé vált gyűjteményt tagjainak bemutathassa. A gyűjtemény méretére jellemző, hogy az abban elhelyezett és művészi tökéllyel készült hamisítványok valódi példányainak értéke 1928-ban megközelítette a három millió svájci frankot. Az albumban volt magyar kőnyomatos bélyegeket boríték kivágásokból készítette; a fogazásukhoz (9½-es) szükséges készülékét külön e célra készítette. Vajon hova lett ez a ma már pótolhatatlan értékű gyűjtemény, mely felszabadulásunk előtt még a szövetség leltárában volt.

1928 végén a postavezérigazgatóság átiratban kérte a Magyar Bélyeggyűjtő Egyesületek Országos Szövetségét, hogy készíttessen egy magyar filatéliai szakszótárt. Az átirat nyilván a „Pannónia” elnökének, Vécsei Edé-

nek kezdeményezése nyomán született (l. 1926-nál!) és sajnos a mai napig sem vesztett aktualitásából.

1929. január 10-én elhunyt Pollatschek Sándor, aki az első ismert magyar bélyeggyűjtő volt. (l. 1863-nál!) Hatvanhat éven át dolgozott a magyar filatélia „hőskorában” úgy, hogy irigyei nem voltak. Személyi, hiúsági kérdéseken mindenkor túltette magát és személye volt az a fix pont, akire mindenkor és mindenütt számítani lehetett. Egyesületi sovinizmus nem zavarta, azt kezdettől fogva mélységesen elítélte és ennek bizonyítására minden bélyeggyűjtő egyesületnek megalakulásától kezdve tagja volt. Magyar, de különösen angol és francia gyűjteménye korának világviszonylatban ismert és számontartott gyűjteménye volt.

1929 januárjában Ady Lajos debreceni tankerületi főigazgató (Ady Endre testvéröccse) köriratban hívta fel tankerületének középiskolai igazgatóit, törekedjenek iskoláikban bélyeggyűjtő egyesületeket szervezni. Részletesen ismertette a bélyeggyűjtés fontosságát és rámutatott arra, hogy az ezzel járó pedagógiai előnyöket egy tanár sem nélkülözheti. Egyidejűleg megbízta Cvíck Lajos gimnáziumi tanárt egy országos középiskolai filatéliai szervezet alapszabályainak kidolgozására. Elképzelés szerint a megalapítandó szervezet az országos szövetség ifjúsági alszövetsége lett volna. A szervezés kezdeti sikerei után az egész mozgalom a pedagógusok közönye következtében ellaposodott, majd megszűnt.

1929. április 23-án tartotta ötödik rendes évi közgyűlését a „Magyar Bélyeggyűjtő Egyesületek Országos Szövetsége". A közgyűlés helye a körúti Edison kávéház különterme volt. Azok a filatelisták, akik a székházról és bélyegotthonról blazírt közönnyel beszélnek, gondoljanak arra, hogy egyesületeink és filatéliai szervezeteink évtizedeken át Budapest különféle kávéházainak megtűrt vendégeiként tartották összejöveteleiket és ezen a kötelező fogyasztás sem változtatott. Az egyesületi titkárok és pénztárosok kofferekben hurcolták az irattárat, katalógusokat és egyéb felszerelést, amire napjainkban kevés egyesületi vezető vállalkozna. Az egyesületi tisztségviselők bélyeggel való jutalmazása ismeretlen fogalom volt. 5−10 évi munka után kaptak egy „díszoklevél” vagy plakett formájában jegyzőkönyvi köszönetet, ők voltak filatéliai életünk minden dicséretet és elismerést megérdemlő „kulijai". E reminiszcenciák közbevetőleges ismertetése után foglalkozzunk a szövetségi közgyűléssel. A részt vevő tagegyesületeket taglétszámuk arányában a következő számú szavazati jog illette: „Elma” (Első Magyar Alkalmi Bélyeggyűjtők Egyesülete 8 szavazat, „Hungária” (Hungária Magyar Bélyeggyűjtők Köre) 7 szavazat, „LEHE” (Levélbélyeggyűjtők Első Hazai Egyesülete) 10 szavazat, „MABOE” (Magyar Amatőrök Országos Egyesülete) 10 szavazat, „Pannónia” (Pannónia Bélyeggyűjtő Egyesület) 10 szavazat, „Kereskedők (Magyar Bélyegkereskedők Egyesülete) 2 szavazat, „Debreceni Bélyeggyűjtők Egyesülete” 6 szavazat, „Strigonium Esztergomi Bélyeggyűjtők Köre” 2 szavazat, „Szegedi Bélyeggyűjtők Egyesülete” 4 szavazat. Amint a részletezett számokból megállapítható a budapestiek 43 szavazatával szemben a vidéket mindössze 12 szavazat illette. Az arányokból következtethetően minden ötödik szervezett bélyeggyűjtő volt vidéki. Érdekes az is, hogy a korábban legnagyobb taglétszámú egyesület a „Hungária” taglétszáma ebben az időben mennyire

visszaesett. A közgyűlési beszámoló megemlítette, hogy tekintettel a nyomasztó gazdasági viszonyokra, az 1928. évi V. filatelista napot csak igen szerény keretek között rendezhették. Kiállítás megrendezésére anyagi okokból nem kerülhetett sor. A közgyűlésen elfogadott 1929. évi költségelőirányzat teljes bevétel összege 560, pengő volt, tehát annyi, mint egy jól fizetett tisztviselő egy havi fizetése. Az előirányzott bevétel a következő szövetségi kiadásokat volt hivatott fedezni: szövetségi értesítő költségeire 272, pengő FIP tagdíjra 33, pengő, főtitkár évi tiszteletdíjára 250, pengő és különfélékre írd és mondd 5, pengő. Persze ez utóbbi összeg is egy egész évre! A Fournier-féle album vételárát (61,24 P ma többszáz dohár) a szövetség vezetői adták össze. A közölt számadatokból kitűnően a szövetség abban az időben igen nehéz anyagi körülmények között dolgozott. A főtitkárnak juttatott tiszteletdíj éppen arra volt elég, hogy ebből a szövetség portó és távbeszélő kiadásait fedezhesse.

A közgyűlési beszámolóból kitűnően a szervezés alatt álló bélyegmúzeumon kívül a következő magyar múzeumokban volt bélyeggyűjtemény: Nemzeti Múzeum Széchényi könyvtárában, a Hadtörténelmi Múzeumban és Szegeden, az ottani városi múzeumban.

1929. május 9-e és 12-e között rendezték Szegeden, az ottani városi múzeumban a „Szegedi II. Országos Bélyegkiállítás"-t.

1929 júniusában Nyíregyházán, az ottani gimnázium bélyeggyűjtő köre országos ifjúsági bélyegkiállítást rendezett.

1929 derekán megjelent Örvös János kiadásában a filatéliai címtár. Az egyesületi adatok részletes ismertetésén kívül több száz bélyeggyűjtő címét közölte bélyegcsere elősegítése céljából.

1929-es év folyamán a „Postmarke” („Postabélyeg") c. német szaklap folytatásokban közölte Ing. Edwin Müller bennünket is érdeklő munkáját a „Die Losslösung des Ungarischen Postwesens von jenem Österreichs 1867 bis 1871 und die Entstehung der gemeinsamen Postwertzeichen vom Jahre 1867” (A magyar és osztrák postaszervezetek egymástól való különválása az 1867 és 1871 közötti években, valamint az 1867-es közös kiadás keletkezése).

1929. november 29-én a „LEHE” rendezésében előadást tartott a világhírű bécsi származású filatelista Edwin Müller mérnök. Előadásában részletesen ismertette, hogy 1867-ben 102 katonai határőrvidéki postahivatal működött és ez a szám 1871-ig 135-re emelkedett.

1929. december 7-én és 8-án a szövetség rendezésében ünnepelték a „VI. Magyar Bélyeggyűjtő (Filatelista) Nap"-ot. Színhelye a Drechsler kávéház (VI. Andrássy út 25.) félemeleti helyisége volt. Kiállítás helyett gyűjteménybemutatót rendeztek. Érdekességre tarthat számot, hogy akkor ki mit gyűjtött. A következők mutatták be gyűjteményeiket: Apfel Aladár (Hollandia), Bakos Kálmán (magyar), Bauer Béla, Bernát Imre (görög és Kréta), dr. Bródszky Dezső (Európa), Gábor Ignác (repülő), Hiros János (magyar), Luis István, dr. Marzloff Camillo (magyar lebélyegzések), Pinterits Sándor (alkalmi bélyegek és különlegességek), dr. Schmidt József (szerb és Levante), Szabó Antal Jenő (tengerentúl és okmánybélyegek), Szécsy Artúr (török).

A bélyegnapi előadások keretében elhangzott előadásokat a következő filatelisták tartották: Iván Kornél a készülő magyar filatéliai szakszótárról, dr. Hencz Lajos a magyar posta történetéről, Bíró Marcell a vidéki bélyeggyűjtés helyzetéről, dr. Schmidt József a bélyeggyűjtés új irányairól, dr. Marz-  
loff Camillo a magyar lebélyegzésekről. Mindkét napon bélyegvásárt is rendeztek. Bélyegkiállítás megrendezésére nyilván anyagi okokból nem kerülhetett sor.

1930. február havában megalakult a „Magyar Filatelisták Klubja". Érdekes, hogy az alakuló közgyűlésen elnök megválasztásra nem került sor.

1930. március 23-án a „Filatéliai Kurir” c. szaklap az Excelsior szálloda első emeleti dísztermében propaganda bélyegkiállítást rendezett.

1930. április 28-án megnyílt a postavezérigazgatóság Krisztina körúti palotájának VIII. emeletén a bélyegmúzeum, mely az 1939-es óv második feléig volt ezen a helyen. Végre megvalósult a magyar filatelisták évtizedeken át kórt és sürgetett intézményének megalapítása. Az előmunkálatok 15 éven át tartottak. A megnyitás idején a múzeum birtokában volt az alapot képező Popovits Mirkó-féle gyűjtemény. A múzeum akkori anyagának világrészek szerinti megoszlása a következő volt: 7000 magyar, 17 000 európai, 7800 ázsiai, 11 000 afrikai, 12 000 amerikai és 2500 ausztráliai bélyeg. Külön említést érdemel kőnyomatos bélyegeink csoportja, mely világviszonylatban is egyedülálló. A többszáz darabot számláló ritkaságok, használtak és használatlanok, egyes darabokon kívül tömbök, szalagok, csíkok láthatók. Borítékok és vegyes bérmentesítésű borítékok tarkítják a ritkaságokat. A múzeum első igazgatója Horváth József volt.

1930. szeptember 12-én nyílt meg Berlinben az „Iposta” (Internationale Postwertzeichen Ausstellung rövidítése, nemzetközi postaértékcikk kiállítás) bélyegkiállítás, melynek emlékét egy rendkívül értékes blokk, az első német blokk örökítette meg. Ez volt a magyar filatelisták, külföldön rendezett nagy nemzetközi kiállításon, impozáns méretű seregszemléje, melyről a nemzetközi szaksajtó hasábos beszámolókat közölt. A kiállított 20 magyar gyűjteményből 17 részesült díjazásban, összehasonlítás céljából íme néhány adat. A kiállított 213 német gyűjteményből 152 részesült díjazásban. Amíg tehát a magyar gyűjtemények díjazási százaléka 85 volt, addig a németeké csak kb. 70. Még a németekkel nem fordult elő, hogy általuk rendezett kiállításon ne ők szerepeltek volna a legjobban. Igaz, ezen a kiállításon már nemzetközi összetételű volt a bíráló bizottság. Nézzük a további számokat. 99 angol gyűjteményből 71, 27 hollandi anyagból 18, 20 osztrák gyűjteményből 14 és 23 csehszlovákiai gyűjtő közül 17 részesült díjazásban. A magyarok részvételét szövetségünk rendezte és nyolc éves munkájának, amint láthattuk, eredménye is volt. Mementó volt ez azok részére, akik személyi hiúságtól, féltékenykedéstől indíttatva sokáig kerékkötői voltak az egységes filatéliai csúcsszervezet megalapításának.

1930. december 7-én és 8-án rendezték a „VII. Magyar Bélyeggyűjtő (Filatelista) Nap"-ot. Mint a megelőző évben, úgy ezt is a Drechsler kávéház félemeleti helyiségében rendezték. Ugyanekkor az „Elma” (Első Magyar Alkalmi Bélyeggyűjtők Egyesülete) rendezésében bélyegkiállítás is volt.

1930 végén Bécsben megjelent Ing. Edwin Müller újabb munkája a „Die Poststempel auf der Freimarken-Ausgabe 1867 von Österreich-Ungarn” (Ausztria-Magyarország 1867-es kiadású forgalmi bélyegeinek lebélyegzései).

1930. december 28-án a „Pannónia Bélyegegyesület” életrevaló újítást kezdeményezett. Az egyesületi összejövetel alkalmával egy-egy tag bemutatta gyűjteményét, melyet a külön e célra választott 3 tagú bíráló bizottság minősített. Három hónaponként, a legjobb minősítésben részesült gyűjtemény   
tulajdonosának az egyesület értékes bélyegajándékot vásárolt. Napjainkban is alkalmas lenne ilyen bemutatósorozat rendezése a köri összejövetelek színesebbé tételére.

1931. április 5-e és 10-e közötti napokban az Andrássy út 69. sz. a. „régi műcsarnok"-ban rendezte a „Filatéliai Kurir” c. szaklap 1931. évi propaganda bélyegkiállítását, melyen több ismert „nagy” gyűjteményünk is bemutatásra került. A kiállítás érdekes újítása volt, hogy a kiállított anyagok egy részét (ezeket előre megjelölték) a kiállítás 3. és 4. napján elárverezték. A jól látogatott kiállítást vidékről is sokan felkeresték.

1931, április 10-én és 11-én a „Postatakarékpénztár Árverési Csarnoka” közbejöttével tartottak Magyarországon először bélyegaukciót (árverést). Az aukciót a „régi műcsarnok” VI. Andrássy út 69. sz. a. dísztermében tartották. Az aukcióra beadott kék Hawai bélyeg 8000, pengős kikiáltási áron nem talált vevőre. Érthető, hogy az akkor súlyos gazdasági válsággal küzdő országban nem akadt erre vevő. A mondott oknál fogva az aukció igen szerény anyagi eredménnyel zárult.

1931 áprilisában ismét megjelent az első világháború végén megszűnt „Bélyeg” c. szaklap. A Szabó Antal Jenő szerkesztésében megjelenő lapnak Dercsényi Dezső volt a kiadótulajdonosa. A lap határainkon túli olvasógárdára is számított, ezért német nyelven írott cikkeket és hirdetéseket is tartalmazott. Egykori hírek szerint az erdélyi szászság köréből többszáz előfizetőt gyűjtött a lap.

1931. június 7-én a „LEHE” jól sikerült „Bélyeggyűjtő Nap"-ot rendezett Székesfehérvárott. A bélyegkiállítást közel 2000 ember nézte meg, melyre a rendező egyesület közel 50 tagja leutazott.

1931 nyarán megalakult az „Orosházi Bélyeggyűjtők Egyesülete".

1931. augusztusában elhunyt kiváló filatelistánk Rédey Miklós. A már eddig többször említett levélboríték rajzú bélyegeinken található utánvésések kitűnő szakértője és rendszerezője volt. A magyar filatélia szerencséjére még halála előtt befejezte erről írott munkáját. Az utánvésések kutatását Dessewffy Miklós (l. 1918-nál!) kezdte, Payer Béla és Rédey Miklós folytatták és Schiller Dénes fejezte be. E fejezet írójának több ízben volt alkalma Schiller készülő kéziratába betekinteni és feltehető, hogy azzal még halála előtt elkészült. A kézirat felkutatása és közzététele a „Mabéosz” programjában van.

1931. december 6-án és 7-én rendezték a „VIII. Bélyeggyűjtő Nap"-ot. Ebből az alkalomból a „Pannónia” rendezett az Edison kávéházban jól sikerült bélyegbemutatót, majd 8-án került sor a Magyar Nemzeti Múzeumban Schmidt József dr. gyűjteményének kiállítására.

1931 decemberében a „Magyar Aero Szövetség” aero-filatéliai bizottságot szervezett azzal a céllal, hogy hazánkban az aerofilatéliai emlékek, közöttük a repülő postai küldemények gyűjtését népszerűsítse.

Az 1931-es év eseményeinek ismertetését fejezzük be a „Filatéliai Kurir” decemberi számában megjelent vezércikkéből vett idézettel, mely jellemző korkép, akkori gazdasági viszonyainkról, illetve a világméretű gazdasági válságról. „De az 1931−1932-es évek határmesgyéjét mégis jegyezzük fel. A filatélia tragikusan nehéz idejére emlékeztet majd ez a dátum, mikor kényszerítő okok széjjel szakították jóidőre a filatélia nemzetközi kapcsolatait és mint a világháború legádázabb napjaiban, csak az eget szemlélhetjük, hogy nagy el-

szigeteltségünkben mikor bocsájthatjuk hírhozó útjára filatélia fehér galambját.” A lap ugyanezen számában bírálat érte az országos szövetséget, hogy semmit sem tesz a vidéki gyűjtők érdekében. Idézünk: „Debrecen, Szeged, Esztergom, Pécs, Győr, Cegléd, Orosháza gyűjtői magukra maradtak és ha a szövetség azonnal nem cselekszik, csak pesti és nem magyarországi filatéliáról beszélhetünk ezután.”

1932. januárjában rádiónk a napi hírek rovatában bevezette az új magyar bélyegkiadások szakszerű, részletes ismertetését.

1932. március 27-én és 28-án az „Újpesti Bélyeggyűjtők Klubja” jól látogatott bélyegkiállítást rendezett az egyetemi szociálpolitikai intézet helyiségében (Újpesten, Erkel u. 26. sz. a.). A kiállítás keretében négy szakelőadás is elhangzott. Ezek közül az átlagot meghaladó színvonalú volt Árvái Artúr és Szabó Antal Jenő együttes előadása az „Osztrák posta Magyarországon”, melyet vetítéssel illusztráltak.

1932. május 5-től 10-ig a „Filatéliai Kurir” rendezett bélyegvásárt ismét a „régi műcsarnok"-ban.

1932. május végén debreceni gyűjtőink rendeztek bélyegkiállítást, melyet a szövetség is támogatott. A kiállítók sorában volt ismét Barta Antal, (l. 1928-nál), aki gyűjteményét a megelőző években továbbfejlesztette. A kiállítás után a „Pannónia” Budapesten Barta gyűjteményének bemutatására külön összejövetelt rendezett, melyre Bartát az egyesület költségére meghívta, a kör tagjainak bemutatta, majd tiszteletére vacsorát is rendezett, melyen közel 60 egyesületi tag vett részt.

1932 szeptember havában a posta bélyegértékesítő irodája megkezdte aratós-parlamentes „Lajtabánság” felülnyomású bélyegeink árusítását. Ezzel filatelistáinknak nem is kis fejtörést okoztak. E bélyegeket eddig a posta nem ismerte el hivatalos kiadású bélyegeknek. Utólagos árusításával viszont a bélyegeknek hivatalos színezetet biztosított. Nyilván a balkéz nem tudta mit csinál a jobb, vagy talán nagyon is jól tudta? A postát ezért ért támadások kétségtelenül jogosak voltak.

1932. decemberben 25-én és 26-án a szövetség egyesületközi gyűjteménybemutatót rendezett a „régi műcsarnok"-ban. A nyilván anyagi nehézségekkel magyarázható rendezés annyira szerény keretek között történt, hogy az esedékes IX. bélyegnapot meg sem rendezték.

1932. december 31-én megjelent 1932. évi XXI. törvénycikk a már forgalomból kivont, tehát a bélyeggyűjtők kárára elkövetett bélyeghamisításokat is büntette. A bélyeghamisítás forgalmi körébe vonta a teljes bélyeghamisításon kívül az összes részleges hamisításokat is. A törvény szerint hamisítás a használt bélyegekről a bélyegzés eltávolítása, az eredeti bélyegzés más bélyegzéssel való pótlása, valamint minden más változtatás akár a papirosban, fogazásban, nyomásban vagy felülnyomásban. A törvény a magyar bélyegeken kívül — viszonosság esetén — bármelyik más állam bélyegeit a magyarokéval azonos jogvédelemben részesíti. A bélyeghamisítási bűncselekmény elkövetői a törvény rendelkezései szerint két évig terjedhető fogház büntetéssel, hivatalvesztéssel és a polgári jogok gyakorlásának felfüggesztésével büntethetők. Ugyanígy büntethetők a hamisítást elkövető személyeken kívül a hamisítványok forgalomba hozói is.

1933. január 7-én és 8-án a „LEHE” lépett sorompóba, hogy az 1932-ben meg nem rendezett IX. bélyegnapot pótolja. A Magyar Nemzeti Múzeumban lebélyegzéskiállítást rendezett és ennek keretében megünnepelték a IX. bélyeggyűjtő napot.

1933. január 29-én .megalakult a „Pápai Bélyeggyűjtők Egyesülete".

1933. április −16-án és 17-én az „Újpesti Bélyeggyűjtők Klubja” Újpesten bélyegkiállítást rendezett. Címe: H. propaganda kiállítás volt.

1933. május 6-a és 15-e között a „Filatéliai Kurir” rendezett bélyegkiállítást a budapesti nemzetközi vásáron. A „IV. FILPROK” méretében meghaladta az összes korábbi e néven rendezett kiállítást, ami annál is inkább elismerésre méltó volt, mert ebben az időben a gazdasági viszonyokra való tekintettel alig akadt bélyeggyűjtő szervezet, mely kiállítás megrendezésére vállalkozott volna. A kiállítók sorában az összes pesti egyesületek tagjai részt vettek, így e kiállítás méretében majdnem elérte egy országos kiállítás terjedelmét.

1933. november 30-án megalakult a „Fővárosi és Vidéki Bélyeggyűjtők Egyesülete, rövidített nevén a „Févbe". Első elnöke Örvös János volt.

1933. december 10-e és 12-e között házi gyűjteménybemutató' versenyt rendezett a „Hungária”, melynek megtekintésére meghívta az összes társegyesületek tagjait is. Közel százan jelentek meg a gyűjtemények megtekintésére.

1933-ban elhunyt ismert filatelistánk, Vigadi Virgil dr.

1933 végén furcsa akciót indított meg — persze nem sok sikerrel — egyik fiatal egyesületünk az „Orosházi Bélyeggyűjtő Egyesület". Azzal az indokolással, hogy a szövetség vagy nem akarja, vagy nem tudja megvédeni a vidéki gyűjtők érdekeit, külön vidéki országos szövetség alakítását kívánta. A nagy felháborodás oka az volt, hogy pengő-filléres kisegítő bélyegeink két drága címletét (Magyar Bélyegek Árjegyzéke: 502/B és 518) a vidéki gyűjtők nem kapták meg névértéken. Országos akció megindítása helyet nyilván egyszerűbb lett volna először arról meggyőződni, hogy a budapestiek tényleg megkapták-e a bélyegeket névértéken, mert ők sem kapták meg. Ezek a bélyegek ugyanis tényleges postai forgalomba nem kerültek és a bélyegértékesítő iroda kezdettől fogva a névérték sokszorosáért árusította a bélyegeket.

1934. április 1-én és 2-án megrendezték az újpesti bélyeggyűjtők HL propaganda-bélyegkiállításukat, melynek keretében bélyegvásár is volt.

1934. május 6. és 13. között az ötven éves fennállását ünneplő „LEHE” megrendezte a „II. Országos Bélyegkiállítás"-t. A jubileum alkalmából jelent meg első blokkunk. A kiállítás megtekintésére Bécsből 300 filatelista érkezett fővárosunkban, akik a kiállításon bemutatott gyűjtemények szépségéről, a kiállítás mintaszerű megrendezéséről (Nemzeti Szalonban rendezték) az elragadtatás hangján nyilatkoztak.

A nemzetközi méretű és színvonalú országos kiállítás első díja aranyozott ezüst plakett volt. Ezt a következők kapták: Bugeldits Rudolf (Pesterzsébet), görög, finn, angol, Gibraltár és Málta, Halter Károly (Budapest) spanyol, Svájc, és svéd, Eugen Klein (Filadelfia, USA) magyar, Neuhold Kornél (Budapest) magyar és Zeppelin, Rácz-Rónay Károly (Budapest) magyar, dr. Schmidt József (Budapest) DDSG és Szerbia, Július Tatár (Zsolna) magyar, Turóczy Sándor (Budapest) magyar és Schäffling Ottó (Füzesgyarmat) magyar gyűj-

teményéért. A legszebb magyar gyűjteményben (Turóczy) elképesztő bőségben volt látható kőnyomatos sorunk. 1871 és 1872-es vegyes bérmentesítésű levelek, 8 levél 25 kr. kőnyomatos bélyeggel bérmentesítve, több levélen Tokaj átütött fogazással, réznyomatos bélyegeink használatlanul és használtan 4-es, 6-os, 8-as, 10-es és 12-es tömbökben és csíkokban.

Az országos kiállítás keretében ünnepelték a ,,X. Filatelista Nap"-ot.

1934 májusában Spanyolországban letartóztatták Fournier és Sperati mögött a hamisítók világranglistájának harmadik helyezettjét Tarján Gézát. Műhelyében a rendőrség két millió pengő értékű hamisítványt foglalt le, ezek között sok volt a magyar bélyeg. A letartóztatásról, valamint a nagytömegű hamis magyar bélyeg megtalálásáról a spanyol hatóságok madridi követségünket tájékoztatták.

1934. június 5-én Debrecenben rendeztek „Hajdúmegyei Bélyegkiállítás"-t.

1934. augusztus 5-e és 12-e között a „Miskolci Hetek” keretében a miskolci filatelisták rendeztek bélyegkiállítást. A kiállítók sorában több ismert budapesti gyűjtő bemutatta az országos kiállításon első díjjal jutalmazott bélyeggyűjteményét.

1934 szeptemberében elhunyt ismert filatelistánk Schmidt József dr. Az 1934-es országos kiállítás főrendezője és a „LEHE” sok éven át elnöke volt.

1934 novemberében megjelent dr. Szalay Béla nagy munkája német nyelven. Címe: „Höhere Philatelie” (Magasabb filatélia) volt. A két vaskos kötetben (több mint ezer oldal) a szerző módszerét ismertette, melynek segítségével minden bélyeg eredeti helye ívében kimutatható, illetve segítségével ívrekonstrukció készíthető. Egyedül a magyar bélyegek nyomdai lemezeinek rendszerezése 236 oldalt vett igénybe, tehát az egész mű mintegy negyed részét. A nagy munkát végzett szerző alapvető tévedése volt, hogy az általa ajánlott „magasabb” gyűjtési módot a filatelisták tömegei követni fogják. A bélyeggyűjtés elsősorban szórakozás, kikapcsolódás és nagyon kevés azoknak a filatelistáknak a száma, akiknek idejük és kedvük van olyan nagy munkára és elmélyedésre, mint amit a Szalay-féle gyűjtési mód igényel.

1934. december 8-án és 9-én a „Hungária” az Edison kávéház különtermeiben színvonalas bélyegkiállítást rendezett és ennek keretében ünnepelték a „XI. Magyar Bélyeggyűjtő Nap"-ot.

Az 1934-es esztendő végén Pápa és Vác gyűjtői rendeztek bélyegkiállítást.

1935. január 1-én a „LEHE” taglétszáma 142 volt. Ebből 135 pesti és 7 vidéki. Az össztaglétszám közel 10%-a (13) volt nő. Bizonyára érdeklődésre tart számot a taglétszám foglalkozások szerinti megoszlása, melyet minden kommentár mellőzésével közlünk. 20 bank-, gyár-, vállalati-igazgató, 19 magántisztviselő, 18 mérnök, 17 köztisztviselő, 12 orvos és gyógyszerész, 12 katonatiszt, 11 ügyvéd, 8 MÁV és MFTR alkalmazott, 5 bíró és ügyész, 5 gyártulajdonos, 5 miniszter, államtitkár és főispán, 4 nagykereskedő, 2 újságíró, 2 földbirtokos, 1 magánzó és 1 pap. Érdekes volt a tagfelvétel módja is. Az alapszabályok szerint az egylet tagjait, két egyesületi tag ajánlása alapján, titkos választással az egylet választmánya választja! Az egyesület a tagokat nem veszi fel, hanem választja. Nincs a kellemetlen visszautasításra szükség, mert csak választás és nem belépés útján lehetett valaki tag. Ez volt az intéz-

ményesített biztosíték arra, hogy csak ,,minden szempontból megfelelő” személy legyen tag.

1935. február 17-én és 18-án Debrecenben ifjúsági bélyegkiállítást rendeztek.

1935 tavaszán Bécsben megjelent Majestic Viktor munkája „Spezialkatalog der Feld- und Etappen-Poststempel von österreich-Ungarn aus dem Weltkrieg 1914−1918". (Az 1914−1918-as világháború osztrák-magyar tábori és hadtáp posták bélyegzéseinek részletes katalógusa.)

1935-ben a „LEHE” ismét folytatta korábbi szaklapkiadási tevékenységét. „A Bélyeggyűjtő” c. lap első száma, mint XIV. évfolyam 1. száma indult. A tartalmas és színvonalas híranyaggal szerkesztett és jó kiállítású lap hibája volt, hogy az abban megjelent cikkek és hírek utánnyomását, még kivonatosan is tiltotta és az ott közölt szöveg még forrásmegjelölés mellett sem volt átvehető. Nem lehet kétséges, hogy a magyar filatéliának érdeke lett volna, hogy híranyagából, főleg az utódállamok szaklapjai minél bővebben meríthessenek, de a jelek szerint a „LEHE” még ebben a kérdésben sem tudott, vagy akart szakítani „fényes elszigeteltségű” magatartásával.

1935. október 20-án és 21-én a „Debreceni Bélyeggyűjtők Egyesülete” fennállásának tíz éves jubileuma alkalmából bélyegkiállítást rendezett, melyen fővárosi gyűjtők is szép számmal jelentek meg.

1935. december 1-én megjelent számában a „Donaupost” (Dunaposta, 18. évfolyam 12-es szám) közli magyar, osztrák, német, csehszlovák, román, bolgár és jugoszláv filatelisták körében végzett adatgyűjtésének eredményét, mely annak megállapítására szolgált, hogy mely országok bélyegeinek gyűjtése a legkedveltebb, a legelterjedtebb. Az akkori sorrend: 1. Ausztria, 2. Bosznia, 3. Németország, 4. Magyarország, 5. Hollandia, 6. Norvégia, 7. Svédország, 8. Svájc, 9. Bajorország, 10. Liechtenstein, 11. Belgium, 12. Luxemburg, 13. Island, 14. Danzig, 15. Olaszország, 16. Egyházi állam, (Vatikáni előfutár), 17. Bulgária, 18. Franciaország, 19. Dánia, 20. Monako, 21. Írország, 22. Románia, 23. Jugoszlávia, 24. Szovjetunió, 25. Szerbia, 26. Málta, 27. Württemberg, 28. Baden, 29. Poroszország, 30. Szászország, 31. Nord-Deutscher Postbezirk (Északnémet posta kerület), 32. Albánia, 33. Lettország, 34. Memel, 35. Gibraltár, 36. Észtország, 37. Finnország, 38. Anglia, 39. San Marino 40. Lengyelország, 41. Kréta, 42. Litvánia, 43. Görögország, 44. Spanyol-; ország, 45. Portugália, 46. Szicília, 47. Hannover, 48. Hamburg, 49. Montenegró, 50 Nápoly, 51. Törökország, 52. Thurn-Taxis, 53. Braunschweigj 54. Helgoland, 55. Szardínia, 56. Mecklenburg, 57. Parma, 58. Toszkana, 59. Lübeck, 60. Schleswig, 61. Modena. Érdekes lenne ma ilyen adatgyűjtés eredménye.

1935-ben megalakult a „Kecskeméti Bélyeggyűjtők Egyesületé".

1935. december 25-től 29-ig Újpesten rendezték a „Vidéki Bélyeggyűjtők Első Országos Kiállításá"-t. Ennek keretében december 26-án és ugyancsak Újpesten került megrendezésre a „XH. Filatelista Nap".

1936. február 23-án Budapesten megalakult az „Ifjúsági Bélyeggyűjtők Klubja”, rövidített nevén az „Ibék". Az alakuló közgyűlést az országos Szociálpolitikai Intézet dísztermében (IX. Ráday u. 33.) tartották.

Az egyesületben minden harminc éven aluli leány vagy fiú lehetett tag,

akiket két korcsoportra osztottak. Az ifjúsági csoport elnöke Bán László lett és a kisdiák csoport elnöke Makláry István. Tagsági díj mindkét csoportban havi 20 fillér volt. A helyiségeket a Szociálpolitikai Intézet díjmentesen biztosította az egyesületnek. Kivonat az „Ibék” alapszabályaiból: 2. §. A klub célja: a) Tagjai számára a bélyeggyűjtés előmozdítása, csereszervezet létesítése; b) A klub helyiségében pénzért cserélni tilos; c) A filatelista ismeretek bővítése érdekében összejöveteleket és előadásokat rendez; d) Tagjainak a gyűjtést a hozzávaló kollektív beszerzéssel megkönnyíti; e) Tagjainak a külföldi cseréjét elősegíti; f) Kezdő gyűjtőket erkölcsi támogatásban részesíti; g) A bélyeggyűjtést népszerűsíti; h) Kiállításokat, bemutatásokat rendez.

1936 márciusában megalakult Győrött a „Dunántúli Bélyeggyűjtők Egyesülete". Első elnökéül dr. Bánóczy Gyulát választották meg.

1936. április 12-én „II. Pax Ifjúsági Bélyegkiállítás” néven kiállítás nyílt a bencések gimnáziumában.

1936. május 9-től 18-ig rendezett a „Filatéliai Kurir” bélyegkiállítást az „Atelier” Kossuth Lajos utcai bemutató termében.

1936 májusában jelent meg a „Bélyeggyűjtők kiskönyvtára” első száma. Címe: „A bélyeggyűjtés”, szerzője Mészáros Aladár volt. A könyvecske Pinterits Sándor kiadásában jelent meg.

1936. augusztus 2-től 9-ig Miskolcon a „Miskoci Hét” ünnepségeinek keretében bélyegkiállítás volt, melyre alkalmi légijáratot indítottak.

1936-ban Kecskeméten is bélyegkiállítás volt, melyet az ottani „Hírős Hét” keretében rendeztek.

1936. december 4-én a posta filatéliai értekezletet rendezett, melyen a postavezérigazgatóság vezetői s a gyűjtői szervezetek vezetőivel találkoztak.

193 december 4-én a posta filatéliai értekezletet rendezett, melyen a postavezérigazgatóság vezetői és gyűjtői a szervezetek vezetőivel találkoztak. A találkozón ismertették a posta 1937. évi bélyegkiadási tervét, a selejtanyag értékesítésének feltételeit. Az egyesületi vezetőknek alkalmuk nyílott tagjaik kívánságának, bírálatának ismertetésére.

Az 1936-ban esedékessé vált XTH. bélyegnap megrendezésére nem került sor, mert időpontját illetően a magyar és nemzetközi szövetség között véleménykülönbség volt. Az indokolás őszintesége vitatható, a számot nyilván babonából ugrották át. Az 1932-ben elmaradt IX. bélyegnapot 1933-ban ugyanezzel a számmal rendezték, ezzel szemben amint látni fogjuk, az 1937-ben megrendezett bélyegnapot a tizenhármast átugorva, XIV. számmal jelölték.

1937. január 2-án a „Pax” Bélyeggyűjtő Egyesület III-ik bélyegkiállítását rendezte, és egyidejűleg ünnepelte az „I. Ifjúsági Bélyeggyűjtő Nap"-ot.

1937. február 14-én a szövetség és tagegyesületeinek vezetői koszorúzási ünnepséget rendeztek bélyegmúzeumunk első. igazgatójának, Horváth Józsefnek sírjánál. A. hatvanhárom éves korában elhunytnak ez volt az első elhalálozási évfordulója.

1937. március 1-én jelent meg a nemzetközi filatelista almanach. Adatai szerint az 1936-os esztendőben a világon 269 filatelista szaklap jelent meg összesen harminchárom országban. Ebből 18 az Amerikai Egyesült Államok-

ban, 14 Németországban, 13 Angliában, 10 Franciaországban. A legtöbb lap havonként egyszer, kis része havonként kétszer jelent meg.

1937. május 8-án bélyegkiállítás nyílt meg a fővárosi Vigadó termeiben. A kiállítást a 20 éves fennállását ünneplő „Pannónia Bélyegegyesület” rendezte. A szerény méretű és színvonalú kiállítás rendezésével az egyesület jelentős anyagi sikert könyvelhetett el, mert az e célra kiadott alkalmi bélyegeket a közel 2000 látogató megvásárolta. A 40 keretben elhelyezett kiállítási anyagból kimagaslott Kner Endre magyar vízjelállás gyűjteménye, mely a kiállítás nagydíját nyerte.

1937. május 9-én az előző napon megnyitott kiállítás keretében ünnepelték a „XIV. Magyar Bélyegnap"-ot. így a XIII-as szám végleg kiesett.

1937. május 13-án Angliában megjelent koronázási bélyeg (Michel 197, Zumstein 191. sz.) kiadását birodalmi szinten (Aden-től Virgin Islands-ig) további 201 féle bélyeg kiadása követte. Ugyanebből az alkalomból India részére 18 értékből álló sorozat készült (Yvert 143−160, Michel 146−163. sz.) és Ausztrália részére Michel szerint (137 —152) 17 alap és 5 alszámú, Yvert szerint (110—122) 13 alap és 7 alszámú bélyegekből álló sorozat, melyet szín, papiros és fogazási változatok tarkítottak. Kereken tehát 240 féle bélyeg, rendkívül magas össznévértékkel. A magyar filatéliai életben évtizedek óta hallható az a téves nézet, hogy az angol posta bélyegkiadási politikája menynyire követendően mértéktartó, ezért szükségesnek láttuk végre a való tényállás kendőzetlen ismertetését.

1937. május 23-tól 25-ig Nagykanizsán rendeztek bélyegkiállítást, melyet „100 éves a levélbélyeg” jegyében hirdettek.

1937, június 18-tól 26-ig Párizsban rendeztek nagy nemzetközi bélyegkiállítást „Pexip” (Paris Exposition Internationale Philatélique rövidítése, Párizsi nemzetközi bélyegkiállítás) néven, melyet a franciák harmadik blokkja (Michel 353−356, Zumstein 340. sz.) örökített meg. Két nagy filatelistánk Térfi Béla és Turóczy Sándor gyűjteménye a kiállításon aranyérmet nyert.

1937 júniusában a nemzetközi bélyeggyűjtő szövetség határozatot hozott, mely szerint az év egy és ugyanazon napján megtartandó bélyegnap megrendezésétől a jövőben eltekint és az egyes országok szövetségeinek legjobb belátására bízta, hogy az országaik viszonyai szerinti legalkalmasabb napot jelöljék meg évenként, az országos bélyegnap megrendezésére.

1937. augusztus 2-án elhunyt neves szakírónk Pompéry Elemér. Röviddel halála előtt a „Pexip” nemzetközi bélyegkiállításon kiállított gyűjteményét ezüst plakettel jutalmazták.

1937. augusztus 19-től 24-ig rendezett bélyegkiállítást a „Filatéliai Kurir” c. szaklapunk „Vll-ik Filprok” címen. A kiállítást a Kossuth Lajos utcai „Atelier” műteremben rendezték.

1937. október 3-án a „Fővárosi és Vidéki Bélyeggyűjtők Egyesülete” rövidített nevén a „Févbe” szolnoki csoportja bélyegkiállítást rendezett Szolnokon a megyeház dísztermében. A vidéki viszonylatban szokatlanul magas keretszám (120) is jelezte, hogy színvonalas, jól megrendezett kiállítás volt, melyen budapesti nagy gyűjtemények is bemutatásra kerültek. Budapestről közel 400 filatelista látogatta meg a kiállítást.

1937. november 7-én megalakult Miskolc második helyi bélyeggyűjtő szervezete a „Miskolci Múzeumpártoló Egyesület Gyűjtőköre". Az új szervezet első vezetői dr. Várjon Géza elnök és Ambrus István titkár voltak.

1937. november 17-én a postavezérigazgatóság bélyegértekezletet rendezett. Az értekezleten résztvettek a vezérigazgatóság vezetői, a szövetség elnöksége, a „LEHE”, „Hungária”, „Pannónia”, „Maboe”, „Févbe”, „Ehna” elnökei és titkárai. Az értekezleten a következőket tárgyalták: postai selejtanyag értékesítésének módja, 1938. évi bélyegkiadási program, új kiadások fotóinak megküldése, filatelista küldemények bélyegzésének kivitele, bélyegmúzeum bélyegvizsgálatának kérdései, nemzetközi bélyegcsere-forgalom, ifjúsági bélyeggyűjtők különleges támogatása. Végül elhatározták, hogy az évenkénti bélyegértekezleteket rendszeresítik.

1938-ban a „Bélyeggyűjtő” c. lap folytatásos sorozatban ismertette Schiller Dénes és Czakó Elemér dr. kőnyomatos bélyegeinkről írott tanulmányait.

1938. május\_22-től 31-ig tartották a „III. Országos Bélyegkiállítás"-t melyre postánk blokkot adott ki. (Orbék-blokk, Magyar Bélyegek Árjegyzéke szerinti száma: 608.) A kiállítást a VI. Andrássy út 3. sz. a. gyárigazgatók klubjában rendezték (mai bélyegotthon) és a kiállítási költségek fedezésére 1 pengős belépődíjat szedtek, mely egy „Orbék” blokk megvásárlására jogosított. Miután a kiállítást közel, 12 000 fizető vendég látogatta, a kiállítás kitűnő anyagi eredménnyel zárult. Az állandó anyagi nehézségekkel küzdő szövetség a kiállítás eredménye révén pénzügyi helyzetét stabilizálta. Ezzel végre lehetőség nyílott arra, hogy a szövetség kávéházi elhelyezés helyett saját otthonhoz juthasson.

1938 július havának első napjaiban Neuhold Kornél kitűnő szervező munkájának eredményeképpen a szövetség beköltözött a mai bélyegotthon Paulay Ede utcai részébe, melyet a beköltözéstől fogva „Bélyegotthon” néven becéztek filatelistáink, mert végre otthonhoz jutottak a szövetségen kívül, az összes budapesti bélyeggyűjtő egyesületek is. A kávéházak fogyasztásra kötelezett megtűrt vendégei, egyszerre saját otthonnal rendelkező „főbérlőkké” léptek elő. A közös otthon szelleme jótékony hatást gyakorolt az egyesületi sovinizmus mérséklésére és több egyesületünk tagfelvételi politikájának lassan, de biztosan meginduló revíziójára. A bélyegotthon felavatásával befejeződött a magyar filatélia kávéházból kávéházba vándorló korszakának ideje. A változás mérvének súlyát teljes valóságában csak mai szemmel értékelhetjük, amire még az 1945-ös események ismertetése során visszatérünk.

1938. július 3-tól 10-ig került megrendezésre a III. miskolci bélyegkiállítás, melyet a fővárosból is sokan megtekintettek. \_

1938. augusztus 20-án a „Filatéliai Kurir” megrendezte VIII. „Filprok” bélyegkiállítását, melyen bélyegvásár is volt.

1938. augusztus 28-tól szeptember 4-ig Siófokon rendeztek a IV. nemzetközi sporthét alkalmából bélyegkiállítást, melyet sok külföldi vendég is megtekintett. A kiállítás propaganda ereje eredményes volt, mert sok sportolónk a látottak hatására vált bélyeggyűjtővé, közöttük felejthetetlen emlékű kardvívó bajnokunk Petschauer Attila.

1938-as esztendőnk eseményeinek ismertetését befejezve, megemlítjük

még, hogy az ebben az évben esedékessé vált XV. bélyegnapunkat az országos kiállítás keretében május 28-án ünnepelték.

1939. június 3-án és 4-én a szövetség megbízásából a „Hungária Magyar Bélyeggyűjtők Köre” rendezett bélyegkiállítást a bélyegotthonban. A kiállítás keretében rendezték XVI-ik bélyegnapunkat, melyen Hedry Béla szövetségi elnök beszámolt a bélyegotthon megszervezésének körülményeiről. Ismertette az „Orbék” blokk kiadásának történetét, mellyel végre a szövetség anyagi egyensúlyát biztosították. Amint mondotta, úgy a blokk ötlete, mint annak kivitelezése Neuhold Kornél érdeme volt. Személyiségének súlyával „kierőszakolta”, hogy a gyárigazgatók klubja a Paulay Ede utcai oldalon levő helyiségéről minden térítés nélkül lemondott. Végül, hogy a főbérlőben történt változást az ingatlan tulajdonosa az akkor szokásban volt külön fizetés nélkül, engedélyezte és tudomásul vette.

1939. augusztus 6-án és 7-én a szabadtéri játékok idejében Szegeden rendeztek ottani filatelistáink bélyegkiállítást.

1939-ben a „Bélyeggyűjtő” c. szaklap kiadásában megjelent Szabó Antal Jenő „Baranya bélyegei” c. munkája.

1940. március 24-től április 7-ig tartó kiállítást rendezett a „Filatéliai Kurir” c. szaklap IX. „Filprok” kiállítás néven.

1940 húsvét vasárnapján a „Févbe” — a levélbélyeg megjelenésének száz esztendős jubileuma alkalmából — bélyegkiállítást rendezett a VI. Nagymező u. 8. sz. a. Ernst (akkori nevén: Almásy-Teleki Éva műintézet) múzeum termeiben. Dr. Hermann Emil angol lemezszám gyűjteménye nyerte el a kiállítás nagydíját. A kiállítás második díját Kis Jenő légi postán küldött levelei és Zeppelin gyűjteménye nyerte.

1940. május 19-től 23-ig a bélyeg 100 esztendős jubileuma alkalmából a „Maboe” (Magyar Amatőr Bélyeggyűjtők Országos Egyesülete) rendezte a IV. országos bélyegkiállítást, melynek keretében megrendezték a XVII. bélyegnapot is. Mindkét rendezvény szerény keretek között került megtartásra, mert a világháború következményei ebben az időben már elérték hazánkat.

1940. június 1-től 9-ig Szegeden, a XII. szegedi ipari vásár idejében bélyeggyűjtési propaganda-kiállítást rendeztek. A méreteiben szerény kiállítás, inkább bemutató jellegével hírt.

1940. november 23-án megnyílt mai helyén, az akkori postavezérigaz­gató­ság palotájában (ma Közlekedés- és Postaügyi Minisztérium, VII. ker. Dob u. 75−81.) bélyegmúzeumunk. Aránylag rövid ideig volt új helyén múzeumunk megtekinthető, mert a háborús eseményekre való tekintettel megkezdték az anyag ládákba való csomagolását.

1941. május 31-től június 2-ig Szentesen rendeztek bélyegkiállítást az „Országos Eszperantó Kongresszus” alkalmából, a vármegyeház dísztermében. A látogatók száma meghaladta a kétezret. A kiállítás megrendezésében a „Pannónia” tagjai is szép számmal részt vettek.

Bélyegsorozataink értékváltozásaira jellemző, hogy 1941 tavaszán a főposta filatéliai árusító helyén 1927-es repülősorozatunk ára 38,70 pengő volt. Ugyanakkor a Zeppelin pár 30 pengő, az 1933-as repülő sorozatunk ára pedig 31 pengő volt.

1941-ben a „Bélyeggyűjtő” c. szaklap külön lenyomataként megjelent Bán Béla munkája „A határőrvidék és postahivatalai” címen.

1941. július 11-én, csaknem hét esztendőre bezárultak bélyegmúzeumunk kapui.

1941. szeptember 13-tól 22-ig a „Filatéliai Kurir” c. szaklap rendezésében bélyegkiállítás volt Budapesten „X. Filprok” néven. A szokásos bélyegvásár már nem került megrendezésre.

1941. december 7-én és 8-án „Első Falusi Bélyegkiállítás” címen Albertirsán rendeztek a fővárosi gyűjtők bevonásával bélyegkiállítást. Eredetileg ennek keretében gondolták megrendezni az esedékes XVIII. bélyegnapot, erre azonban a „LEHE” tiltakozása miatt nem került sor. Hogy mi indította a „LEHE"-t tiltakozására, annak körülményei nem váltak ismeretessé. így a XIII. és XVIII. bélyegnapot nem rendezték meg és a két szám felhasználatlanul maradt.

1942. január 1-én „Bélyeghíradó” címmel Dobó István szerkesztésében Szabadkán, új magyar nyelvű szaklap jelent meg.

1942 januárjában a „Kistext” dolgozói a gyár kultúrtermében színvonalas, impozáns méretű bélyegkiállítást rendeztek. Ez volt az első, minden szempontból példamutatóan megrendezett üzemi bélyegkiállításunk. Főrendezője a közben Amerikába kivándorolt ismert magyar bélyeggyűjtő Schäffling Ottó Gábor volt. (l. „Budapest - 1961-nél!) A Pestszentlőrincen január 24-én megtartott „Kistext” kiállítást rövidesen egy másik üzemi bélyegkiállítás követte.

1942. április 11-én és 12-én a szövetség védnökségével és vezetőinek közreműködésével Csepelen került megrendezésre az „Első Csepeli Bélyegkiállítás". Az eredetileg egy napra tervezett kiállítást a látogatók nagy számára való tekintettel, egy további nappal meghosszabbították.

1942. május 23-tól 31-ig a pesti Vigadóban a „Pannónia” 25 éves fennállásának jubileuma alkalmából az egyesület a szövetség megbízásából országos bélyegkiállítást rendezett, melyen 49 kiállító vett részt gyűjteményével. A rendező egyesület példamutató elfogulatlansággal állította össze a kiállítás bíráló bizottságát és itt közölt névsora egyben keresztmetszete akkori filatéliai életünknek. Elnök: dr. Bárány László, jegyző: dr. Pászty Károly volt. Mindkettő a „Pannónia” tagja. Tagjai: Bogyay Elemér (Févbe), Érdy Tibor (Elektromos), dr. Fejéregyházi Sándor (Mávag), Halmos Rezső (Debrecen), Hochenbügler Ferenc (Csepel), Jászai Emánuel János (Gamma), Jordán Géza (Kistext), Kelemen István (Maboe), Kiss Pál (Kecskemét), Markstein József (Kereskedők), Németh Ferenc (Tipográfia), Ott János (Szeged), Podlussány Lajos (Corvin), Rampacher Pál (Elma), Saupe Ernő (Chinoin), dr. Semsey Géza (Újpest), Schiller Dénes (LEHE), Schrenk Lajos (Országos), Szentirmay Géza (Miskolc) és Taróczy Alfonz (TTC). A bíráló bizottság a szokásos érmeken kívül 29 tiszteletdíjat adományozott.

A nemzetközi kiállításnak is beillő országos bélyegkiállítás aranyérmét tiszteletdíjjal a következők kapták: Bán Béla, dr. Krassó Dezső, László Pál, dr. Sailer Károly és Schönhofer Lajos. Ezüst érmet és tiszteletdíjat: Auspitz Sándor, Deutsch Lajos, Gerő Árpád, Menráth József, dr. Molnár Tibor, Neupauer Ödön, Schäffling Ottó Gábor, Teleky Dezső, Veres György és Weisz Elemér kaptak.

1942. május 28-án a kiállítás színhelyén rendezték a „XIX. Bélyegnap"-ot, melyen három szakelőadás hangzott el. Bán Béla a magyar lebélyegzésekről, dr. Bárány László egy nagy magyar bélyeggyűjtőről, Schönhoffer Lajos a nyomdai eljárásokról, különös tekintettel a magyar bélyegek előállításának módszereire tartott előadást.

1942. május 19-én Pozsonyban elhunyt kiváló szakírónk és filatelistánk Weiner Győző dr., aki megalapítója és 24 éven át szerkesztője volt a „Donaupost” c. lapnak. A magyar bélyegek népszerűsítése terén végzett munkájával hervadhatatlan érdemeket szerzett.

1942. esztendő végén a szövetség tagegyesületei kereken 6000 tag után fizettek szövetségi tagdíjhozzájárulást. Ha ebből a számból levonjuk az egyszerre több egyesületben tagsággal bírók számát, kb. 5500-as taglétszám volt a helyes.

1942-ben a szövetség kiadásában megjelent „A Magyar Bélyegek Árjelző Könyve"„ Függelékként hozta Schönhoffer Lajos kitűnő tanulmányát a „Magyar Bélyegek Vízjelei” címmel, mely kitűnő forrásmű. Ezzel egyidőben a „Bélyeggyűjtő” c. szaklap folytatásokban közölte Bíró Marcell tanulmányát „Az 1874−1881. évi kibocsátások utánvonalkázásairól” (után­vésé­sei­ről).

1943 májusi számában „A Magyar Posta” dr. Czakó Elemér értékes tanulmányát közölte „Kiegyezési korszakunk levéljegy ügye” címmel, mely értékes forrásmunka.

1943. szeptember 5-től 12-ig Sopronban rendeztek bélyegkiállítást, ami annál is inkább dicséretre méltó volt, mert a fővárosi egyesületek ebben az évben már nem rendeztek kiállítást.

1943. október 19-én a Danuvia gyári bélyeggyűjtők üzemi bélyegbemutatót rendeztek.

1943. november 11-től 14-ig a „Cassovia Bélyeggyűjtők Egyesülete” rendezésében Kassán volt bélyegkiállítás. Bélyegmúzeumunk osztrák posta Magyarországon anyagát állította ki, melyet e célra már a becsomagolt ládákból emeltek ki. 29 felnőtt és 16 ifjúsági kiállító főleg magyar anyagot állított ki. A keretekben 3 motívumgyűjtemény is látható volt éspedig „Művész, hazája a nagy világ”, „A világ nagynevű zenészei” és „Híres Nők” címmel. A filatelisták egy részének származási okokból való eltanácsolását a hatóságok vezetői követelték. A parlagian ostoba rendelkezést a filatelisták nagyobb csoportja — ahol erre mód volt — kijátszotta és mindenképpen enyhítette. Az elég terjedelmes és jó kivitelezésű katalógusban alig jutott hely a kiállított gyűjtemények ismertetésére. A szövegrész nagy részét igénybe vette a személyi kultusz ápolása; a sok fő és alvédnök, valamint ezek összes címeinek semmitmondó felsorolása. Az alkalmi postahivatal forgalmára jellemző szám” hogy 4 nap alatt 35 000 db bélyeget árusított.

Az 1943-as év a magyar filatéliai szakirodalom felejthetetlen esztendeje. Minden elismerést megérdemel az a filatelista életerő és akarat, mely a világháború borzalmai közepette egyszerre két kitűnő szakkönyvet tudott gyűjtőink kezébe adni. Ebben az évben adta ki a „Hungária” Bán Willy\_ kiváló munkáját 23 nyomdai ív terjedelemben „A Magyar Postabélyegek Adattárá"-t. Ezzel majdnem egyidejűleg másik vezető-egyesületünk is hallatott magáról. A „LEHE” kiadta Térfi Béla nagy művét „Bélyegelőtti levelek és azok lebetűzései” címen. A mű német nyelven is megjelent. Mindkét könyvet

a tartalom, magas színvonalán kívül jó nyomdai kivitel jellemzi. Magas igénnyel mérve is reprezentatív művek.

1943-mal gyakorlatilag lezárult a felszabadulásunkat megelőző korszak.

A magyar filatélia első nyolcvan esztendeje sok szempontból volt rendkívül érdekes. A főváros és vidéki városaink magyarosodása nyomán, nyelvében is magyarrá vált filatéliai életünk. A társadalmi osztályok merev elkülönülése természetes velejárója mozgalmunknak. Vezető bélyeggyűjtő egyesületeink kaszinói szellemben gyűjtik tagjaikat, kerülik a taglétszám hígítását. Vagyoni cenzus vagy társadalmi állás a követelmény. Azok a filatelisták akik e feltételek hiányában nem kerülhetnek be az egyesületekbe, újabb egyesületéket alapítanak, sajnos saját viszonyaikra méretezett feltételekkel, melyben ismét nem a szaktudás vagy bélyeggyűjtési vágy a tagsági előfeltétel, hanem a szerényebben meghatározott cenzus. A krónikás e megállapítása természetesen nem vonatkozott a Horthy-hadsereg tisztjeire, mert katonatisztet egyszerű jelentkezése alapján, ajánlók nélkül is és szavazás mellőzésével, köteles volt bármelyik egyesület felvenni. E nélkül a záradék nélkül a belügyminisztérium nem hagyott jóvá egyesületi alapszabályt. A „LEHE” pl. választotta tagjait, így nem is kerülhetett sor az elutasítás kellemetlen indokolására. Azok az egyesületek, amelyek nem választottak, hanem felvették tagot, megkövetelték két egyesületi tag írásos ajánlását, melyhez biztonsági szelepül még az egyesület választmányának titkos szavazását rendszeresítették. Még ezen belül sem volt a gyakorlat egységes. A „liberálisabb” egyesületek egyszerű szótöbbséggel döntöttek a tagfelvétel felett, akadt azonban olyan is, amelyiknél a választmány a felvétel felett golyózással döntött és egy fekete golyó is elégséges volt az elutasításra, ami a személyi bosszúnak tág teret biztosított. Érthető, hogy ilyen körülmények között a munkások százai, sőt talán ezrei egyesületeken kívül hódoltak kedvenc szórakozásuknak, a bélyeggyűjtésnek.

Az egyesületek kaszinói szelleme sajnos szaklapjaink és szakkönyveink kiadása terén is éreztette hatását, mert anyagi erejüket és felkészültségüket nem ezen elsődleges feladatok megoldására fordították. Bankettek, társaskirándulások, tea-délutánok rendezését a szakirodalom ápolásánál fontosabbnak tartották, így az utóbbira pénz alig jutott. Tárgyilagosság kedvéért megjegyezhetjük, hogy e téren az utolsó 10−15 évben határozott javulás volt tapasztalható.

A bélyeggyűjtés módszerbeli fejlődése, a gyűjtői területek csökkentése, a gyűjtés módjának változása, a motívumgyűjtés szárnypróbálkozásai nagyjából a külfölddel azonosak voltak hazánkban is, hiszen a kölcsönhatások e téren is érvényesültek.

1944. március 19-én náci hordák elözönlötték országunkat, majd megkezdődött közel egy millió embertársunk társadalomból való kiközösítése, majd gázkamrákba való elhurcolása. Több ezer filatelista osztozott e sorsban. A szabadjára eresztett csőcselék, az emberi kapzsiságra alapozott féktelen uszítás a bélyeggyűjtemények ezreit rabolta el tulajdonosaitól. Akiknek ilyen viszonyok között még filatéliai munkára kedvük maradt, azokat a rendszeressé váló légi riadók és bombázások kényszerítették munkájuk abbahagyására. A tulajdonosaik birtokában maradt gyűjtemények „légó” táskákba kerültek, vagy a biztonságosabb vidékre szállítás lett sorsuk. Bebizonyosodott, hogy csak  
békében lehet bélyeggyűjtéssel foglalkozni. Ebben az időben rengeteg bélyeg pusztult el, vagy csökkent értékűvé vált. Bélyegmúzeumunk anyagát nyugatra szállították és bekövetkezett a filatélia mélypontja.

1945 tavaszán a romok eltakarításának közepette megindul ismét fővárosunkban a filatéliai élet. Szerencsére sértetlen maradt a bélyegotthon és ez a körülmény megkönnyítette a filatelisták közötti kapcsolatok felvételét. Az ott őrzött egyesületi tagnévsorok alapján megindult a filatelisták számbavétele. Megfelelő táplálkozás hiányában csontig lesoványodott bélyeggyűjtők vállalták a több órát igénybevevő gyaloglást, hogy a bélyegotthont felkereshessék és barátaik iránt érdeklődjenek. A frontokon, haláltáborokban meggyötört és gondos ápolás után ismét járóképessé vált filatelistákat láthatunk mankókra, botokra támaszkodva a bélyegotthonba felmenni. Ismét egymásra találtak a barátok és kicserélték értesüléseiket, melyek sajnos sokszor szomorúak voltak. Ekkor derült ki, hogy sok filatelistánk elesett, másokat meggyilkoltak és többjük a gázkamrák áldozata lett. Pontos számbavételük eddig még nem történt meg, így ez a legsürgősebben pótolandó, hogy neveiket az erre legméltóbb módon megörökíthessük.

1945 májusában a bélyegotthonban már minden odatartozott egyesületünk rendszeres összejövetelt tartott. Az országépítéssel párhuzamosan megindult a filatelista szervezetek újjáépítése és a „munkás” bélyeggyűjtők szervezése.

1945. május 1-én megjelent sorozatunk a bélyegek tükrében jelezte, hogy hazánkban alapvető és döntő változás történt. Igen nehéz körülmények között készült el első felszabadulási bélyegsorozatunk. A háborús események következtében feldúlt államnyomdában munkáról ebben az időben szó sem lehetett, így az alapbélyegek felülnyomását az Athenaeum nyomdavállalat végezte.

1945. május 27-én Bajcsy-Zsilinszky Endre, a „nemzet mártírja” emlékéi-e Budapesten az Országháza előtti téren rendezett gyászünnepség és Tarpán történt eltemetése alkalmából feláras emlékbélyeg került kiadásra. Bélyegfelirat a korábbiaktól eltérően: „Magyar Posta".

1945 júniusában nyugati megyéinkben lakó filatelisták beszámolóiból kiderült, hogy bélyegmúzeumunk nyugatra hurcolt anyagát Magyaróvárott és Sopronban megtalálva, biztonságba helyezték.

1945 szeptember havában hivatalosan megalakult a „Munkás Bélyeggyűjtők Központja". Az alakuló taggyűlést a Szakszervezeti Tanács épületében (VIII. Fiumei út 4.) tartották. A kezdeti időkben ugyanitt volt hivatalos helyisége is. A központ kötelékébe tartozó 14 szakszervezeti és 1 üzemi csoportban kb. 600 bélyeggyűjtő tömörült. A központ jó szervező munkát végzett, mert taglétszámát évről évre jelentősen növelni tudta. Az egységes csúcsszervezet szempontjából fájdalmas tényt jelentett a központ megalakítása, mégis indokolt volt. A szövetség akkori vezetői nem akarták tudomásul venni, hogy köröttük a világ megváltozott és azt hitték, hogy úgy folytathatják a dolgokat, ahogy abba hagyták. Ilyen körülmények között dőreség volt feltételezni, hogy a kívülrekedtek tömegei a szövetség strukturális megváltoztatása nélkül hajlandó lesznek abba belépni. Az itt mondottak nem vonatkoztat-

hatók az időközben megalakult „Bélyegbarátok Országos Egyesülete” nevű alakulásra, mely maga is csúcsszervezet szeretett volna lenni. Ennek megalapításában a munkás bélyeggyűjtőkkel szemben nem világnézeti és szemléleti, hanem személyi kérdések voltak dominálok. Az egységes csúcsszervezet így ismét három szervezetre oszlott, ami nem szolgált a magyar filatéliai mozgalom előnyére.

1945. december 22-én már szerény keretek között rendezett propaganda bélyegkiállítás megnyitására kerülhetett sor.

Az 1945-ös esztendőnek szomorú eseménye volt a megindult infláció. Mérvét mi sem jellemzi jobban, mint egy egyszerű vidékre feladott levél bérmentesítési díja

1945/1946. évi pénzromlásunk szomorú világrekordja a bélyegek tükrében

1945. július 1-én még 30 fillér, mely július 2-től szeptember 15-ig kereken a tízszeresére emelkedett. Szeptember 16-a és október 31-e között díja 10 pengő. November 1-től november 15-ig 60 pengő és november 16-tól az óv végéig 120 pengőre emelkedett. Fél esztendő leforgása alatt tehát a levél bérmentesítési díja megnégyszázszorozódott. A gyors pénzromlás természetes velejárója a filatéliai hiénák elszaporodása volt. A Kossuth Lajos utcai Presto kávéházbeli tanyájukból lassanként majd minden szervezetünkbe befurakodtak és ezekben is folytatták minden szempontból káros tevékenységüket, mellyel szemben még a gazdasági rendőrség sem boldogult. Rossz emlékű működésüknek csak a forint megjelenése vetett véget.

1946. május l-e és 5-e között a bélyegotthonban került megrendezésre a IV. országos bélyegkiállítás. Kézenfekvő okoknál fogva terjedelme és színvonala a megelőzőknél szerényebb volt, ennek ellenére bizonyította, hogy filatéliai életünkben is láthatóvá vált az újjáépítés eredménye.

1946 elején Benedek László kiadásában megjelent „A Bélyeg Birodalma". A könyvecskében többek között Farkas Imre, Gergely Vilmos, Kinizsi Andor, Kunszery Gyula, örvös János, Szép Ernő, Szőke András dr., Tabi László, Zágon István derűs írásai és Göczi-Gebhardt Tibor, Horváth Jenő, Konecsni György, Sándor M. Károly, Szigethy István rajzai szolgálták a bélyeggyűjtés népszerűsítését.

1946 áprilisában a „Munkás Bélyeggyűjtők Központja” első évének szervezési munkáját befejezve, VI., Jókai u. 4. sz. a. helyiségében ünnepélyes közgyűlést tartott. Ebben az időben a központ már 31 tagegyesülettel működött. Elnöke Kossa István, főtitkára Sándor Dezső volt.

1946. augusztus l én megjelent a forint és ezzel vége szakadt, a világviszonylatban is példátlanul nagyfokú pénzromlásnak. Mérvének szemléltetésül folytatjuk egy egyszerű vidékre feladott levél bérmentesítési díjának alakulását. Jobb áttekinthetőség kedvéért táblázatba foglaltuk a számok évközi emelkedését, zárójelben pedig a vonatkozó időszakaszokban bérmentesítési érvénnyel bíró bélyegeink nevei találhatók.

|  |  |  |  |  |  |  |  |
| --- | --- | --- | --- | --- | --- | --- | --- |
| 1946. | I. | 14.- | I. | 31. | 600 | pengő | (Betűs I.) |
| 1946. | II. | 1.- | II. | 28. | 3 000 | pengő | (Köztársaság) |
| 1946. | III. | 1.- | III. | 25. | 20 000 | pengő | (Közt. Újjáépítés) |
| 1946. | III. | 26.- | III. | 31. | 60 000 | pengő | (II. Betűs Lovaspostás) |
| 1946. | IV. | 1.- | IV. | 10. | 80 000 | pengő | (Lovaspostás) |
| 1946. | IV. | 11.- | IV. | 22. | 160 000 | pengő | (Lovaspostás) |
| 1946. | IV. | 23.- | IV. | 30. | 500 000 | pengő | (Lovaspostás) |
| 1946. | V. | 1.- | V. | 9. | 2 | millió pengő | (Milliós) |
| 1946. | V. | 10.- | V. | 19. | 10 | millió pengő | (Milliós) |
| 1946. | V. | 20.- | V. | 26. | 40 | millió pengő | (Milliós) |
| 1946. | V. | 27.- | V. | 31. | 120 | millió pengő | (Milliós, Milpengő) |
| 1946. | VI. | 1.- | VI. | 10. | 400 | millió pengő | (Milpengős) |
| 1946. | VI. | 11.- | VI. | 16. | 4 | milliárd pengő | (Milpengős) |
| 1946. | VI. | 17.- | VI. | 23. | 20 | milliárd pengő | (Milpengős) |
| 1946. | VI. | 24.- | VI. | 30. | 400 | milliárd pengő | (Milliárdos) |
| 1946. | VII. | 1.- | VII. | 3. | 40 | billió pengő | (Galambos) |
| 1946. | VII. | 4.- | VII. | 12. | 2 000 | billió pengő | (Galambos) |
| 1946. | VII. | 13.- | VII. | 17. | 20 000 | billió pengő | (Adópengős) |
| 1946. | VII. | 18.- | VII. | 23. | 100 000 | adópengő | (Adópengős) |
| 1946. | VII. | 24.- | VII. | 31. | 400 000 | adópengő | (Adópengős) |

1946. július 31-én tehát egy vidéki levél portója 400 000 adópengő = 800 quadrillió pengő = 800 000 000 000 000 000 000 000 000 pengő volt. 1946. augusztus 1-én ugyanezen levél bérmentesítési díja —,60 forint azaz hatvan fillér. Az itt következő táblázat ugyanekkor a pengő forintra átszámított romlásának mérvét, valamint az infláció tartama alatt használt bélyegek képeit mutatja.

A gazdasági stabilizáció hatása a filatéliai életben is gyorsan észrevehetővé vált. Az egyesületekbe befurakodott spekulánsok hamar felismerték, hogy a munkanélküli jövedelem napjainak leáldozott, eltűntek. Az egyesületek tag-

létszáma a becsületes filatelisták legnagyobb örömére ismét normális mederbe került.

1946. november 30. és december 1-én a „Magyar-Szovjet Társaság” bélyeggyűjtői Hódmezővásárhelyen bélyegkiállítást rendeztek, majd ugyanezt megismételték december 20-án Szegeden is.

1946-os esztendő végére legalizálódott a bélyegotthon bővülésének ügye. Az 1938-as esztendő eseményeinek ismertetésében olvashattuk, hogy a mai bélyegotthon Paulay Ede utcai frontja volt csak a bélyeggyűjtőké, mert a gyárigazgatók klubja az Andrássy úti részt változatlanul igénybe vette. Felszabadulásunk után a klub urai eltűntek, a helyiségek gazdátlanul álltak. Ezt a ritkán kínálkozó alkalmat használta fel a szövetség arra, hogy a gazdátlan termeket a maga részére igényelje.

1947- es esztendő első napjaitól kezdődően folytatott tanácskozást a két csúcsszervezet és a „Bélyegbarátok” közös szervezet létrehozására, mert mind a három belátta a megosztottsággal járó helyzet hátrányos voltát. Miután abban az időben fúzióról nem lehetett szó, előtérbe került egy negyedik közösen alapítandó csúcsszervezet, mely mint a filatélia legfőbb fóruma lenne hivatott az egység pótlására. E tárgyalások eredményeképpen február havában megalakult a „Mafikt”, a Magyar Filatelista Szervezetek Központi Tanácsa.

A „Mafikt” megalakulása idején a szövetségbe 32 tagegyesület tartozott mintegy 5500 taggal. A „Munkás Bélyeggyűjtő Központ” taglétszáma a „Postások Szabad Szakszervezete Bélyeggyűjtő Szakcsoportja” tagjait is beleszámítva kb. 2900 volt. A „Bélyegbarátok Országos Egyesülete” az egyesület vezetőinek közlése szerint 800 tagot tömörített.

1947. március 8-a és 11-e között a „Magyar-Szovjet Társaság Bélyeggyűjtő Csoportja” (ezentúl röviden M.Sz.T.) Győrben rendezett bélyegkiállítást.

1947. április 6-a és 8-a között a közben újjáalakult „Diákszövetség” megrendezte „I. Országos Ifjúsági Bélyegkiállítás” címen a bélyegotthonban az ifjúsági gyűjtők seregszemléjét.

1947. május 3-án ismét a rendkívül agilisán dolgozó M. Sz. T. bélyeggyűjtői rendeztek Orosházán bélyegkiállítást, melyet június 22-én megismételtek Sárospatakon. Mindkét kiállításon főleg budapesti anyag került bemutatásra, ami a filatéliai oktatás szempontjából tanulságos volt.

1947. augusztus 9-e és 17-e között Miskolcon rendeztek az ottani filatelisták bélyegkiállítást, melyen anyagával több budapesti gyűjtő is résztvett.

1947. szeptember 7-én és 8-án került megrendezésre az „I. Országos Bélyeggyűjtő Kongresszus”, melynek anyagát egy közel 70 oldalas könyvecskében dolgozta fel a szövetség megbízásából Hargitai László. Az első kongresszusunkat a „Mafikt” rendezte. A könyvecske sajnos csak a kongresszuson elhangzott előadásokat és hozzászólásokat rögzítette és nem tért ki arra, hogy azon mely egyesületek képviseltették magukat, ezért azt e helyt pótoljuk. Miután az egyesületek taglétszámuk arányában küldhették delegátusaikat a kongresszusra, számukból a taglétszámok arányaira is következtethetünk. A delegátusok neveinek közléséből pedig láthatjuk, hogy abban az időben kik dolgoztak a filatélia élvonalában.

A kongresszuson részt vevő egyesületek és azok küldöttei. Először a

„Munkás Bélyeggyűjtő Központ” kötelékébe tartozott szervezeteket és azok delegátusait ismertetjük: Állatorvosok Bélyeggyűjtő Köre képviseletében dr. Harkányi János és dr. Medveszky Zsigmond. Budai MÉMOSZ Bélyeggyűjtő szakcsoportja képviseletében Gráczy Pál. Csepeli Vasasok Bélyeggyűjtő szakcsoportja képviseletében dr. Marton Lajos. Ganz Hajógyár Kultúr és Sportegyesület Bélyeggyűjtő Szakosztálya képviseletében Vrabecz Jenő. Budapest Főváros MTE Bélyeggyűjtő Szakosztálya képviseletében Csiszér Ferenc és Gátszegi István. Grafikai Munkások Szabad Szakszervezete Bélyeggyűjtő Szakosztálya képviseletében Egresi Antal és Gampel András. Magyar Élelmezési Munkások Szabad Szakszervezete Bélyeggyűjtő Csoportja képviseletében

Tárgyal az első magyar filatelista kongresszus

Szaplonczay Gyula. Magyar Magánalkalmazottak Szabad Szakszervezete Bélyeggyűjtő Szakosztálya képviseletében Galambos László és Hausner Imre. Munkás Bélyeggyűjtők MÁV ig. csoport képviseletében Szalóky Emil. Munkás Bélyeggyűjtők Pesterzsébeti Csoport képviseletében Feke Lajos és Szíjjártó Oszkár. Munkás Bélyeggyűjtők MÁSZ Filatelista Csoport képviseletében Rédei Ferenc. Ózdi Gyári Olvasó Egylet Bélyeggyűjtő Szakosztálya képviseletében György István. Magyar Postások Szabad Szakszervezete Bélyeggyűjtő Szakcsoportja képviseletében Bartha Ödön, Pál István, és Szathmáry Géza. Társadalombiztosító Alkalmazottak Orsz. Segítő Egyesület bélyeggyűjtő szakosztálya képviseletében Hamvas József, dr. Hentaller Gábor, Schneckenberger Nándor, Szigethy József és Vajda Károly. Typográfia Bélyeggyűjtő Egyesület képviseletében Baán György és Politzer Kálmán. Vendéglátóipari Bélyeggyűjtő Szakosztály képviseletében Gruits Károly és Váczy Mihály.

A szövetség kötelékébe tartozott szervezetek és azok delegátusai: Chinoin Sportegyesület Bélyeggyűjtő Szakosztálya képviseletében Hajdú Jenő. Corvin

Áruház Sportegyesülete Bélyeggyűjtő Szakosztálya képviseletében Lénárd Vilmos és Tomcsányi Ferenc. Diákszövetség képviseletében Papp Gyula. Dunakeszi Magyarság Bélyeggyűjtő Alosztály képviseletében Tanay Béla. Egyetemi és Főiskolai Bélyeggyűjtő Szakosztály képviseletében Zoltánka Viktor. Elektromosművek Bélyeggyűjtő Szakcsoportja képviseletében Fráter György és Héhsz József. Első Magyar Alkalmi Bélyeggyűjtők Egyesülete kép.' viseletében Rampacher Pál, Szigeti Domokos és Walder Artúr. Emergé Dolgozók Sport és Kultúr Egyesülete bélyeggyűjtő szakosztálya képviseletében Hidai Ákos. Fővárosi és Vidéki Bélyeggyűjtők Egyesülete képviseletében Nagybaconi Nagy Béla, Schatz Tivadar és Sződy Jenő. Hungária Magyar Bélyeggyűjtők Köre képviseletében dr. Buzássy Lajos; Reicher Imre és Szanditz Ernő. Kecskeméti Bélyeggyűjtő Egyesület képviseletében Sándor Miklós és Soós Gyula. Kistext Torna Klub Bélyeggyűjtő Szakosztály képviseletében Fally Ferenc. Levélbélyeggyűjtők Első Hazai Egyesülete képviseletében Schiller Dénes, Szőllőssy Lajos és Csiky Zoltán. Magyar Amatőr Bélyeggyűjtők Országos Egyesülete képviseletében dr. Cseh-Szombathy László, Ehrenthal Zoltán és Gyulai István. Magyar Bélyeggyűjtők Országos Egyesülete képviseletében Lengyel Kálmán, Schrenk Lajos és Róna Ödön. Magyar Filatelisták Klubja képviseletében dr. Gabanyi Endre, Szebehely Béla és dr. Thein Lajos. Magyar Központi Híradó Rt. Bélyeggyűjtő Szakosztálya képviseletében Váradi Imre. Magyar Leszámítoló és Pénzváltó Bank alkalmazottainak Sport Egyesületének Bélyeggyűjtő Szakosztálya képviseletében Csallner Oszkár és Kertész József. Magyar mérnökök és Technikusok Bélyeggyűjtő Szakosztálya képviseletében Kun Imre és Vidor Endre. Mávag Bélyeggyűjtő Szakosztálya képviseletében dr. Fejéregyházi Sándor és Falk Alfréd. MÁV Istvánteleki Főműhely „Testvériség” Dal, Zene és önképző Egyesület Bélyeggyűjtő Szakosztálya képviseletében K. Égle László. Mátravidéki Bélyeggyűjtők Egyesülete (Gyöngyös) képviseletében dr. Gara Dezső és Deszecsár Ferenc. Miskolci Múzeumpártoló Egyesület Bélyeggyűjtő Szakosztálya képviseletében Sallay Arisztid, dr. Dancz Gyula, dr. Barinkai Dénes és Baumgarten Emil. Országos Központi Hitelszövetkezet alkalmazottainak Sport és Bélyeggyűjtő Szakosztálya képviseletében Wesselényi Emil. Orosházi Bélyeggyűjtő Egyesület képviseletében Gergely László, Pannónia\_Bélyeggyűjtő Egyesület képviseletében dr. Reich P. Kornél, dr. Rode Béla és Névi Pál. Pedagógusok Bélyeggyűjtő Szakcsoportja képviseletében Bőhm András. Rákospalotai Szent István Bélyeggyűjtő Egyesület képviseletében Danitz Béla, dr. Egry Péter Pál és Tany Jenő. Shell Sport Club” Bélyeggyűjtő Szakosztálya képviseletében Litkei Dénes, Gubányi Béla és Aczél Ede. Sólyom Kerékpáros Egyesület Bélyeggyűjtő Szakosztálya képviseletében Göttler László és Bakos János. Szolnoki Bélyeggyűjtők Egyesülete képviseletében Mák Ferenc, Muray Lipót és Niehold Jenő. Újpesti Bélyeggyűjtők Klubja képviseletében Boda József, Vívó és Atlétikai Club Bélyeggyűjtő Szakosztálya képviseletében Wesel István. A szervezeten kívüli Bélyegbarátok Országos Egyesülete képviseletében Szabó Antal Jenő, Réday András és Kiss Gyula. Amint a névsorból megállapítható, igazoltan vagy igazolatlanul több, főleg vidéki szervezet nem gondoskodott képviseltetéséről.

A kongresszus tárgysorozatának előadásait felkért előadók tartották. Beszédidejük 10−15 perc volt. A felkért hozzászólók beszédideje 5−8 perc volt. A feliratkozott hozzászólók beszédideje 3−5 perc volt. A beszédidőket

úgy az előadók, mint a felszólalók dicséretes önmérséklettel be is tartották. Az elnöki megnyitót követően dr. Gerlei Emil postafőigazgató üdvözölte a kongresszuson megjelent filatelistákat a miniszter és postavezérigazgató megbízásából, ezt a tárgysorozati előadások és hozzászólások követték. Légrádi Dezső a Magyar Posta és a bélyeggyűjtők c. előadásához Hargitai László és Csathó Ödön voltak a hozzászólók. Frank József a magyar bélyegnapokról tartott előadásához Ehrenthal Zoltán és Rampacher Pál voltak a felkért hozzászólók. Reicher Imre a postai selejtanyag kérdéseiről beszélt, melyhez Szabó Antal Jenő szólt hozzá. Kostyán Ákos az alkalmi bélyegzéseket ismertető előadását Légrádi Dezső hozzászólása követte. Dr. Bartal Andor a feláras bélyegek kiadását bíráló előadásához Schiller Dénes volt a felkért hozzászóló. Réday András postai levelezőlapokról tartott előadást, melyhez Varjú Domokos volt a hozzászóló. Ezzel a szeptember 7-i vasárnapi nap hivatalos része befejezést nyert. A hétfői nap előadássorozatát Hargitai László vezette be, mely nem képezte tanácskozás tárgyát. Szervezeti kérdésekről beszélt, melyhez előre feliratkozott hozzászólók Csathó Ödön és Légrádi Dezső voltak. Következett dr. Bartal Andor beszámolója a nemzetközi cseréről, melyhez felkért hozzászólók dr. Pászthy Károly, Ehrenthal Zoltán és Névi Pál voltak. Ezután Csathó Ödön ismertette az addigi bélyegkiállításokat, melyhez felkért hozzászóló Örvös János volt. Ezt Névi Pál előadása követte az ifjúsági bélyeggyűjtésről, melyhez felkért hozzászóló Hargitai László volt. Rövid szünet után Légrádi Dezső beszélt a rádió és a bélyeggyűjtők viszonyáról, melyhez dr. Szőke András szólt hozzá. Szabó Antal Jenő előadása következett a szakirodalomról, melyhez, felkért hozzászólók dr. Bartal Andor, Légrádi Dezső és Névi Pál voltak. Az elnöki zárszóval befejezést nyert a kongresszus. Az előadók és a felkért hozzászólók annyira kimerítették az egyes tárgyköröket, hogy feliratkozott hozzászóló alig akadt.

Az első kongresszusunkon elhangzottaknak hatályainkon túl is nagy visszhangja volt. Pl. az angolok világhírű szaklapja a „Gibbons Stamp Monthly” 1948. március 1-én megjelent számában hosszú cikk méltatja a kongresszus magas filatéliai színvonalát és annak tárgysorozati összeállítását mintául ajánlotta az angol filatelista szervezeteknek.

1947. december 21-én rendezték meg a „XX. Bélyegnap"-ot. A bélyegotthonban rendezett ünnepségen kívül a vidéki kiállítások egész sora igazolta, hogy a magyar filatéliai élet megindult és építőmunkájának már eredményei is láthatók. A bélyegnap megrendezése ebben az évben már nem egy helyre korlátozódott, mert Debrecenben a Pál söröző helyiségében, Esztergomban a városház dísztermében, Győrött a városháza nagytermében, Miskolcon a Borsod-Miskolci Múzeumban, Szegeden a Kiss Dávid palotában, Szolnokon a Tiszaparti Kereskedelmi Iskola nagytermében és Szombathelyen az MSZMT helyiségeiben párhuzamos bélyegnapot rendeztek vidéki filatelistáink.

1947. december 21-én jelent meg először hazánkban a bélyegnap tiszteletére külön bélyegnapi bélyeg, melyet ugyancsak először, négyes kisívekben készítettek.

1948. január 1-én~a „Munkás Bélyeggyűjtő Központ” kiadásában megjelent a „Munkás Bélyeggyűjtő” első száma. Ez volt folyamatosan megszakítás nélkül megjelenő első lapunk, mely nem hirdetésekből tartotta fenn magát. A lap 3 esztendőn át e címen jelent meg. (l. 1951-nél!)

1948. június 24-én eredeti helyén (VII. Dob\_u. 75−81.) ismét megnyitotta kapuit a Bélyegmúzeum. Hiánytalanul együtt volt a megnyitás alkalmával már az egész anyag.

1948. július 3-án az M.Sz.T. rendezésében Debrecenben bélyegkiállítás volt.

1948 július végén megjelent dr. Buzássy Lajos kiadásában Bán Willy művének ,,A Magyar Postabélyegek Adattárá"-nak második kötete. A közel 200 oldal terjedelmű mű az ORBÉK blokktól a H. Lánchíd blokkig terjedő kiadványainkat ismerteti. A könyv kivitele, papirosának minősége kifogástalan. A mű előszavában a kiadó Bán Willy filatéliai munkásságának állított örök emléket.

1948. augusztusában „Mi Újság” címmel egy szerény kivitelű és terjedelmű, de annál kitűnőbb tartalmú sokszorosítási eljárással készült lap került a Skandináv államokban lakó magyar bélyeget gyűjtők kezeibe. A Kalle Vaarnas finn és Mauritz Hauge norvég filatelisták vezetése alatt álló csoport korábban megalapította a „Skandináviai Magyarbélyeggyűjtők Egyesülete” című szervezetet és a „Mi Újság” az egyesület kiadásában jelent meg. Az egyesület alapszabályai is ügyeimet érdemelnek, mert a tagság előfeltétele volt, hogy a tag belépéskor, valamint utána évenként legalább egyszer egy magyar vonatkozású szakcikket köteles a lap számára írni. Az egyesület szerény v keretek között ma is működik.

1948. augusztus 28-a és 30-a között Pápán rendeztek bélyegkiállítást, melyet kb. ezren látogattak.

1948. szeptember 25-én a „Munkás Bélyeggyűjtők Központja” beköltözött a bélyegotthonba. A kezdeti Fiumei út 4. sz. a. helyiségét rövidesen megváltoztatni volt kénytelen. Többszöri költözködés után végre a bélyegotthonban talált végleges helyiséget. A Paulay Ede utcai oldalon levő helyiségeket kapta, míg az Andrássy úti oldalon a szövetség és tagegyesületei helyezkedtek el. A két szervezet egymáshoz való viszonya mindvégig korrekt és barátságos volt, annak ellenére, hogy azt kívülállók többször megzavarni igyekeztek.

1948. október 16-a és 19-e közötti napokban rendezték a bélyegotthonban az „V. Országos Magyar Bélyegkiállítás"-t. A négy napig tartó kiállítást a rövid időtartam ellenére több mint 12 000 látogató kereste fel. A kiállítás keretébe n ünnepelték október 17-én a XXI. bélyegnapot.

1948. november 8-án az „M.Sz.T.” bélyeggyűjtő csoportja Törökszentmiklóson megrendezte a „n. Falusi Bélyegkiállítás"-t, melyet Budapestről is sokan meglátogattak. A kiállítók sorában több ismert budapesti gyűjtő anyaga is szerepelt. Közel négyezer látogatója volt a kiállításnak.

1949. szeptember 17-én Szegeden rendeztek kiállítást, mely különösen propaganda szempontjából volt eredményes.

1949. december 10-én a bélyegotthonban kisebb méretű bélyegbemutatót rendeztek és a következő napon ünnepelték előadássorozat keretében a XXII-ik bélyegnapot. Vidéken Debrecen, Diósgyőr és Győr filatelistái rendeztek kiállításokat a bélyegnap alkalmából.

1950. január 2-án megalakult a szövetség bélyegvizsgáló állomása, valamint a szövetség szakkönyvtára. A Pannónia Bélyegegyesület kezdeményezésére alakult meg a szakkönyvtár és annak alapja az egyesületi szakkönyvtár 273 kötete volt, melyet minden térítés nélkül engedett át. Az egyesület felhí-

vása a társegyesületekhez, hogy ezek is engedjék át könyvtárukat a szövetségi könyvtár céljaira, eredményes volt, mert példáját hamarosan többen követték.

1950. július 19-én tartott közgyűlésen a „Magyar Bélyeggyűjtő Egyesületek Országos Szövetsége” egyhangúan hozott határozatával elfogadta Váradi Imre szövetségi alelnök indítványát, mely egységes csúcsszervezet megalapítására hívta fel a két másik szervezetet. Ennek előkészítése céljából egyidejűleg egy öttagú előkészítő bizottságot küldött ki.

1950. december 10-én a bélyegotthonban rendezték meg a XXIII. bélyegnapot. Kisebb méretű házi bemutatóval és előadássorozattal ünnepelte a szövetség huszonötödik, a munkás központ ötödik megalakulási évfordulóját, melyét Bem blokkunk örökített meg. A XXIII. bélyegnap vidéki rendezvényei sorában kiemelkedett a debreceni és diósgyőri bélyegkiállítás. Egyidejűleg Szegeden és Győrött is rendeztek szerényebb bélyegbemutatókat.

1950-es esztendő végén a „Munkás Bélyeggyűjtő Központ” keretében 17 üzemi, 15 szakszervezeti és 14 vidéki szervezet működött kb. 2700-as taglétszámmal.

1951. január 1-én a „Munkás Bélyeggyűjtő Központ” tagozati megoszlása a következő volt: 77 üzemi csoport 409 taggal, 15 szakszervezeti csoport 1808 taggal, 16 vidéki és pestkörnyéki csoport 339 taggal. A tagok összlétszáma tehát 2556 volt. A korábbi évek taglétszámához viszonyítva, az 1950-es év végi tagtörlések keresztülvezetése után tehát a taglétszámban sajnálatos csökkenés következett be.

1951. január 29-én a „Magyar Bélyeggyűjtő Egyesületek Országos Szövetsége” közgyűlést tartott. A legjelentősebb tárgysorozati pontja volt, hogy egyhangúlag hozott határozatával állást foglalt egy közös szaklap kiadása mellett és ezzel egyidejűleg megszavazta az ehhez szükséges anyagiakat is. A közös szaklap kiadása sajnos csak a két csúcsszervezetre vonatkozott, mert a. ,Bélyegbarátok Egyesülete” ebben nem vett részt.

1951 januárban jelent meg a „Munkás Bélyeggyűjtő” utolsó száma. A februári ugyanis „Filatéliai Szemle” néven jelent már meg mint a „Magyar Bélyeggyűjtő Szervezetek” hivatalos lapja. A lap terjedelme 16 oldal volt, 20½ x 14½ cm méretben. A Filatéliai Szemle első száma összevont számként (1−2) jelent meg, de átvette, illetve folytatta a korábbi „Munkás Bélyeggyűjtő” számozását. így lett a Filatéliai Szemle első száma IV. évfolyam, 2-es száma, ez utóbbi szám zárójelben. A hét tagú szerkesztő bizottság felelőse Sándor Dezső volt.

1951. október 6-tól 14-ig került megrendezésre az Erzsébet téri (ma Engels tér) Nemzeti Szalonban (lebontották, helyét az V. ker. Tanács palotájával szemközti, nyáron kivilágított virágágyak jelzik) első nemzetközi bélyegkiállításunk. „80 éves a magyar bélyeg” volt a kiállítás neve és annak hivatalos részében 15 postaigazgatás mutatta be bélyegeit. A harminc egyéni kiállítón kívül, kollektív gyűjteményeikkel a következő egyesületek vettek a kiállításon részt: „Első Magyar Alkalmi Bélyeggyűjtők Egyesülete”, „Fővárosi és Vidéki Bélyeggyűjtők Egyesülete”, „Levélbélyeggyűjtők Első Hazai Egyesülete”, „Magyar Filatelisták Klubja”, „Magyar Bélyeggyűjtők Országos Egyesülete”, „Pannónia Bélyegegyesület”, „Munkás Bélyeggyűjtők Központjának Postás Csoportja” végül „Bélyegbarátok Országos Egyesülete". A kitűnő-

en sikerült kiállítást 38 182 látogató tekintette meg. A kiállításon tartózkodó egyesületi ügyeleteseknél 14 nap leforgása alatt, közel ezer új tag töltött ki belépési nyilatkozatokat.

1951. október 11-én és 12-én megrendezték a „II. Országos Bélyeggyűjtő Kongresszus"-t, helye a bélyegotthon volt. A kongresszus előadássorozata a következő volt: Sándor Dezső: Béke és Filatélia. Váradi Imre: Külföldi csere. Névi Pál: Új gyűjtési irányok (motívumgyűjtés). Légrádi Dezső: Az ifjú gyűjtőgeneráció kérdése. Hargitai László: Szervezeti kérdések. Gergely Vilmos: A szaksajtó kérdései. Az előadásokat vita követte, melyen közel húsz felszólalás hangzott el.

1951. október 14-én a kiállítás befejezésének napján a bélyegotthonban ünnepelték filatelistáink a XXIV. bélyegnapot, melyet a kiállítók és a szervezés munkájában részt vettek megjutalmazása követett. Ezen került kiosztásra a jutalmazások keretében a „80 éves a Magyar Bélyeg” emlékblokkpár, a lila blokk, mely sok gyűjtőnket emlékezteti arra, hogy a társadalmi munka olykor hasznos is.

1951. október 21-én Pécsett rendeztek bélyegkiállítást az ottani munkásklub helyiségeiben, melyet közel háromezren látogattak. A kiállítást a „Mafikt” támogatásával rendezték, melyen vezetősége teljes számban megjelent.

A magyar bélyeg 80 esztendős jubileuma alkalmából még további öt vidéki városban rendeztek bélyegkiállításokat. Időssorrendben így következtek:

1941. október 28-án Békéscsabán a városi múzeumban volt a kiállítás, melyet hozzávetőlegesen másfél ezren tekintettek meg.

1951. október 28-án Esztergomban, a kultúrházban nyílt bélyegkiállítás, melyet sok fővárosi gyűjtő is meglátogatott. A kiállítást összesen közel ezren látogatták. A kiállítás eredményességét igazolta a helybeli egyesület taglétszámának magas százalékú növekedése.

1951. november 3-án és 4-én Miskolc bélyegkiállítása következett. Helye a városi tanácsház nagyterme volt. 38 kiállító anyagát láthattuk. A kiállítást két nap alatt 2895 látogató tekintette meg. A kiállításon a fővárosi küldöttek is megjelentek, mert a nagy miskolci csoport a kiállítás alkalmával ünnepelte a miskolci gyűjtők tömörülésének 30-ik évfordulóját.

1951. november 4-én nyitották meg Sopronban a nyolc napig tartott bélyegkiállítást, melyen a kiállítók száma 24 volt. Fővárosi küldöttek ezen is részt vettek; a látogatók száma közel négyezer volt, köztük sokan Szombathelyről, Pápáról, Veszprémből és Győrből is.

1951. december 2-án Debrecenben volt bélyegkiállítás. A fennállásának 25 éves jubileumát ünneplő „Debreceni Bélyeggyűjtők Egyesülete” a kiállítást a Magyar-Szovjet Társaság székházában (Vörös Hadsereg út 45.) rendezte. A kiállítás megnyitását hosszú embersor várta, a látogatók számát közel négyezerre becsülték.

1951-ben jelent meg először a Magyar Filatélia Vállalat kiadásában „Magyar Bélyegek Katalógusa". Évenként bővített új kiadást jelentetett meg. Az 1964-es kiadástól kezdődően címe „Magyar Bélyegek Árjegyzéke”, terjedelme közel 300 oldal. Minden száma jó papiroson, tetszetős kivitelben készült.

A „Mafikt"-ről, erről a jól indult csúcsszervezetünkről az idők folyamán kiderült, hogy hármas összetételben képtelen egy egységes szervezet előnyeit  
biztosítani és már személyi összetételénél fogva sem volt alkalmas az elkerülhetetlenül szükségessé vált reformok megvalósítására. 1951 év végén hatósági rendelkezés mindhárom szervezet autonómiáját felfüggesztette és az egységes csúcsszervezet megalakításáig azokat három miniszteri biztos vezetése alá rendelték. A kitűzött cél helyes volt, a megoldás módja sajnos nem a legszerencsésebb, mert annak ellenére, hogy e rendelkezés az egyesületeket nem érintette, mégis hatására átmenetileg erősebb taglemorzsolódás volt észlelhető'. Az egyesületi vezetők jó munkáját dicsérte, hogy az adminisztratív rendelkezés nagyobb bajt nem okozott.

1952. február 24-én a „Magyar Bélyeggyűjtő Egyesületek Országos Szövetsége”, a „Munkás Bélyeggyűjtők Központja” és a „Bélyegbarátok Országos Egyesülete” a bélyegotthonban közös országos értekezletet tartott.

Az értekezlet elnökéül Váradi Imrét\_ választotta meg. Ezután a három szervezet miniszteri biztosai Légrádi Dezső, Kékesi Imre és Frank József beszámoltak működésükről, melyhez többen hozzászóltak.

Váradi Imre a felszólalások elhangzása után megállapította, hogy csakis egységes bélyeggyűjtői csúcsszervezet hivatott a magyar filatélia tovább fejlődésének biztosítására, ezért indítványozta, hogy az értekezlet mondja ki az ismertetett alapszabály tervezet alapján „Magyar Bélyeggyűjtők Országos Szövetsége” (ezentúl rövidített nevén MABÉOSZ) megalakulását, amit egyhangú határozattal elfogadtak. A vezetőség megválasztása során a szövetség elnöke Váradi Imre titkára Schrenk\_Lajos lett. Az elnök székfoglalójában ígérte, hogy az új szövetség vezetőségének elsőrendű feladata lesz, hogy a dolgozók nagy tömegeit, üzemek, vállalatok, intézmények dolgozóit és az ifjúság széles rétegeit a bélyeggyűjtők táborába bevonja, biztosítsa részükre mindazokat a lehetőségeket, amelyek révén a bélyeggyűjtés sportját kedvük szerint űzhetik. A korábbi egyesületek egy részének kaszinói szellemére kitérve, megállapította, hogy ezek a szervezetek az elérendő cél biztosítására alkalmatlanok, korszerűtlenek, struktúrájukban is demokratikussá alakítandók át. E cél elérését szolgálja a korábbi egyesületek üzemi, városi és a fővárosban kerületi körökké való átalakítása. Kívánatos továbbá, hogy a Budapesten megszervezendő kerületi bélyeggyűjtő körök tagjai a központi bélyegotthont a hét bármely napján látogathassák és ott tényleg otthon érezzék magukat. Megállapítása szerint nagy feladat hárul a szövetség vezetőségére a vidéki bélyeggyűjtők életének egészségesebb alapokra való helyezése szempontjából is, mert a vidéki gyűjtők gyűjteményeiket csak mostoha körülmények között fejleszthetik. Ezért minden vidéki városban, járást székhelyen és nagyobb üzemekben bélyeggyűjtő kör létesítendő, hogy azokban az igen széttagoltan élő bélyeggyűjtőket egymáshoz közel hozhassuk. ígérete szerint mindent el fog követni a szakirodalom és szakkönyvtár fokozatos fejlesztésére, illetve bővítése érdekében, hogy a gyűjtők szakmai fejlődése biztosíttassák. Végezetül bejelentette, hogy a filatélia előmozdítása céljából kongresszusokat, bélyegnapokat, helyi országos és nemzetközi bélyegkiállításokat kíván rendezni, továbbá elő fogja segíteni a bélyeggyűjtő körök közötti cserét, valamint a nemzetközi cserét is.

Ma már megállapíthatjuk, hogy az átszervezés helyes és célravezető volt. Megindult a szervezett gyűjtők számának évről, évre való szaporodása. Ezzel arányosan növekedett a szövetségben tömörült körök száma és tíz esztendő leforgása alatt az exkluzív szövetségből komoly tömegszervezet fejlődött.

97

Sajnos a mennyiségi szaporodással nem történt arányos minőségi szaporodás. A bélyeggyűjtők létszám növekedésével nem tartott lépést a filatelisták létszámának növekedése. Aki bélyeget vásárol és borítékokban, dobozokban, jobb esetben berakóban tárolja, az bélyeggyűjtő ugyan, de még nem filatelista. Ehhez csak folyamatos önképzés útján juthat el a bélyeggyűjtő. Szaklap, szakkönyv, kiállítás, bélyegmúzeum látogatás mindez szükséges jó, de egymagukban nem eléggé célravezetők, mert a legtöbb bélyeggyűjtőben sajnos még nem fejlődött ki az igény szakképzettség megszerzésére. Az igény felkeltéséhez kell a célravezető utat megtalálni, mely nyilván az emberi hiúság felkeltésével érhető el. A filatéliai képzettségnek rangot kell biztosítani és ez a MABÉOSZ mai vezetőinek tiszteletre méltó feladata. Ez az út vezet ahhoz, hogy ne csak mennyiségi, hanem minőségi fejlődésről is beszélhessünk.

1952 március havában sorban alakulnak a MABÉOSZ új kerületi körei fővárosunkban. Ismertetésünk során zárójelben közöljük az új körök korábbi egyesületi neveit. II. ker. kör (Hungária Magyar Bélyeggyűjtők köre), III. ker. kör (Óbudai Bélyeggyűjtők Egyesülete), V. ker. kör (Pannónia Bélyegegyesület), VI. ker. kör (Magyar Filatelisták Köre és a Magyar Bélyeggyűjtők Országos Egyesülete fúziójából), VII. ker. kör (Bélyegbarátok Országos Egyesülete), VIII. ker. kör (Levélbélyeggyűjtők Első Hazai Egyesülete), IX. ker. kör (Munkás Bélyeggyűjtők Központi Csoportja), XII. ker. kör Első Magyar Alkalmi Bélyeggyűjtők Egyesülete), XIV. ker. Kör (Fővárosi és Vidéki Bélyeggyűjtők Egyesülete), XV. ker. kör (Rákospalotai Bélyeggyűjtők Egyesülete).

1952 áprilisában folytatták a körök megalakítását, illetve az egyesületek átszervezését. I. ker. kör (Magyar Amatőr Bélyeggyűjtők Országos Egyesülete) az üzemekben: Mávag, Emergé, Csepeli Papírgyár, Közlekedésügyi Minisztérium, MÁV Kórház, Ganz Hajógyár, Keleteurópai Általános Biztosító, Kohóipari Tervező Iroda, Állami Ellenőrző Központ, Budapesti Kábelgyár. Ezek voltak a MABÉOSZ első körei.

1952. május 31-től június 3-ig a bélyegotthonban országos ifjúsági bélyegkiállítást rendeztek, mely a MABÉOSZ első ifjúsági kiállítása volt.

1952. szeptember 1-én megindult a MABÉOSZ országos cserefüzet forgalmai. A vidéki gyűjtők jobb bélyegellátása érdekében szervezték elsősorban. Már az első hónapok leforgása alatt nagy népszerűségre tett szert az új intézmény.

1952. október 11-től 19-ig országos bélyegkiállítást rendezett a MABÉOSZ a bélyegotthonban. A kiállítás rendezői a Szovjetunió és a népi demokrata államok bélyegeinek népszerűsítését tűzték ki feladatául. A kiállítás keretében október 19-én ünnepeltek a XXV. bélyegnapot. Még nem volt eset a magyar filatélia történetében, hogy egy bélyegnapunkat egyszerre harmincegy vidéki városban rendezett bélyegkiállítással ünnepelhettük. Berettyóújfalu, Békés, Debrecen, Cegléd, Eger, Győr, Hódmezővásárhely, Jászberény, Kaposvár, Kecskemét, Mosonmagyaróvár, Nagykanizsa, Nagymaros, Nagykőrös, Orosháza, Ózd, Pápa, Pécs, Sárvár, Sopron, Szeged, Szekszárd, Tata, Tatabánya, Törökszentmiklós, Diósgyőr, Dombóvár, Hatvan, Miskolc, Szombathely és Zalaegerszeg bélyeggyűjtői rendeztek kiállításokat a MABÉOSZ támogatásával. Úgy tervezték, hogy október 19-én a bélyegnapon kongresszust is rendeznek.

Tekintettel arra, hogy a vidéki kiállítások túlnyomó többsége éppen erre a napra esett és nem kívánták az egyesületi vezetőket onnan elvonni, a kongresszus megtartását távolabbi időre halasztották.

1952-ben Bécsben megjelent Ing. Edwin Müller tollából „Österreich Spezialkatalog 1850−1918.” (Ausztria különleges katalógusa 1850−1918.) A mű ,mint teljesen átdolgozott ötödik kiadás jelent meg, és a magyar posta területén használt 1867-es kiadások példányaival részletesen foglalkozott.

1952-ben volt az első magyar postabélyegző használatának kétszáz éves jubileuma. Az eddig ismert legrégibb ilyen bélyegzőnk ugyanis 1752-ből származó. A német nyelvű felirattal készült bélyegzőt Tokaj használta.

1953. március 29-én tartotta a MABÉOSZ II. országos kongresszusát, melyet eredetileg 1952. október 19-re terveztek. A kongresszusi beszámolóból kitűnően a taglétszám ismét emelkedni kezdett. A tagok száma — az ifjúságiakat nem számítva — elérte a hétezret. A 18 budapesti kerületi kör taglétszáma 2253, a fővárosi 41 üzemi kör taglétszáma 1464 volt. A budapesti össztaglétszám tehát 3717 volt. Az 54 vidéki városi vagy járási körnek és három vidéki üzemi körnek ugyanakkor közel 3000 tagja volt. Az ifjúsági taglétszám 1414, tehát a felnőtt létszám kb. 20%-a. A kongresszus idejének nagyrészét a zárszámadások és költségelőirányzatok ismertetése vette igénybe. A vezetőség választása során Gazda Gyula elnök, Schrenk Lajos titkár lett.

1953. szeptember 20-án ismét kongresszust rendezett a MABÉOSZ, mert a márciusban rendezett kongresszus, az 1952-ben elmaradt pótlása volt. A szövetség eredeti alapszabályaiban ugyanis évenként tartandó kongresszus volt kötelező. A kongresszus a költségvetési és számviteli kérdéseken kívül, a bélyegelosztás rendjével, csereproblémákkal, szervezési kérdésekkel és vezetőségválasztással merítette ki tárgysorozatát. Az elnök és titkár személyében nem történt változás.

1953. október 31-től november 8-ig országos bélyegkiállítást rendezett a MABÉOSZ a bélyegotthonban. A kiállított anyag színvonala a megelőző kiállításon látott anyagot jelentősen felülmúlta.

1953. november 1-én ünnepeltük a XXVI. bélyegnapot, melyen a fővároson kívül harminckét vidéki városban rendeztek bélyegkiállítást.

1953-as esztendő végéig a Filatéliai Szemle szövegterjedelme (margó nélkül számított méretben 14½x20½ cm. volt) nem tartott lépést az igények növekedésével. Az 1953. szeptember 20-án tartott kongresszuson a magyar posta képviselője felszólalásában kitért a lapra is és a következőket mondotta: „A Filatéliai Szemle jó lap, azonban külső megjelenési formája nem üti meg azt a mértéket, amely méltó lenne egy modern, jó laphoz és kellően reprezentálná a magyar filatéliai életet". A bírálat a valóságnak megfelelő volt és a hivatalos helyről származó bírálat igazolta több egyesületi vezető hasonló és már korábban hangoztatott véleményét.

1954. január 1-től a Filatéliai Szemle mai terjedelmű, új köntösben jelent meg.

1954. április 17-től 17-ig a bélyegotthonban lengyel bélyegbemutatót rendezett a MABÉOSZ. A kiállítási anyagot 17-től kezdve a lengyel olvasóterem V. Váci u. 24. sz. a. helyiségében láthattuk.

1954. június 18-a és 22-e között a VIII. ker. Bezerédy u. 16. sz. a. általános fiúiskola rendezett a már megszokottnál tartalmasabb bélyegkiállítást.

1954. augusztus 19-től szeptember l-ig a budapesti I. sz. sebészéti klinikán (VILI. Üllői út 78.) „Orvostörténelem levélbélyegeken” címmel kiállítás volt. ■Az érdekes bemutatón dr.' Berndorfer Alfréd sebész-főorvos ismertette gyűjteményét, mely jó propaganda volt a motívumgyűjtés számára. 150 lapon, a bélyegek százain vonult fel a nézők előtt a gyógyítás sokezeréves története. A kiállítás megerősítette azt a nézetet, hogy a motívumgyűjtés a filatéliának az az ága, amelynek kulturális jelentősége egyre növekszik. Igazolta azonban azt a tételt is, hogy az a helyes, amikor egy szakember szakmájának keretében építi fel motívumgyűjteményét, mert szakértelemnél fogva ez számára könnyebb, mint a szakmán kívül állónak. A kiállítást az ismert francia szaklap a „L'Echo de la Timbrologie” a legnagyobb elismerés hangján méltatta.

1954. október 16-tól 24-ig a MABÉOSZ a bélyegotthonban megrendezte már intézményesített országos bélyegkiállítását. A kiállítás keretében ünnepeltük 1954. október 17-én a XXVII. bélyegnapot.

1954. december 18-tól 1955. január 3-ig a „Képeslevelezőlap története” címmel kiállítás volt a bélyegotthonban. A kiállításon bemutatásra került a 85 esztendős múltra visszatekintő képes levelezőlap történeti fejlődése. A kiállítás a MABÉOSZ és a Képzőművészeti Alap közös rendezése volt.

1954-ben sorrendben a harmadik postai bélyegzésünk kétszázéves jubileumához érkeztünk. Sopron 1754-ben használt bélyegzéséről van szó. A bélyegző német nyelven készült és „v. Oedenburg” szövegű volt (Sopronból; a német von szócska rövidítése). Időrendben a második bélyegzés 1753-ból Nagyszombatról származik. Negyedik volt Debrecen ugyancsak 1754-ből, az ötödik 1755-ből Pozsony, a hatodik 1756-ból Nagyvárad, a hetedik 1759-ből Buda, a nyolcadik 1765-ből Kőszeg, a kilencedik 1766-ból Szeged és ugyanebben az évben volt a tízedik Nagykanizsa.

1955. január 22-én a MABÉOSZ rendezésében a bélyegotthonban tanulmányi bélyegkiállítást rendeztek. A bélyegnapi kiállításra beküldött egyes kiemelkedő speciális magyar gyűjteményrészleteket mutattak be, amelyek különleges kutatás és tanulmány céljaira alkalmasak. Pl. lemezváltozatok, utánvésések, fogazások stb. A tanulmányi kiállítást szakelőadások követték.

.1955. május 21-től 29-ig a MABÉOSZ rendezésében országos ifjúsági bélyegkiállítást rendeztek a bélyegotthonban. A kiállított anyagok sorában érdekes motívumgyűjtemények is voltak. A Munkaerőtartalékok Hivatala 204-es váci ipari tanulóintézetének kollektívája a vaskohászat fejlődését mutatta be a bélyegek tükrében. Jól felépített anyag volt, csak túldekorált. Dicsérendő volt többek között a tatabányai Bányatechnikum „A bányászat fejlődése a bélyegeken” című gyűjteménye.

1955. június 25-én a postavezérigazgatóság Krisztina körúti palotájának VII. emeletén megnyílt a Postamúzeum. Öt osztályra tagolták. 1) a. posta, 2) a távíró, 3) a telefon, 4) a rádió, 5) az általános rész és ennek keretében a postás munkásmozgalom története. Az anyagot dekoratíven és jól áttekinthetően helyezték el. Érdekes egy falbasüllyesztett vitrinben az írás történetének bemutatása, melyből még az inkák csomóírása sem hiányzik. Csodálatos a vezetékes és a vezeték nélküli távközlés százéves fejlődését aránylag kis helyre összpontosítottan szemlélni. Tiszteletet parancsoló rádiónk első stúdiója (a múzeumban kicsinyített mása látható), melyet annak idején bútorszállító

kocsiban helyeztek el, hogy a kocsi párnázata szigetelje külső zajoktól a stúdiót. Érdekesnél érdekesebb gépek, műszerek és felszerelések tárják fel a szemlélő elé az emberi kultúra és technika fejlődésének csodálatos történetét.

1955. október 1-től 9-ig a Fémipari Kutató Intézetben (XI., Fehérvári út 144.) a magyar alumíniumkohászat húszéves jubileuma alkalmából nemzetközi könnyűfémipari kongresszust rendeztek. A levélbélyegek 115 éves történetében új fejezetet jelentett a magyar posta kezdeményezése, a kongresszus alkalmából kiadott alumíniumfóliára nyomott bélyeg. (Magyar Bélyegek Árjegyzéke 1509 szám.) Bélyegzéséhez különleges festékanyaggal átitatott párnára volt szükség. Azóta több postaigazgatás adott ki hasonló eljárással készített bélyegeket.

1955. október 8-tól 23-ig a MABÉOSZ országos bélyegkiállítást rendezett a bélyegotthonban. A kiállítás a megelőzőknél színvonalasabb volt. Több igen szép magyar klasszikus gyűjteményt láthattunk, ezekben a legritkábban előforduló fogazási különlegességeket is. Szép volt egy angol gyarmati gyűjtemény is, különösen annak Viktória-fejes része. A kiállítás keretében október 16-án ünnepeltük a XXVHI. bélyegnapot. Sajnos ez alkalommal sem rendeztek, szakelőadás-sorozatot.

A bélyegnap alkalmából számos vidéki városban rendeztek bélyegkiállítást. A jelentősebbek a következők voltak: Berettyóújfalu, Békés, Békéscsaba, Cegléd, Csepreg, Debrecen, Dombóvár, Esztergom, Eger, Gerendás, Győr, Gyula, Hódmezővásárhely, Jászberény, Kisvárda, Kőszeg, Miskolc, Mohács, Mosonmagyaróvár, Nyíregyháza, Orosháza, Pécs, Sopron, Szombathely, Tapolca, Tatabánya, Törökszentmiklós és Veszprém.

Sajnos, a vidéki kiállítások rendezésénél állandóan tapasztalható jelenség, hogy egy-egy kiállítás mögött két, három lelkes filatelista áh csak, s ha ezek bármilyen oknál fogva elfoglaltak, akkor elmarad a kiállítás. Csak ezzel magyarázható, hogy olyan városokban, mint Szeged, Szolnok, Zalaegerszeg nem rendeztek bélyegkiállítást. Vagy olyan városainkban mint Kaposvár, Székesfehérvár, Szekszárd nem akad kollektíva, mely évenként megrendezendő kiállítást igényelne és azt meg is szervezné. Tudjuk, hogy egy bélyegkiállítás rendezése vidéken nem könnyű feladat, mégis tapasztalati tény, hogy ahol néhány lelkes és agilis filatelista együtt van, ott minden helyiség, költség problémára megoldást találnak. Ahol pedig ezek a személyek hiányoznak, ott nemcsak a kiállítások megrendezésével van baj, hanem magával a filatéliai élettel is.

Az 1955-ös esztendő filatéliai eseményei között még megemlítendő, hogy az 1953-ban kiadott népstadion sorozatunk valamennyi értéke — a 3 forintos kivételével 1955-ben Rómában nemzetközi bélyegművészeti díjat nyert. A 30 és 40 filléres címletű 2 — 2 díjat kapott. A 30 filléres bélyeget az 1953-ban kibocsátott világviszonylatban legszebb sportábrájú bélyegnek nyilvánították és ezzel megnyerte a Bonacossa aranyérmet. (Alberto Bonacossa neves olasz sportember és filatelista 1953-ban alapítványt létesített, mely az év legszebb sportábrájú bélyegét aranyéremmel jutalmazza.)

Az aranyérem odaítélése felett egy 25 tagból álló nemzetközi bíráló bizottság dönt. (A 30 filléres bélyeg Vertel József alkotása.) A teljesség kedvéért ugyanitt említjük meg, hogy 1936-ban kiadott repülősorozatunk korábban a floridai Tanipában (USA) nemzetközi művészeti díjat nyert. A sor tervezője Légrády Sándor volt.

1956 április havában rendeztek hazánkban először bélyegsorsjátékot. A Magyar Filatéliai Vállalat volt a rendezője és a sorsjáték húzását április 14-én a bélyegotthonban, több száz főnyi érdeklődő jelenlétében végezték. A főnyeremény 10 000 forint értékű, két berakóban elhelyezett magyar bélyeggyűjtemény volt.

1956. április 28-tól május 2-ig a MABÉOSZ rendezésében országos ifjúsági bélyegkiállítás volt. A XXI. kerületi (Csepel) István úti általános iskola tanulói ötletes órarendet állítottak össze bélyegekből, amelyen minden tantárgyat bélyegékkel jeleztek. Érdekes volt a budapesti IV. kerületi (Újpest) Eötvös József Gimnázium kollektív anyaga, mely Magyarország vármegyéinek történetét ismertette a bélyegek tükrében.

1956. május 2-án tartották a bélyegotthonban a MABÉOSZ IV. országos kongresszusát. Merész volt a kongresszusi jelszó szövegezése, mert nem kevesebbet hirdetett, mint hogy: „Minden gyűjtői problémát megoldunk". A vezetőségválasztás során elnöknek Gazdag Gyulát, titkárnak Schrenk Lajost választották meg. Az országos vezetőségbe választott tizennégy tag közül pontosan a fele napjainkban is vezetőségi tag.

1956. június 7-én nyílt meg Helsinkiben a „FIP” védnöksége alatt rendezett nemzetközi bélyegkiállítás, melyen 13 magyar kiállító vett részt. Aranyozott érmet nyert Kun György magyar és osztrák gyűjteménye. 3 ezüst és 6 bronzérmet nyertek összesen kiállítóink. A bélyegkiállítás keretében tartották meg az évenként esedékes „FIP” kongresszust, mely elvi döntésében az 1961-es „FIP” védnöksége alatt rendezendő kiállítás és kongresszus színhelyéül Budapestet javasolta azzal, hogy a végleges döntést az 1960. évi Varsóban rendezendő kongresszus hatáskörébe utalta.

1956 nyarán szakirodalmunk végre egy újabb színvonalas művel gazdagodott. A MABÉOSZ kiadásában megjelent Madarász Gyula szerkesztésében a „Magyar Bélyegkülönlegességek Kézikönyve". A közel 170 oldalas, kifogástalan kivitelben, jó papiroson készült könyv klasszikus bélyegeink típusait, vésésjavításait, vízjelállásait, valamint az összefüggő példányok értékelését tartalmazza.

1956. nyarán szövetségünk a „FIPCO"-nak is tagja lett. (Fipco a Fédération Internationale de Philatélie Constructive rövidítése = Motívumgyűjtők Nemzetközi Szövetsége.)

1956. október 7-től 14-ig lengyel bélyegbemutatót rendezett a MABÉOSZ közösen a lengyel olvasóteremmel. A bemutató viszonzásául novemberben a lengyelek bélyegnapján magyar bélyegbemutatót rendeztek Varsóban.

1956. október 7-től 21-ig a MABÉOSZ rendezésében országos bélyegkiállítás nyílt a bélyegotthonban. A megelőző évi kiállításhoz hasonlóan feltűnően szép klasszikus anyag került kiállításra. A kiállított motívumgyűjtemények felépítésében és tálalási módjában is javulás volt észlelhető. Ez a megállapítás sajnos csak a kiállított anyag kisebb részére vonatkoztatható, mert a többség változatlanul túl dekorált lapokon állított ki. Még mindig sok volt azoknak a kiállítóknak a száma, akik fényképekkel és más, bélyeggyűjteménybe nem tartozó kellékekkel kívánta hiányzó bélyegeit pótolni. Alig láthattunk elsőnapi leveleket, különleges alkalmi bélyegzéseket, melyek egy motívumgyűjtemény nélkülözhetetlen részei. A lapok többségén helytelen volt a bélyegek elhelye-

zése. Láthattunk lapokat 2−3 bélyeggel, de olyanokat is, melyen nem kevesebb mint 24 bélyeget zsúfoltak össze. Rikító színű lapok és fantasztikus elhelyezési rendben felrakott bélyegek tanúsították, hogy a kiállításon való részvétel szabályait vagy nem tudták, vagy nem akarták megérteni e gyűjtemények tulajdonosai. Ezért bírálat nemcsak a kiállítókat, hanem az előzsüri tagjait is illeti, mert az ő feladatuk lett volna ezeket a gyűjteményeket átdolgoztatni, vagy a kiállításon való részvételből elutasítani. Nyilván nem gondoltak arra, hogy egy jó kiállítás előfeltétele a minőség és nem a mennyiség.

Röviddel az országos kiállítás bezárása után kitört az ellenforradalom, mely hetekre megbénította a rendszeres filatéliai munkát. Ez okozta többek között azt is, hogy a Filatéliai Szemle 1956 novemberi és decemberi számai nem kerülhettek kiadásra. A közlekedési eszközök hiánya, a korai záróra távolabb lakó bélyeggyűjtőinket a bélyegotthon látogatásában gátolta, így heteken át a látogatók száma viszonylag kevés volt. A rend és nyugalom helyreállításával ismét megindult a normális filatéliai élet.

1957 január első napjaiban, elhunyt ismert szakírónk és filatelistánk Gergely Vilmos. Kiváló képességű, nagyműveltségű ember volt. Sok előadást tartott bélyeggyűjtőinknek és a Filatéliai Szemlében írott cikkeit elmélyült filatéliai tudás jellemezte.

1957. március 16-án került megrendezésre a Magyar Filatélia Vállalat II. bélyegsorsjátékának húzása. Ez alkalommal is 10 000 forint értékű, két berakóban elhelyezett magyar gyűjtemény volt a főnyeremény.

1957. október 5-én volt az V. ker. kör elődjének a „Pannónia Bélyegegyesületnek” 40 esztendős jubiláris közgyűlése. Az ünnepi beszédet a szövetség elnöke, Gazda Gyula tartotta.

1957. október 12-től október 27-ig rendezte meg a MABÉOSZ országos bélyegkiállítását a bélyegotthonban. Kossa István közlekedés és postaügyi miniszter nyitotta meg a kiállítást. A filatélia minden problémáját felölelő nagy beszédet tartott, melynek során kitért az ellenforradalom részletes elemzésére is. Többek között ezeket is mondotta: „Nem profanizálása ez a kiállítás megnyitásának, ha itt ellenforradalomról beszélünk. Ügy gondolom nem, mert ahol a fegyverek szólnak, ott megszűnik a bélyeggyűjtés. Nem hiszem, hogy október 23-november 12-e között sokan gyűjtöttek volna, vagy rendezgették volna bélyegeiket. Tehát igenis köze van a bélyeggyűjtésnek ahhoz, milyen állapotok vannak az országban. Béke, nyugalom van-e, amikor idő és ideg van a gyűjtéshez.” A miniszter abból sem csinált titkot, hogy a szervezett bélyeggyűjtők számával elégedetlen, mert mint mondotta, jól szervezett propagandával e téren még nagy eredményeket érhetünk el. Végül felhívta a posta jelenvolt vezetőit, hogy a MABÉOSZ-nak e munkájához adjon meg minden segítséget. A gyűjtők számának erőteljes létszámnövekedése nemcsak a szövetség, hanem a postának is eminens érdeke. Végre hivatalos helyről is elhangzott az, amit eddig csak a MABÉOSZ vezetői mondottak.

A bélyegkiállítás színvonala kitűnő volt. Majdnem, egy egész termet töltött meg a bélyegmúzeum kiállítási anyaga. Kő és réznyomatosainkat mutatta be használtan, használatlanul és borítékon. Érdekes volt a múzeum hamisítvány gyűjteménye és ezen belül fogazathamisítási változatok. Több jól felépített motívumgyűjtemény is tarkította a kiállítási kereteket.

1957. október 20-án a bélyegkiállítás keretében rendezték XXX. bélyegnapunkat. A bélyegotthon kapuja előtt autóposta is működött.

XXX-ik bélyegnapunk megünneplésében vidéki egyesületeink is kitettek magukért. Mint eddig minden évben, Berettyóújfalu színvonalas kiállítást rendezett, Békéscsabán főleg motívumgyűjtemények voltak láthatók. Debrecenben a kiállított anyag sorából kiemelkedett az a gyűjtemény, amely Franciaország bélyegein a francia nép történelmét, tudományát és művészetét ismertette. Diósgyőrött három üzemi kör együttes rendezésében nyílt meg a kiállítás. Eger a korábbi éveknél nagyobbméretű kiállítást rendezett. Gerendáson az egyesületi tagok, kollektíven állítottak ki. Győrött a városi és vagongyári körök együttesen rendezték kiállításukat. Gyulán a Jókai Mór kultúrházban három napig tartó kiállítást rendeztek. Hódmezővásárhely kiállításán a környék gyűjtőinek anyagait is láthattuk. Jászberényben a látogatók száma meghaladta az ezret, amire eddig még nem volt példa. Kaposvár sem maradt ki ebben az évben a kiállítást rendezők sorából. Kőszegen a mezőgazdasági technikum dísztermében rendezték a kiállítást. Kecskeméten a „Hírős Napok” keretében nyílott kiállításon 50 keretben láthattunk valóban szép gyűjteményeket. Mohács a kör megalapításának öt esztendős jubileuma alkalmából rendezett egy hétig tartó bélyegkiállítást. Miskolcon is jól sikerült jubiláris kiállítást "rendeztek, melyen harmincöt éves egyesületi jubileumot ünnepeltek. Nagykőrös egy hétig tartó kiállítása nagy fejlődést tanúsított. Nyíregyháza kiállítását ötezerötszáz vendég látogatta, amire eddig példa nem volt. Orosháza kiállításának olyan sikere volt, hogy a kultúrház igazgatóságának kérésére a 20-án tartott kiállítást 27-én megismételték. 2200 látogatója volt. Pécsett a Doktor Sándor művelődési ház klubtermében rendezett kiállítást, a vendégkönyv tanúsága szerint, közel hatezren látogatták. Sopronban a postaigazgatóság kultúrtermében egy hétig tartó kiállítást rendeztek. Érdekes volt az a gyűjtemény, mely a soproni postabélyegző történetét szemléltette. Szentes kiállításának kiemelkedő anyaga egy szép magyar klasszikus gyűjtemény volt. Székesfehérvár kiállítását a városi kultúrházban rendezték. Kétezer nézője volt. Szombathely kiállítását „Természettudomány és technika a bélyegen” címmel rendezte. Tatabányán a rendező kör tízéves fennállását ünnepelte, melyre díszborítékot is nyomtatott. A keretekben szép klasszikus gyűjteményeket láthattunk. Tárnok kiállításán viszonylag az ifjúsági kiállítók anyaga volt a legjobb. Vác kiállításának sikerét mi sem bizonyítja jobban, hogy az akkor 23 000 lakosú város közönségéből a látogatók száma 5164 volt. Veszprém kiállításán egy klasszikus francia gyűjtemény volt a legszebb. Zalaegerszeg nem maradt ki ezúttal a bélyegkiállítást rendezett városok sorából, összesen 37 kiállítást rendeztek vidéki köreink, melyeken 470 felnőtt és 93 ifjúsági kiállító vett részt.

1958 januárjában a magyar filatelista ifjúság önzetlen barátja látogatta meg hazáját. Harminc esztendeje volt annak, hogy egy fiatal munkás Bodnár József, a Borsod megyei Rudabányáról kivándorolt Kanadába. Nehéz munkában eltöltött évtizedek alatt lelkes filatelista lett és szép bélyeggyűjteményt épített fel. Értékes gyűjteményét Miskolc és környéke ifjú gyűjtőinek ajándékozta azzal, hogy abból mások hozzájárulásával Miskolcon ifjúsági bélyegmúzeumot létesítsenek. Ez azóta meg is valósult.

1958 márciusában a szövetség megnövekedett feladatainak ellátása és a

gyűjtői igények jobb érvényesülése érdekében a szövetség elnökségének tagjai sorába kooptálta Galambos László, Sándor Dezső, Szaplonczay Gyula és Váradi Imre ismert filatelistákat.

1958. április 14-én tartott ülésén a MABÉOSZ központi vezetősége tudomásul vette, hogy Schrenk Lajos szövetségi titkár lemondott. A szövetség érdekében végzett jó munkájáért jegyzőkönyvi köszönetet szavazott. Egyben Tátrai János alelnököt felkérte az elnöki teendők ellátására. Ezután a szövetség elnökségébe kooptálták Hargitai Lászlót, Névi Pált, Surányi Lászlót és Sziklási Károlyt. Az időközi kooptálások folytán a szövetség elnöksége a következő tagokból állt: Frank József, Galambos László, Gazda Gyula, Hargitai László, Kékesi Imre, Lévai György, Magyar Ferenc, Névi Pál, Sándor Dezső, Surányi László, Szildási Károly, Tátrai János és Váradi Imre.

1958. április 30-tól május 5-ig a MABÉOSZ a bélyegotthonban megrendezte IV. országos ifjúsági bélyegkiállítást. A kiállított anyagok sorában a legtöbb motívumgyűjtemény volt.

1958. július 5-én a bélyegotthonban megnyílt a MABÉOSZ postahivatal. A hivatal a MABÉOSZ nevét feltüntető különleges bélyegzőt használ. MABÉOSZ nevét feltüntetők a hivatalban használt ajánlási ragjegyek is. A postahivatal létesítésével egyidejűleg a Filatélia Vállalat is elárusítóhelyet szervezett a bélyegotthonban.

1958. július 8-án Pécsett a Baranya megyei körök vezetőinek bevonásával pécsi filatelistáink táj értekezletet rendeztek, melyen a szövetség elnökségének képviseletében a vezetőség által főtitkárnak megválasztott dr. Steiner László jelent meg.

1958. október 25-től november 2-ig a Magyar Nemzeti Bank Rosenberg házaspár utcai palotájának kultúrtermében a MABÉOSZ országos bélyegkiállítást rendezett. Tátrai János üdvözlő beszédében közölte, hogy a szervezett bélyeggyűjtők száma meghaladta a 18 000-et és hogy az ifjúsági gyűjtőkkel együtt a MABÉOSZ taglétszáma 25 000 fölött van. A taglétszám erőteljes növekedésével együtt járt a kiállító gyűjtők számának emelkedése, így az országos bélyegkiállítás megrendezésére a bélyegotthon helyiségei kicsinek bizonyultak. így került sor a kiállítás bélyegotthonon kívüli megrendezésére.

A kiállítás méretében és színvonalában meghaladta a korábbi bélyegnapi kiállításainkat. Jugoszlávia és Ausztria gyűjtői szép kiállítási anyaggal kiállításunknak nemzetközi jelleget biztosítottak. A MABÉOSZ elnöksége ebben az időben kezdte meg az 1961-es nemzetközi kiállításra való felkészülését, így a kiállításon szerzett tapasztalatokat gyümölcsözően használhatta fel későbbi munkájához. A bélyegotthontól távol rendezett kiállítás pedig a rendező és szervező gárdának biztosított gyakorlati felkészülést az elkövetkezendő 1961- es nagy kiállításra.

1958. november 2-án került megrendezésre a bélyegkiállítás keretében XXXI. bélyegnapunk.

Az 1958−1959-es évad előadássorozatát Tátrai János és Váradi Imre előadásai vezették be. 1958. november 14-én a bélyegotthon csillártermében hangzott el közös előadásuk és beszámolójuk a Hamburgban rendezett „FIP” kongresszusról.

1958. december 12-én Névi Pál beszámolója következett a Német Szövet-

ségi Köztársaság Kölnben rendezett kongresszusáról, valamint a nyugatnémet filatelista szervezetek filatéliai életéről.

1959 március havában megalakult az 1961. évi budapesti nemzetközi bélyegkiállítás rendezőbizottsága. Az alakuló ülés helye a postavezérigazgatóság Krisztina körúti palotája volt.

1959. április 3-tól 7-ig a MABÉOSZ és a Magyar Úttörők Szövetsége közös rendezésében tartották meg az V. országos ifjúsági bélyegkiállítást a Csók Galéria V., Váci u 25. sz. a. kiállítási helyiségeiben. 135 kollektív és egyéni gyűjteményből állt a kiállítás anyaga, melyből Szép András klasszikus magyar gyűjteménye volt a legkiemelkedőbb.

1959. április 16-án hirtelen elhunyt Gazda Gyula. 1953−1958 közötti években a szövetség elnöke, azután pedig a szövetség elnökségi tagja. A csupa jóság, csupa szív embere volt. Ama kevesek közé tartozott, akik elmondhatták, csak barátai voltak.

1959. április 19-én tartotta V. országos kongresszusát a MABÉOSZ a Kereskedelmi, Pénzügyi és Vendéglátóipari Dolgozók Szakszervezete VI., Jókai u 6. sz. a. dísztermében. Tátrai János elnöki beszámolójában többek között megállapította, hogy a bélyegotthon már kicsinek bizonyul a megszaporodott tagság befogadására. A megoldást abban látta, hogy minél több üzemi kör alakuljon, majd foglalkozott egy új székház felépítésének szükségességével, mert a bélyegotthonban már szövetségi kongresszust sem lehet tartani. Az 1956. évi kongresszuson 93 küldött jelent meg, a main — mint mondotta — 517.

Az elnöki megnyitó után dr. Steiner László szövetségi főtitkár referátuma következett. Bevezetőben foglalkozott a taglétszám alakulásával. Megállapította, hogy amíg 1956. április 30-án a taglétszám 8388 volt, addig a kongresszus megnyitásának napján ugyanez 24 200-ra emelkedett. Az ifjúsági körök száma az 1955−56-os tanévben 130 volt, melyből 12 Budapesten és 116 vidéken működött. Az ifjúsági tagok száma ugyanekkor 3122 volt. Azóta a körök száma 165-re emelkedett, melyből 45 budapesti és 120 vidéki volt. Amíg tehát a budapesti ifjúsági körök száma majdnem megnégyszereződött, ugyanekkor a vidékiek száma alig emelkedett. Érdekes volt az újdonság szolgálat fejlődése is. A szövetség 1956-ban 577 811, 1957-ben 1 660 745 és 1958-ban 5 172 732 forint értékű bélyeget osztott ki a tagok között. Szépen fejlődött a cserefüzet:forgalom is. 1956-ban 610-en 6567 füzetet adtak be. A forgalomban 57 fővárosi, 73 vidéki és 23 ifjúsági kör 346 400 forint értékű bélyeget vett ki. Az 1958-as esztendőben 730 tagtól 8800 füzet érkezett forgatás céljából, amelyben 83 fővárosi, 99 vidéki és 7 ifjúsági kör osztozott. Ez azt jelentette, hogy köreink közel 70%-a vett már részt ebben az esztendőben a cserefüzet­forgalomban. Hasonló méretű a gyorscsere-forgalom emelkedése is. 1956-ban az értékesített bélyegek értéke 142 000 forintot tett ki, 1958-ban ez az érték 672 000 forintra emelkedett, tehát közel az ötszörösére. Mivel az 1959-es óv első negyedében a forgalom már 180 000 forint volt, további erőteljes emelkedéssel számolhatunk. Az 1956-ban rendezett országos kiállításon 43 gyűjtő anyaga került kiállításra, vidéken a bélyegnap alkalmából 37 kiállítást rendeztek. 1958-ban az országos ifjúsági kiállításon ötvenen vettek részt. Ugyanebben az évben az országos kiállításon 55 hazai és 28 külföldi kiállító jelent meg.

Az idézett számok tükrében világosan lemérhető a szövetség három év alatti fejlődésének mérve.

A szövetségi munka minden szakaszára részletesen kitérő főtitkári jelentést vita követte, melyben közel 300 felszólaló foglalkozott az összes filatéliai problémákkal. A vita lezárása után következett a szövetség új vezetőségének megválasztása, majd a benyújtott javaslatok feletti döntés. A kongresszus határozata szerint 1959. július hó 1-től a havi tagdíj összege 4 forint, melyből 1 forint a székházalap növelésére fordítandó. A székházalap összege a szövetség egyéb vagyonától elkülönítetten külön bankszámlán gyűjtendő. A második határozat szerint, amíg papírhiány miatt a Filatéliai Szemle példányszáma korlátozott, az egy családhoz tartozók csak egy lappéldányt kaphatnak. A harmadik határozat szerint bélyegszakértő csak az lehet, aki legalább 10 éve tagja a szövetségnek.

A kongresszus befejeztével azonnal összeült az új vezetőség és a szövetség elnökségébe a következőket választotta: elnöknek Tátrai Jánost, társelnöknek Balázs Tibort, alelnököknek Váradi Imrét, Frank Józsefet és Névi Pált, főtitkárnak Dr. Steiner Lászlót, szervezőtitkárnak Surányi Lászlót.

1959. április 27-én díszközgyűlést tartott a budapesti VUI. ker. kör, melyen a „Levélbélyeggyűjtők Első Hazai Egyesülete” megalakulásának hetvenöt esztendős évfordulóját ünnepelték.

1959. szept. 25-től október 4-ig országos kiállítást rendezett a MABÉOSZ az Építők Rózsa Ferenc kultúrházában. (VI. Dózsa György út 84/a.) A gyűjtemények négy osztályban kerültek bemutatásra, éspedig Magyarország, európai gyűjtemények, tengerentúli gyűjtemények és motívumgyűjtemények csoportjában. Nagyon szép Osztrák posta Magyarországon anyag is látható volt. A kiállítás keretében ünnepelték a XXXH. bélyegnapot.

1959 októberében szomorú hír érkezett Argentínából. Térfi Béla a magyar filatéliai élet nesztora, 90 esztendős korában családja körében elhunyt. Filatéliai szakmunkái, de különösen főműve „Bélyegelőtti levelek és azok lebetűzései” ebben a témakörben egyedülálló úttörő munkák voltak. Emlékét munkásságán kívül a Magyar Postamúzeum Térfi-gyűjteménye őrzi.

1959. november 13-án a Kereskedelmi Kamara Váci úti mintatermének emeleti részében nyitotta meg Kossa István közlekedés- és postaügyi miniszter a II. szovjet bélyegkiállítást Budapesten. Rendkívül kedves kép fogadta az érkezőket. A hosszú lépcső minden fokán fiatal postás leánykák és ifjak álltak díszőrséget kezükben egy-egy rózsaszállal üdvözölve a vendégeket. Kitűnően megrendezett színvonalas kiállítás volt.

1959. november 23-án Moszkvában a Leningrádi sugárúton levő,, Szovjetszkája” szálloda nagytermében került megrendezésre az első magyar bélyegkiállítás Moszkvában. Úgy a pesti szovjet, mint a moszkvai magyar kiállítás alkalmából egy-egy emléksorozat került kiadásra.

1959. december 10-én a MABÉOSZ előadássorozatának keretében dr. Steiner László szövetségi főtitkár tartott előadást a Palermóban rendezett nemzetközi bélyegkiállításról.

1960. április 2-től 6-ig rendezte szövetségünk az V. ker. Rosenberg házaspár u. 4. sz. a. Nemzeti Bank kultúrtermében felszabadulási emlékbélyeg kiállítását. A kiállításon került bemutatásra a moszkvai és kijevi kiállításon nagy sikerrel

szerepelt magyar anyag. A kiállítás keretében került megrendezésre a VI. országos ifjúsági bélyegkiállítás, valamint a szövetség parafilatéliai szakosztályának propaganda bemutatója. Itt volt az ideje, hogy parafilatelistáink (posta lebélyegzéseket gyűjtők) anyaga kiállításon is látható legyen, hiszen a parafilatélia hazánkban nem kellően méltányolt gyűjtési ág, ami főleg a kellő propaganda hiányának tudható be.

1960. április 28-án bélyegmúzeumunk ünnepelte megnyitásának harmincéves jubileumát. Sajnos, hogy a MABÉOSZ taglétszámának emelkedésével nem emelkedik ennek megfelelő arányban a múzeum páratlanul gazdag gyűjteményét látogatók száma.

1960. október 15-től 23-ig országos bélyegkiállítást rendezett szövetségünk az Építők Rózsa Ferenc Kultúrotthonában (VT., Dózsa György út 84/a.). A kiállítás megnyitásán elhangzott beszédek ismét szemléltető számokkal igazolták a filatelisták létszámának erőteljes növekedését. A kiállítás idejében a bélyeggyűjtő körök száma meghaladta a 450-et, melyből 166 üzemi kör volt. Ugyanekkor a MABÉOSZ taglétszáma megközelítette a 40 000-es számot. Ugyanilyen arányban j avult a kiállítási anyagok száma és azok színvonala. A kiállítást rendezők munkájukat kifogástalanul látták el. Ami annál fontosabb volt, mert ez a kiállítás lényegében kisebb méretű főpróbája volt az 1961-es nagy nemzetközi bélyegkiállításnak.

A kiállítás idején érkezett meg az a szomorú hír, hogy kiváló filatelistánk dr. Vasváry Ernő elhalálozott. Egész életében szorgos kutatója volt a magyar bélyegeknek és kutatási eredményeit szakcikkekben írta le, melyeknek egy részét a Filatéliai Szemle is ismertetett.

A kiállítás keretében került megrendezésre XXXIII. bélyegnapunk.

1961. április 23-tól 27-ig terjedő napokban rendezték meg a szokásos országos ifjúsági bélyegkiállítást. A kiállítás idejében Budapesten 65 ifjúsági szakkör működött 2291 taggal. Ugyanekkor vidéken 162 szakkörben 4318 ifjúsági tag volt. Feltűnő jelenség, hogy a felnőtt taglétszám alakulásával szemben az ifjúsági tagoknál a vidékiek létszáma majdnem a budapesti tagok kétszerese.

1961. július 15-én a Magyar Bélyeggyűjtők Országos Szövetségének elnöksége a fővárosban lakó vezetőségi tagokkal együttes ülést tartott. A kibővített elnökségi ülésen Tátrai János, a szövetség elnöke a következő bejelentést tette: gazdasági munka területén felsőbb állami szervek nagyarányú átszervezést hajtottak végre, ennek következtében munkaköre és gazdasági felelőssége jelentősen megnövekedett. A fokozott felelősség és a megsokszorozódott feladatok következtében kénytelen csökkenteni társadalmi tevékenységét, ezért a szövetség elnöki tisztéről, valamint a „Budapest 1961” kiállítást rendező bizottsági tagságáról lemond. Kérte az elnökség tagjait, hogy bejelentését vita mellőzésével vegyék tudomásul. A kibővített elnökségi ülés résztvevői Tátrai Jánosnak a szövetség elnöki, valamint rendező bizottsági tagságáról való lemondását a legőszintébb sajnálattal vették tudomásul. Egyhangú elismeréssel adóztak eddigi eredményes tevékenységének, s elhatározták, hogy Tátrai János eddigi munkáját és a szövetség fejlesztésében szerzett érdemeit jegyzőkönyvileg megörökítik. Teszik ezt abban a reményben, hogy gazdasági munkájában való túlterheltségének megszűnésével a szövetség vezetésében ismét munkát fog vállalni.

1961. szeptember 23-tól október 3-ig került megrendezésre a „Budapest 1961” „FIP” védnökségű nemzetközi bélyegkiállítás. Az 1960. évi varsói nemzetközi bélyeggyűjtő kongresszuson a „ FIP” tagegyesületét, a MABÉOSZ-t bízta meg azzal, hogy 1961. szeptemberében megrendezze Magyarországon először a hivatalos nemzetközi bélyegkiállítást és ezzel párhuzamosan az évenként megtartásra kerülő „FIP” kongresszust. A kiállítás anyagát a rendező bizottság négy épületben helyezte el. 1. A Szépművészeti Múzeumban a hivatalos osztályt, állami postaszervek kiállítási anyagát, valamint a kiállítás irodalmi osztályát, 2. a Műcsarnokban a magyar, európai, tengerentúli gyűjteményeket, a tiszteleti osztály gyűjteményeit (a „FIP” szabályzata szerint a tiszteleti osztályról a következőképpen rendelkezik: a rendező bizottság felkérhet egyes személyeket arra, hogy a kiállításon versenyen kívül, különleges érdekességű gyűjteménnyel vegyenek részt. Az ilyen kiállítóknak csak különleges részvételi oklevelet, vagy különleges emléktárgyat lehet juttatni) valamint a Magyar Postamúzeum Térfi-gyűjteményét. 3. Rózsa Ferenc Kultúrházban a motívumgyűjtemények kerültek kiállításra, 4. Műjégpálya emeleti csarnokában az ifjúsági osztály gyűjteményeit helyezték el.

A Szépművészeti Múzeumban elhelyezett hivatalos osztályban a következő posták kiállítási anyaga volt látható: Magyar Népköztársaság, Albán Népköztársaság, Belga Királyság, Bolgár Népköztársaság, Csehszlovák Szocialista Köztársaság, Dán Királyság, Egyesült Arab Köztársaság, Finn Köztársaság, Ghánai Köztársaság, Indiai Köztársaság, Izrael Állam, Jugoszláv Szövetségi Népköztársaság, Kanada Domínium, Kínai Népköztársaság, Koreai Népi Demokratikus Köztársaság, Lengyel Népköztársaság, Luxembourg Nagyhercegség, Mongol Népköztársaság, Nagy-Britannia és Észak-Írország Egyesült Királyság, Német Demokratikus Köztársaság, Norvég Királyság, Pakisztáni Köztársaság, Román Népköztársaság, San Marino Köztársaság, Svájci Államszövetség, Svéd Királyság, Szovjet Szocialista Köztársaságok Szövetsége és a Török Köztársaság.

A kiállításra beérkezett 753 gyűjtemény a következő államokból érkezett: 29 angol, 1 ausztráliai, 16 ausztriai, 7 belgiumi, 4 brazíliai, 14 bulgáriai, 73 csehszlovákiai, 16 dániai, 1 délafrikai, 10 finnországi, 24 franciaországi, 11 hollandiai, 3 indiai, 1 írországi, 1 izlandi, 14 izraeli, 39 jugoszláviai, 1 kínai, 52 lengyelországi, 10 luxemburgi, 190 magyarországi, 1 maláji, 1 monakói, 1 mongóliai, 71 német demokratikus köztársasági, 35 német szövetségi köztársasági, 1 újzélandi, 6 norvégiai, 12 olaszországi, 1 perui, 31 romániai, 1 San Marinó-i, 1 szudáni, 17 svájci, 25 svédországi, 21 szovjetunióbeli, 3 törökországi 7 USA (Amerikai Egyesült Államok) és 1 vietnami demokratikus köztársaságbeli. A kiállítási gyűjteményeket beérkezésüktől a visszaküldésig az 58. sz. postahivatal Dózsa György úti és Damjanich utca sarkán levő kiürített helyiségeiben a MABÉOSZ tagjai őrizték. Úgy az érkezési, mint indítási vámkezelés is ebben a helyiségben történt. A kiállításra beérkezett mintegy hatmillió bélyeg hiánytalanul és sértetlenül került vissza tulajdonosaik birtokába.

1961. szeptember 23-án, szombaton délelőtt 10 órakor a Hősök terén felhangzott a postakürt. A múltszázadbeli delizsánsz előtt a négy fehér ló érkezett a térre, nyomában a Csonka-féle első magyar postaautomobil. Úgy a kocsi, mint az autó vezetői korabeli egyenruhákban voltak. A színpompás kép láttán sokan visszaemlékeztek a járókelők sorából is egykori szenvedélyükre a bélyeg-

„Budapest 1961” kiállítás. Korabeli postakocsi és postaautó

„Budapest 1961” megnyitása

gyűjtésre. A felvonulás befejeztével dr. Münnich Ferenc államminiszter és Kossa István közlekedés- és postaügyi miniszter, számos külföldi diplomata, az állami és a társadalmi élet számos vezető személyisége jelenlétében megnyílt a „Budapesti 1961” kiállítás. A kiállítás megnyitását megelőző napon délután 14 órakor Kövesi Béla postavezérigazgató sajtófogadásán a hazai és külföldi sajtó számos képviselője jelent meg. A kiállítási anyag megtekintése után a sajtófogadás a Magyar Újságírók Országos Szövetségének székházában (VI., Népköztársaság útja 101) folytatódott.



1961. szeptember 24. A Bélyegnap megnyitása

1961. szeptember 24-én ismét ünnepség következett, melynek színhelye ez alkalommal a Műcsarnok volt. A XXXIV. magyar bélyegnap ünnepi beszédét Kossa István miniszter jelenlétében Katona Antal miniszterhelyettes mondotta. E bélyegnapi ünnepünk méretével, színvonalával és megrendezésének módjával mérföldkövet jelentett a magyar bélyegnapok sorában.

1961. szeptember 26-án kedden este a bélyegotthon nagyszerűen rendbehozott és az ünnepi eseményhez méltóan felújított helyiségeiben a szövetség elnöke Váradi Imre adott fogadást a külföldi vendégek valamint a hazai filatéliai élet vezetői részére.

1961. szeptember 30-án, szombaton Kövesi Béla postavezérigazgató a Margitszigeti Nagyszállóban adott fogadást a fővárosunkban tartózkodó külföldi postaszervek képviselői tiszteletére.

1961. október 1-én, vasárnap délelőtt Kossa István jelenlétében Lucien Berthelot elnök megnyitotta a „FIP” 1961-es budapesti kongresszusát. E napon  
Veres József, Budapest főváros tanácsa végrehajtó bizottságának elnöke adott fogadást a kongresszusi delegátusok részére.

1961. október 3-án a kongresszus befejezte tanácskozásait, majd átvonultak bélyegmúzeumunkba, ahol Kossa István miniszter adott fogadást a kongresszus képviselői részére. A házigazda baráti légkört teremtő kedvessége jellemezte a múzeumlátogatást, melyet este a városligeti Gundel étterem különtermében bankett követett. Váradi Imre elnök üdvözölte a megjelenteket és beszámolójában kiemelte azt a nagy támogatást, melyet a posta vezetői nyújtottak. Utána Lucien Berthelot a „FIP” elnöke szólalt fel és beszédében megállapította, hogy a „Budapest 1961” minden tekintetben az utóbbi évek legjobban rendezett és legsikerültebb kiállítása volt, melyre a magyar rendezők mindenkor büszkék lehetnek. Werner Fankhauser svájci gyűjtő felszólalása következett, aki elmondotta, hogy a rosszindulatú svájci propaganda ellenére eljött és kiállított, örül, hogy alkalma volt az ellenpropaganda alaptalanságáról meggyőződnie, amit otthon el is fog mondani mindenkinek. A beszédek elhangzása után dr. Steiner László a bíráló bizottság elnöke kihirdette a nagy filatelista világverseny eredményeit. Beszámolóját sűrűn szakította meg az ünnepi közönség tetszésnyilvánítása.

A kiállítás nemzeti nagydíját (Grand Prix National) dr. Münnich Ferenc államminiszter díját Szepes Aladár (Magyarország) nyerte. Magyarország bélyegeinek 1850-től a kiállítás napjáig terjedő gyűjteményéért, különös tekintettel az 1871 —1872. évi kiadások feldolgozásáért.

Országgyűjtemények nemzeti (magyar) osztályában: aranyérmet Jakov Klein (Izrael), Hungarofilatélia (Magyarország), Szepes Aladár (Magyarország), „London” (Angha), és Ottó Gábor Schäffling (USA), arany-ezüst érmet Visnya Sándor (Magyarország), Jean Palmans (Belgium) és Werner Fankhauser (Svájc) nyertek Aranyozott ezüstérmet Gyula Tatár (Csehszlovákia), Klement Ptacovsky (Csehszlovákia), Vájna Hugó (Magyarország), Leon Norman és Maurice Williams (Angha). Ugyanebben az osztályban 7 magyar és 1 csehszlovák gyűjtő nyert ezüst érmet.

Az európai országok csoportjában Jaroslav Kovarik (Csehszlovákia), Emilé Antonini (Svájc), és Hugó Sjöberg (Svédország) nyertek aranyérmet. Jan Karasek (Csehszlovákia), Gyula Korhecz (Jugoszlávia), Ludwik Steinbach (Lengyelország), Jan Koplak (Lengyelország) és Nils Nordlind (Svédország). Ebben a csoportban 19 kiállító nyert aranyozott ezüstérmet.

A tengerentúli gyűjtemények csoportjában aranyérmet senki sem nyert. Gilbert Dreyfuss (Franciaország), R. A. Dubash (India), Paul Pannetier (Franciaország) és Ottó Hoffmann (Izrael) arany-ezüst érmet nyertek. „Fiat Lux” (Olaszország), Jehoshua Gravé (Izrael) és Axel Danielski (Svédország) aranyozott ezüstérmet kaptak. E csoportban 10-en kaptak ezüstérmet.

A légiposta gyűjtemények csoportjában sem arany, sem arany-ezüst éremmel jutalmazott anyag nem volt. Aranyozott ezüstérmet Pierre Savelon (Franciaország), André Dumont Fouya (Franciaország), „Mattino” (Olaszország) és Fabian Bura (Lengyelország) nyertek.

A motívumgyűjtemények csoportjában Harry Sobel (USA) kapott aranyérmet. Roza Ehmann (Jugoszlávia), Fritz Karsten (NSZK), Franciszek Lan­dow­sky (Lengyelország), Jan Sikorski (Lengyelország), Ernő László (Jugosz-

„Budapest 1961” Állami postaszervek kiállítási anyaga   
a Szépművészeti Múzeumban

„Budapest 1961” kiállítás Műcsarnoki részlete

lávia), Fabian Bura (Lengyelország), Francois Lasny (Franciaország) és Prokopiu Mikulás (Csehszlovákia) aranyozott ezüstérem jutalmazásban részesültek.

A motívumgyűjtemények csoportjában 31 kiállító nyert ezüstérmet.

A kiállítási rendező bizottság tagjai a következők voltak: Jóba József, dr. Kindzierszky Emil, Kövesi Béla (elnök), Pál István, Polgár János, Simovits Mihály, dr. Szekeres Emil, Szendrei Ferenc és dr. Wurm Ferenc a posta részéről, Hargitai László, Koós Tamás, Lőrinczy Endre, Névi Pál; dr. Steiner László (titkár), Surányi László, dr. Tápay István, Váradi Imre és Záborszky Árpád a „MABÉOSZ” részéről.

A „Budapest 1961” kiállítás bíráló bizottságának tagjai voltak: Lucien Berthelot „FIP” elnök a nemzetközi szövetség részéről, dr. Bartal Andor (Magyar Népköztársaság), dr. Bolaffi Giulio (Olasz Köztársaság), Dubus Léon (Francia Köztársaság), dr. Floderer István (Magyar Népköztársaság), dr. Hoexter Werner (Izrael Állam), Hunziker-Uehlinger Hans (Svájci Államszövetség), Madarász Gyula (Magyar Népköztársaság), Névi Pál (Magyar Népköztársaság), Mikulski Zbigniew (Lengyel Népköztársaság), dr. Novak Frantisek (Csehszlovák Szocialista Köztársaság), dr. Radványi Titusz (Magyar Népköztársaság), dr. Rend Ferenc (Magyar Népköztársaság), dr. Steiner László a bíráló bizottság elnöke (Magyar Népköztársaság), Vaarnas Kalle (Finn Köztársaság) és Verner Mirkó (Jugoszláv Szövetségi Népköztársaság). Az ifjúsági kiállítás bíráló bizottsága: Danesch Hartwig (Német Szövetségi Köztársaság), Somi Gyula, Soós László és Surányi László (Magyar Népköztársaság).

A „Magyar Közlöny” 1961. évi 90. számában olvashattuk, hogy a Népköztársaság Elnöki Tanácsa a „Budapest 1961” nemzetközi bélyegkiállítás megszervezése terén végzett kiváló munkájuk elismeréséül Jóba József, Kövesi Béla, Lőrinczy Endre, Menoni József, Névi Pál, dr. Steiner László, Váradi Imre és dr. Wurm Ferencnek kormánykitüntetéseket adományozott. A magyar filatélia történelmében ez volt az első eset, amikor a filatéliai munkát kitüntetéssel jutalmazták. Kiváló dolgozó kitüntetést hatan kaptak. Miniszteri elismerésben tízen részesültek. Vezérigazgatói elismerésben huszonnyolcan. Vezérigazgatói pénzjutalmat kapott 83 postai dolgozó. Ugyanezen alkalommal az Állami Nyomda dolgozói közül 15 miniszteri elismerést, 21 vezérigazgatói jutalmat kapott a szép kiállítási kisívek készítéséért.

A kiállítás idején jelent meg a Magyar Bélyeggyűjtők Országos Szövetségének szakkönyvtára sorozatában a két első mű. Első köteteként Surányi László munkája a „Nemzetközi munkásmozgalom bélyegei". Ezt követte második kötetként Váradi Imre és Dr. Steiner László szerkesztésében „Öt világrész sportbélyegei". Jó szerkesztés, kitűnő kivitel jellemzi a motívumgyűjtők számára nélkülözhetetlen legújabb szakkönyveinket.

1961. december 22-én megjelent 97. számában a „Magyar Közlöny"-ben kihirdetetésre került az 1961. évi V. törvény. Az új BTK minden korábbi törvényünknél teljesebben foglalkozik a bélyeghamisítás összes válfajaival és a szigorított büntetési tételek nemcsak a hamisítókat, hanem a hamisítások terjesztőit is bünteti. Uj törvényünkre a nemzetközi filatéliai élet is felfigyelt és országaikban mozgalmat kezdeményeztek hasonló törvény meghozatalára.

1962. február 24-én ünnepelte vezetőségi ülése keretében a MABÉOSZ  
alapításának 10 esztendős évfordulóját. Ebből az alkalomból a szövetség régi szervezett tagjai megtiszteltetésére jelvényt és emléklapot készíttetett/.-'

1962. július 7-től 15-ig bélyeg és dokumentum kiállítás volt a Hazafias Népfront Budapesti Bizottsága V., Belgrád rakpart 24. sz. a. központi helyiségeiben. Az Országos Béketanács, a Hazafias Népfront Budapesti Bizottsága és a MABÉOSZ közös rendezésében szervezett kiállítást Váradi Imre elnök nyitottá meg. Egy nappal a hivatalos megnyitás előtt Dezséry László, az Országos Béketanács főtitkára mutatta be a kiállítást a sajtó képviselőinek.

1962. augusztus 19-én Prágában magyar kezdeményezésre megalakult az AIJP (Association Internationale des Journalistes Philatéliques, = Nemzetközi Filatelista írók Szövetsége.) A nemzetközi szövetség első alelnökévé Váradi Imrét, a MABÉOSZ elnökét választották meg.

1962. szeptember 8-án rendezte a M ABÉOSZ első táj értekezletét, melyet Salgótarjánban tartottak. Ezt követte 9-én Miskolcon, 15-én Nyíregyházán, 16-án Debrecenben, 29-én Győrött, 30-án Szombathelyen, majd október 6-án Szegeden, 7-én Pécsett szervezett táj értekezletek.

1962. szeptember 22-én a Szépművészeti Múzeum márványtermében Kossa István miniszter nyitotta meg a MABÉOSZ jubiláris országos bélyegkiállítását, majd Váradi Imre szövetségi elnök beszédében jelezte, hogy kettős jubileumot ünnepelnek a magyar filatelisták. A szövetség megalapításának tízesztendős évfordulóját és a XXXV. bélyegnapot. A méretében szokottnál kisebb kiállítás színvonala kitűnő volt, amit még emelt a patinásán szép környezet, így méltán elmondhattuk, hogy a magyar filatélia történetében ismét szép emlékű kiállítás megrendezése nyer feljegyzést. A válogatottan szép gyűjtemények sorában is feltűnt Jan Poulie szovjet, bolgár és lett gyűjteménye, R. Tocilla napóleoni háborúkból származó levélgyűjteménye, valamint M. Woudenberg francia klasszikus gyűjteménye. Mindhárom külföldi vendég kiállítónk valamint Székely Imre és Váradi Imre kiállított gyűjteményeit a bíráló bizottság aranyozott plakettel jutalmazta.

1962. október 18-án volt a Magyar Bélyeggyűjtők Országos Szövetsége első tárgysorsjátékának húzása. A tárgysorsjáték haszna jelentősen növelte a MABÉOSZ székházalapját.

1962. október 21-én küldött közgyűlést tartott a MABÉOSZ a Ganz-MÁVAG Művelődési Ház nagytermében. (VIII., Delej u 51.) A mandátumvizsgáló bizottság jelentése szerint 772 delegátus jelent meg, közülük 224 vidéki küldött volt. A kongresszusi elnökség sorában üdvözölhettük Kossa István minisztert és Horn Dezső miniszterhelyettest. Váradi Imre elnök beszámolójában részletesen ismertette, úgy a már elvégzett, mint még elvégzendő feladatokat és ennek kapcsán kitért a magyar filatéliai élet minden problémájára. Dr. Steiner László főtitkári referátumát a számok beszélő tükrében ismertette. Közel hatvanezres taglétszámot jelenthetett 665 körrel. A fővárosi és vidéki körök arányszáma majdnem pontosan 50−50% volt. Ezt követte a szövetség számviteli adatainak ismertetése, melyből kitűnt, hogy a szövetség anyagi helyzete kedvező és megnyugtató a székházalap növekedésének a mérve is. A főtitkári beszámolót Kossa István miniszter felszólalása követte. Foglalkozott a felszólalását megelőző két beszámolóval és megállapította, hogy a szövetség vezetői feladatukat jól látták el. Kitért a gyűjtői körökből érkező kívánságokra, részletesen elemezte   
a magyar filatéliai élet problémáit. A megválasztandó új vezetőség mint mondotta ha feladatát: jól fogja elvégezni, akkor a legközelebbi küldöttközgyűlés idején a MABÉOSZ taglétszáma százezer felett lesz. Az egész napon át tartó tanácskozás a kora esti órákban végződött és ezután ült. össze az új vezetőség új elnökség választására. A választás során Váradi Imre lett elnök, Várnai László társelnök, Névi Pál, Surányi László és dr. Wurm Ferenc alelnök, dr. Steiner László főtitkár és Darányi Ignác szervező titkár.

1962. október 22-én tartotta első ülését a szövetség új elnöksége. Ezen elhatározták, hogy a szövetség különböző munkaterületein jelentkező feladatok jobb elvégzése érdekében a következő szakbizottságokat létesíti: Budapesti Szervező Bizottság, Vidéki Szervező Bizottság, Ifjúsági Szervező Bizottság, Propaganda Bizottság, Külföldi Kapcsolatok Bizottsága, Kiállításokat Rendező Bizottság, Gazdasági Bizottság és Székház Bizottság.

1962 októberében elhunyt New Yorkban egy kiváló filatelista Edwin Müller. 65 esztendős korában ragadta el a halál a klasszikus magyar bélyegek és lebélyegzések elismert szakértőjét. Páratlanul kiváló szakirodalmi munkáiban emléke örökké élni fog.

1962. október 31-én a MABÉOSZ székházalapja 3 813 264,20 forint volt. Ebben az összegben a tárgysorsjátékból befolyó eredmény még nem szerepelt.

1962. november 29-től december 4-ig Bécsben az Osztrák Államnyomda dísztermében magyar bélyegkiállítást rendezett a Bundesverband österreichischer Briefmarkensammler-Vereine (Osztrák Bélyeggyűjtő Egyesületek szövetsége, rövidített nevén BÖBV) és a MABÉOSZ. Kari Waldbrunner osztrák közlekedés- és postaügyi miniszter és Sebes István, a Magyar Népköztársaság bécsi nagykövete voltak a kiállítás védnökei. A megnyitóra meghívott közönséget az Osztrák Államnyomda vezérigazgatója dr. Sobek, majd Alfréd Kris a BÖBV elnöke és a MABÉOSZ jelenvolt alelnöke üdvözölték. Ezt követte az osztrák posta vezérigazgatójának, dr. Benő Schagingernek a kiállítást megnyitó beszéde. Ezután tárlatvezetés következett, melyen Josef Afritsch belügyminiszter a látottak felett az elragadtatás hangján nyilatkozott. A filatelista miniszter háromszor jelent meg a kiállításon, ahol órákat töltött a magyar gyűjtemények előtt. A kiállítás nagydíját aranyéremmel, dr. Rend Ferenc „200 év magyar levelei, újságai és bélyegei” című gyűjteménye nyerte. Ugyancsak aranyérmet nyert Madarász Gyula kőnyomatos típusgyűjteménye, dr. Makkai László ,,1750—1918” c. gyűjteménye, valamint Váradi Imre magyar sportgyűjteménye. Az aranyéremmel jutalmazott kiállítók ezenkívül tiszteletdíjakat is kaptak. Aranyozott ezüstérmet nyert Kun György lebélyegzés gyűjteménye. A magyar gyűjteményeiket kiállító osztrák gyűjtők közül aranyérmet egyik sem nyert, így átütő magyar siker jegyében zajlott le első külföldön rendezett magyar bélyegkiállításunk. A bíráló bizottság tagjai a következők voltak: Anton Seitz, dr. Rüdiger Wurth, Leonhard Ziegler, valamint Névi Pál, tehát többségükben osztrákok. Az összes aranyérmeken kívül két vermeil (aranyozott ezüst), 6 ezüst, 6 bronz és 11 tiszteletdíjat nyertek kiállítóink.

Külön ismertetésre érdemes még az itt bemutatott 1962. évi osztrák bélyegnapi bélyegzés, amely kétnyelvű (magyar és német) szövegével méltán keltett feltűnést a világ filatéliai társadalmában. A kiállítás megnyitását az

osztrák rádió és televízió is közvetítette, csaknem az összes osztrák napilapok hosszabb-rövidebb cikkekben emlékeztek meg kiállításunkról, s mindez hozzájárult bélyegeink népszerűsítéséhez, örömmel regisztrálhatjuk azt is, hogy amíg az irodalmi osztályban a nálunk is elterjedtségnek örvendő Sammler-Dienst csak ezüst érmet nyert, addig egyedül a Filatéliai Szemléi kapta az irodalmi rész legmagasabb díját, a vermeilt.

1963. január 31-én a MABÉOSZ székházalap 5 127 260,20 forint volt. Többízben ismertettük az elmúlt évtizedekben jelentkezett székház alapítási kísérleteket. Ezek kivétel nélkül rendre kudarcba fulladtak, mert az óhajok mögött sohasem volt realitás. Mecénások hiányában, a viszonylag kis létszámú és szervezetlen bélyeggyűjtők anyagi erejét meghaladó székház vásárlására nem volt lehetőség. Ennek megvalósítására a szervezett bélyeggyűjtők nagy táborára volt szükség és amikor ezt elértük, adva volt a kivitelezés reális lehetősége.

1963. február 3-án meleg hangulatú baráti ünnepség színhelye volt szövetségünk. Kossa István jelenlétében, Horn Dezső miniszterhelyettes nyújtotta át elismerő szavak kíséretében a múlt évi bécsi magyar kiállítás győzteseinek a díjakat.

1963. június 6-tól 10-ig tartotta Milánóban a Stresa-ban XIV. kongresszusát a ,,Fipco”, melyen húsz ország delegátusai jelentek meg. Véglegesen elfogadta a kongresszus a „Fip - Fipco” értékelési szabályzatot és ennek kapcsán kimondták, hogy a gyűjteményeket ezentúl két csoportba osztják: 1. motívum, 2. minden ezzel rokon gyűjtemény, pl. Ensz, Európa, Malária, Vöröskereszt stb. A második csoportba sorolta a didaktikai gyűjteményeket is, azzal a megszorítással, hogy ilyenek csak versenyen kívül állíthatók ki. Elvetette azt a javaslatot, hogy egy-egy motívum ábrázolására nem szükséges a teljesség kedvéért valamennyi vonatkozó bélyeg összegyűjtése. Tehát a jövőben is a teljesség nyújtotta pontszámra csak az összes bélyegek megszerzése után lehet igénye a kiállítónak. A magyar filatelisták munkájának megbecsülését és elismerését jelentette, hogy a kongresszus egyhangú határozatával elfogadta a magyar delegátus javaslatát, és kimondotta, hogy 1964-ben XV. kongresszusát Budapesten fogja megtartani. Ezzel egyidejűleg megbízta a magyar szövetséget, hogy a kongresszus idején a rendezze meg a „Fipco” védnöksége alatt a motívum és olimpiai gyűjtemények nagy nemzetközi kiállítását. A vezetőségválasztás során Névi Pált három évre a nemzetközi szövetség alelnökévé választották.

1963. július 20-tól 28-ig ismét nemzetközi bélyegkiállítást rendezett a MABÉOSZ. A kiállításon a szocialista országok gyűjtői — egyéni kiállítóként vettek részt. A „SocPhilex” 1963 volt így a szocialista államok bélyeggyűjtőinek első közös seregszemléje. A kiállítást a Lenin körúti Madách Színházban rendezték. A kiállítást Kossa István közlekedés- és postaügyi miniszter nyitotta meg. Beszédében többek között azt is mondotta, hogy érdemes visszatekinteni, visszaemlékezni a „Budapest 1961"-es bélyegkiállításra, amely fordulópontot jelentett a magyar bélyeggyűjtés történelmében. A kiállítás komoly hatással volt nemcsak a magyar filatéliai mozgalom fejlődésére, de a posta vezetőinek a fejlődésére is. Július 22-én a MABÉOSZ központjában a külföldi vezető filatelisták találkoztak baráti beszélgetés során a magyar

filatelista társadalom vezető képviselőivel. Július 24-én kezdte meg tanácskozását az ,AIJP. Aznap este Váradi Imre szövetségi elnök a bélyegotthon helyiségeiben vacsorát adott a hazánkban tartózkodó külföldi filatelista vezetők részére, melyen Horn Dezső miniszterhelyettes is részt vett. Július 25-én Kossa István miniszter adott fogadást a bélyegmúzeumban a meghívottak részére. Július 27-én Horn Dezső miniszterhelyettes adta át a nemzetközi bíráló bizottság döntése alapján kiérdemelt érmekéi és tiszteletdíjakat. Az ünnepélyes díjkiosztást aznap este a Magyar Televízió is közvetítette, s beszámolt arról a hazai sajtó és rádió is. Július 28-án vasárnap este zárta kapuit a kiállítás, melyet 20 ezer látogató tekintett meg.

A „SocPhilex” 1963” nemzetközi bélyegkiállítás bíráló bizottságának a következők voltak tagjai: dr. Bartal Andor (Magyar Népköztársaság), Coman Viktor (Román Népköztársaság), Dvoracek Ladislav (Csehszlovák Szocialista Köztársaság), Gál Endre (Magyar Népköztársaság), Groer Mária (Lengyel Népköztársaság), dr. Kadocsa Gyula (Magyar Népköztársaság), Mihajlov E. Grigor (Bolgár Népköztársaság), Névi Pál (Magyar Népköztársaság), Pánin G. Victor (Szovjetunió), dr. Steiner László a bíráló bizottság elnöke (Magyar Népköztársaság) és Vogt Artúr (Német Demokratikus Köztársaság).

A kiállított gyűjtemények pontos százalékos kiértékelése (l. Filatéliai Szemle 1963 szeptemberi számának harmadik oldalán levő táblázatot) a következő végeredményeket jelentette. A motívumgyűjtemények színvonala gyengébb volt az országgyűjteményeknél. A magyar motívumgyűjtemények lényegesen gyengébb helyezést értek el, mint az ugyancsak magyar kiállítók országgyűjteményei. Végül, sajnos azt a tanulságot kellett levonnunk, hogy az amúgy is gyengén szerepelt összes motívumgyűjtemények értékelési százalékánál is jóval gyengébb a magyar kiállítók motívumgyűjteményeinek értékelési aránya.

1963 őszén megoldódott a magyar filatelisták több évtizedes álma a bélyegszékház problémája. Szövetségünk megvásárolta a postától a VI. Gorkij fasor 30. sz. a. ingatlant. Bár a vétel még nem jelent azonnali beköltözhetőséget, mégis remény van arra, hogy a posta támogatásával ez az utolsó nehézség is megoldható lesz. A magyar filatelisták büszkeségét, a tulajdonukat képező bélyegszékház képét itt mutatjuk be.

1963. október 24-től 30-ig a XXXVI. bélyegnapunk keretében rendezték a budapesti osztrák bélyegkiállítást, melyen kizárólag osztrák bélyegek és osztrák postai dokumentumok kerültek kiállításra.

Az ünnepi bélyegzés német és magyar nyelvű volt, viszonzásul a Bécsben használt kétnyelvű bélyegzésért. A kiállítás fővédnöke Kossa István miniszter és dr. Simon Koller az Osztrák Köztársaság magyarországi követe volt. A bélyegotthonban, meghívott közönség jelenlétében Kossa István miniszter nyitotta meg a kiállítást, melyen dr. Simon Koller követ is hosszabb beszédben méltatta a filatélia kulturális fontosságát, a népek közötti barátság elmélyítésére alkalmas voltát. Az országgyűjtemények közül aranyozott ezüst plakettet (arany nem volt) kaptak: dr. Tettinek Willibald (Ausztria), Kun György és dr. Makkai László (Magyarország). Amint látjuk a „visszavágón” is jól szerepeltek kiállítóink.

1963-ban az olaszországi Stresa-ban nemzetközi sportbélyeg-kiállítást ren-

A Magyar Bélyeggyűjtők Országos Szövetségének székháza

deztek „Stresa 1963” címmel. Meghívott szövetségi elnökünk Váradi Imre gyűjteménye a kiállításon aranyérmet nyert.

1963. december 20-án adta ki szövetségünk a 92 369-es sz. tagsági igazolványt. Persze ez a szám nem jelent ugyanennyi tagot, mert a közben törölt tagok igazolványszámai üresen maradnak. A tényleges felnőtt tagok száma ugyanekkor 73 540 volt, melyből 41 338 volt budapesti és 32 202 vidéki. Ebben az időben fővárosunkban 27 kerületi és 412 üzemi kör működött. Vidéken a városi körök száma 208, az üzemi körök száma 218. Az összes körök száma Budapesten tehát 439, a vidéken 426 volt. Összesen 865 kör. Az egy körre eső átlaglétszám kb. 85 tag, ami kedvező szám. Kedvezőtlen a vidéki taglétszám alakulása, mely még mindig nem érte el a fővárosban lakó gyűjtők számát.

1964. március 22-én szövetségünk vezetősége ülést tartott. Dr. Steiner László szövetségi főtitkár beszámolt arról, hogy az előző vezetőségi ülés határozata alapján az elnökség tárgyalásokat folytatott Kossa István ny. miniszterrel a szövetség munkájába való aktív bekapcsolódása érdekében, mely eredményes volt, így azt javasolta, hogy az országos vezetőség — Váradi Imre elnök-lemondása folytán — Kossa Istvánt válassza meg a szövetség elnökévé. Ezután bejelentette, hogy Várnai László társelnök, más városba történt áthelyezése és egyébirányú elfoglaltsága miatt tisztéről lemondott. A főtitkár második javaslata az volt, hogy az országos vezetőség Várnai László lemondását elfogadva, válassza meg ügyvezető társelnöknek Váradi Imrét. Az országos vezetőség a főtitkár javaslatait egyhangúlag elfogadta. Megválasztását küldöttség közölte otthonában tartózkodó új elnökünkkel és felkérte, hogy az országos vezetőség ülésén jelenjen meg. Kossa István az elnöki széket elfoglalva, megköszönte megválasztását és rögtönzött beszédében többek között a következőket mondotta: „Soha még olyan tisztséget nem vállaltam, amely csak dekórumot ad.” Az új elnök beszédét az országos vezetőség tagjai nagy tapssal fogadták. Kossa István mindenkori segítőkészségét közel húsz esztendeje tapasztalják filatelistáink, így jogos volt az a nézet, hogy elnökségével egy minden eddiginél eredményesebb korszaka kezdődik szövetségünknek.

1964 április havában az ifjúsági gyűjtők száma elérte az 18 000-et, melyből 11 120 volt a vidéki és 6 880 a fővárosi. Amint látjuk az utánpótlásnál lényegesén kedvezőbb a főváros és vidék arányszáma, mint a felnőtt gyűjtőinknél. Ugyanilyen kedvezően alakult az ifjúsági körök számának emelkedése, mert az 505 ifjúsági körből 379 vidéki és 126 a budapesti. A 90 000-es össztaglétszám és 1370 kör olyan számok, melyekre mi néhány évvel ezelőtt gondolni sem mertünk. Az egyre szaporodó taglétszám nyomában szaporodnak a munka feladatai is és egyre nehezebbé válik a központosított adminisztráció. Közeledik az az idő, amikor a szövetség munkájának egyrészét kénytelen lesz megalapítandó alszövetségekre bízni. Áll ez különösen a központosított bélyegújdonságok szétosztására.

1964. november 1-én Budapesten 27 kerületi és 461 üzemi kör működött összesen 49 268 taggal. Ugyanekkor vidéken 223 városi és községi, valamint 279 űzetni kör taglétszáma 38 374 volt. Bár a vidéki körök száma meghaladja a budapestiekét, taglétszámuk még nem érte el a fővárosi körök létszámát. 87 642 volt e napon a felnőtt gyűjtők száma. Az ifjúsági tagok száma ugyanekkor 17 327 volt, akik 484 szakkörben működtek. A székházalap összege e napon 7 004 738,91 forint volt.

A magyar filatélia történetének ismertetése során elérkeztünk napjainkig. Kereken 110 év eseményeit ismertettük. Amint bevezetőben említettük filatéliánk hőskorából elődeink nemtörődömsége folytán alig maradt írásos feljegyzés. A keret adta korlátozott lehetőséget elsősorban a kezdeti évtizedekből kikutatott adatok rögzítésére kívántuk fordítani. Az újabb korból csak a megítélésünk szerint lényegesebb és érdekesebb részeket közöltük, mert ezek kiegészítésére a jövőben is módja lesz a krónikásnak.

A 110 évből 91 esztendő esett a „kaszinói szellem” korszakára és csak 19 év a felszabadulást követő tömegmozgalommá fejlődés idejére. Vonjanak mérleget filatelista olvasóink, hol tartott a magyar filatélia 1944-ben, vagy bármelyik azt megelőző évben és hol tart napjainkban. Az egyesületekbe való felvételnek nincsenek akadályai, aki szervezett bélyeggyűjtő óhajt lenni, azt tárt karokkal várják köreink. Nincs 2 ajánlói kötelezettség és felvételt megelőző golyózás. Van ellenben színvonalas szaklap, szakkönyvkiadás és szakkönyvtár, egységes csúcsszervezet és bélyegszékház. Elért eredmények, melyről még húsz évvel ezelőtt is csak álmodni mertek gyűjtőink. Ezt az utat ismerteti többek között A Magyar Bélyegek Monográfiája, melyet elődeink is igényeltek, de megvalósítani nem tudtak.